
Sfântul Serghie de la Radonej (1392) - S-a născut în localitatea Rostov, părinții lui 
fund credincioşii Kiril şi Maria. După ce s-au mutat în Radonej, părinții Sfântului 

Serghie au murit, iar el a împărțit averea săracilor şi s-a retras în sihăstrie. A fost 
tuns în monahism de către călugărul Mitrofan la vârsta de 23 de ani. Mai târziu 
episcopul Teognost i-a dat binecuvântare Sfântului Serghie de a construi o mă- 
năstire cu hramul „Sfânta Treime” în locul unde îşi făcuse chilie. A ajuns episcop, 
după moartea lui Teognost. S-a învrednicit de a vedea pe Maica Domnului 
împreună cu Sfinţii apostoli Petru şi loan în timp ce se afla la rugăciune. A trecut la 
Domnul, ştiindu-și sfârşitul vieţii mai înainte cu şase luni, la vârsta de 78 de ani. 
Cuviosul părintele nostru Serghie de Radonej a fost unul din înnoitorii monahis- 
mului în Rusia secolului al XIV-lea şi prăznuirea sa se face pe 25 septembrie (8 
octombrie), ziua adormirii sale şi pe 5 iulie (18 iulie), ziua aflării sfintelor sale 
moaşte în anul 1422, la exact 30 de ani după moartea sa (1392). 

Slujba cuviosului Serghie de la Radonej 


Tipărită cu binecuvântarea Prea Sfințitului Nicodim, episcop de Edineţ şi Briceni 
O Seminarul Teologic Liceal de fete „Sfânta cuvioasă muceniţă Elisabeta” Edineţ 


La Vecernie 


După obişnuitul psalm, se cântă: Fericit bărbatul..., starea întâi. La Doamne, 
strigat-am..., se pun stihirile pe 8, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Nestatornicia tulburării lumeşti lăsând, prea cuvioase, ai luat crucea ta, urmând lui 
Hristos fără gând de întoarcere şi în pustie te-ai sălăşluit, prea cuvioase, patimile 
sufletului din rădăcină smulgându-le şi simţurile trupului înfrânându-le prin dese 
privegheri şi rugăciuni, ai dobândit, prea cuvioase, harul de a vindeca felurite 
neputinţe, împreună vorbitorule cu îngerii şi cu cuvioşii împreună locuitorule. 
Roagă-te, Domnului, Serghie prea cuvioase să mântuiască sufletele noastre. 


Prea cuvioase părinte, sufletul şi trupul tău curăţindu-ţi, locaş prea strălucit al Prea- 
sfântului Duh te-ai arătat, de acea îţi cinstim slăvitul sfârşit, prea fericite Serghie, 


Ar Dr dr dr dr de Dr dr de De Dr dr dr de de dr dr A de dr dr A A 


Xp PP PP 0 E E IE IP 3 3 IE IE IE II IE E XX 


Je De De De De Dr De e De De de De Dr Dr De De De De e de de e Ar A d 


XP PP 2 0 E E IE IP IP 3 e E IE II IE E XX 


zicând: „In minuni mare luminător, luminând sufletele de întunecimea patimilor şi 
povăţuitor al călugărilor prea minunat te-ai arătat, de Dumnezeu înțelepțite.” 


Prea cuvioase părinte, cine va spune ostenelile şi bolile tale? Sau ce gură va povesti 
viaţa ta aspră, privegherile şi postirile, dormirea la pământ, curăţia sufletească şi 
trupească, liniştea cea desăvârşită a buzelor şi a minţii, smerenia nefăţarnică, rugă- 
ciunea neîncetată, dreapta socoteală şi pomenirea morţii, Serghie, părintele nostru, 
roagă-te să se mântuiască sufletele noastre. 


De Dumnezeu înţelepţite, Serghie, slava trecătoare părăsind, în pustiuri şi în munţi 
ai vieţuit şi Preasfintei Treimi locaş curat te-ai arătat, fericite, cu a Cărei putere lo- 
caşuri sfinte înălţând şi monahilor chilii întru mântuire zidind, întru tine Hristos a 
locuit, căci pe El din tinereţe L-ai dorit. Pe Acela roagă-L, Serghie prea cuvioase, 
să se mântuiască sufletele noastre. 


Alte stihiri, glasul al 2-lea: 
Podobie: „Răbdând mucenicie...” 


Răbdând cele de aici cu bărbăţie, bucurându-te de cele viitoare, către toţi ai zis, 
prea cuvioase Serghie, căci nu în zadar ne nevoim, căci viaţa veşnică aşteptăm s-o 
moştenim, amare sunt scârbele, dar dulce Raiul, ostenelile sunt grele, dar să nu ne 
lenevim deci, postitorilor! Puțin să răbdăm, ca să primim cununile nestricăcioase 
de la Hristos Dumnezeul şi Mântuitorul sufletelor noastre. (de 2 ori) 


Văzând necazurile ca pe nişte desfătări, mergând pe calea cea strâmtă, către uce- 
Nicii tăi ai zis, prea fercite Serghie: „Să nu ne înfricoşăm în nevoinţa postului, ca să 
ne izbăvim de munca gheenei, să ridicăm mâinile către Dumnezeu, iar picioarele să 
stea tari la rugăciuni. Să nu cruțăm trupul stricăcios, să voim nevoin-ţă, pentru ca 
să primim cununi de biruinţă de la Hristos Dumnezeul şi Mântuitorul sufletelor 
noastre.” 


Prea cuvioase părinte Serghie, lumea frumuseţii amăgitoare şi plăcerile trecătoare 
cu totul dispreţuindu-le, viaţa întru totul ai iubit, împreună vorbitor cu îngerii te-ai 
învrednicit a fi şi luminător cu multe raze al pământului nostru, ca pe un alt soare 
strălucind cu minunile. Pomeneşte-ne pe noi, cei ce săvârşim sfințită pomenirea ta, 
noi suntem fiii tăi şi oile cuvântătoare ale învățăturilor tale şi te chemăm în ajutor, 
cerând prin tine de la Domnul pace şi mare nulă. 


Slavă Tatălui şi Fiului şi Sfântului Duh, glasul al 6-lea 

Păstrând chipul lui Dumnezeu nevătămat şi mintea stăpână peste patimile cele pier- 
zătoare, nevoindu-te pustniceşte, te-ai suit, pe cât este cu putinţă, la asemănarea cu 
Dumnezeu. Că silindu-ţi cu bărbăţie firea, te-ai nevoit a supune ceea ce este mai 
rău la ceea ce este mai bun, adică trupul - duhului; pentru aceasta te-ai arătat cel 
mai presus dintre sihaştri, cetăţean pustiului, povăţuitor celor ce sunt pe calea cea 
bună şi desăvârşit dreptar al faptei bune. lar acum, în ceruri oglinzile fiind date la o 
parte, părinte al nostru Serghie, priveşti curat şi din apropiere Sfânta Treime, mij- 
locind fără întârziere pentru cei ce te cinstesc pe tine cu credinţă şi cu dragoste. 


Și acum şi pururea şi în vecii vecilor. (a Născătoarei de Dumnezeu) 


Cine nu te va ferici pe tine, Preasfântă Fecioară? Sau cine nu va lăuda, prea curată, 
naşterea ta? Că Cel ce a strălucit fără de ani din Tatăl, Fiul Unul-Născut, Acelaşi 
din tine, cea curată a ieşit, negrăit întrupându-Se; din fire Dumnezeu fiind şi cu 
firea om făcându-Se pentru noi, nu în două feţe fiind despărțit, ci în două firi, fără 
amestecare fiind cunoscut. Pe Acela roagă-L, curată, cu totul fericită, să se milu- 
iască sufletele noastre. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei, Paremiile 
De la Înţelepciunea lui Solomon 
citire: (V, 16-24; VI, 1-3) 


Drepţii în veci vor fi vii şi de la Domnul plata lor, şi purtarea de grijă pentru dân- 
şii de la Cel Preaînalt. Pentru aceasta, vor lua Împărăţia podoabei şi stema 
frumuseţii din mâna Domnului, căci cu dreapta Sa îi va acoperi pe ei şi cu braţul 
Său îi va apăra. Lua-va toată arma dragostea Lui şi va într-arma făptura spre izbân- 
da vrăjmaşilor, îmbrăca-se-va în ziua dreptăţii şi-Şi va pune Lui coif judecata cea 
nefățarnică. Lua-va pavăza nebiruită sfinţenie şi va ascuţi cumplita mânie întru 
sabie, şi va da război împreună cu dânsul lumea asupra celor fără de minte. Merge- 
vor drept nimeritoare săgețile fulgerilor şi, ca dintr-un arc bine încordat al norilor, 
la ţintă vor lovi, şi din mâna cea aruncătoare de pietre pline, se vor arunca grindine. 
Întări-se-va asupra lor apa mării şi râurile îi vor îneca de năprasnă. Sta-va 

împotriva lor duhul puterii şi ca un vifor va vântura pe ei, şi va pustii tot pământul 
fărădelegii, şi răutatea va răsturna scaunele puternicilor. Auziţi dar, împărați şi 
înţelegeţi, invăţaţi-vă, judecătorilor marginilor pământului. Ascultaţi, cei ce stăpâ- 
niți mulțimi şi cei ce vă trufiți întru popoarele neamurilor. Că de la Domnul s-a dat 
vouă stăpânirea şi puterea de la cel Preaînalt. 


De la Înţelepciunea lui Solomon 
citire: (III, 1-9) 


Sufletele drepţilor sunt în mâna lui Dumnezeu şi nu se va atinge de ele munca. Pă- 
rutu-s-a întru ochii celor nepricepuţi a muri şi s-a socotit pedepsire ieşirea lor, şi 
mergerea de la noi - sfărâmare, iar e1 sunt în pace. Că înaintea feţei oamenilor, de 
vor lua şi muncă, nădejdea lor este plină de nemurire. Și puţin fiind pedepsiţi, cu 
mari faceri de bine se vor dărui, că Dumnezeu i-a ispitit pe dânşii şi i-a aflat Lui-şi 
vrednici. Ca aurul în ulcea i-a lămurit pe ei şi ca o jertfă de ardere întreagă i-a 
primit. Şi în vremea cercetării sale, vor străluci şi ca scânteile prin paie vor fugi, 
judeca-vor limbi şi vor stăpâni popoare, şi va împărăţi întru dânşii Domnul în veci. 
Cei ce nădăjduiesc spre Dânsul vor înţelege adevărul şi credincioşii în dragoste vor 
petrece cu Dânsul, că dar şi milă este întru cuvioşii Lui şi cercetare întru aleşii Lui. 


De la Înţelepciunea lui Solomon 
citire: (IV, 3-15) 


Dreptul, de va ajunge să se sfârşească, întru odihnă va fi, că bătrânețile sunt cin- 
stite, nu cele de mulți ani, nici cele ce se numără cu numărul anilor. Şi cărunteţile 
sunt înţelepciunea oamenilor şi vârsta bătrâneţilor viaţă nespurcată. Plăcut lui 
Dumnezeu făcându-se, L-a iubit; şi, vieţuind între păcătoşi, s-a mutat. Răpitu-s-a 
ca să nu schimbe răutatea mintea lui sau înţelepciunea să înşele sufletul lui. Că 
râvna răutăţii întunecă cele bune şi neînfrânarea poftei schimbă gândul cel fără de 
răutate. Sfârşindu-se peste puţin, au plinit ani îndelungaţi. Că plăcut era Domnului 
sufletul lui, pentru aceea, S-a grăbit a-l scoate pe dânsul din mijlocul răutăţii. Şi 
popoarele văzând şi necunoscând, nici punând în gând una ca aceasta, că dar şi 
milă este întru cuvioşii Lui şi cercetare întru aleşii Lui. 


La Litie 


Stihira hramului şi stihirile cuviosului, glasul al 6-lea: 

Veniţi iubitorilor de praznic şi adunarea pustnicilor, cu credinţă astăzi să cinstim pe 
adevăratul pustnic, Serghie care cu bucurie a păşit pe urmele Stăpânului său, pe 
calea cea strâmtă şi viaţa cea fără de patimi şi cu credinţă să cântăm: „O, întru tot 
fericite, împreună locuitorule cu prea cuvioşii şi lauda pustnicilor! Roagă-te pentru 
noi Domnului să se miluiască sufletele noastre.” 


Prea cuvioase şi de Dumnezeu purtătorule Serghie, pentru dragostea lui Hristos 
părăsind toate şi vieţuind în pustie, nu te-ai înfricoşat de viclenia vrăjmaşilor nevă- 
zuţi, care de multe ori au năvălit asupra ta, scrâşnind din dinţi cu înverşunare, dar 
tu, cu rugăciunile tale, ca fumul i-ai făcut nevăzuţi. O, cel cu sufletul neprihănit şi 
cu răbdare tare, pe Hristos roagă-L neîncetat să se miluiască sufletele noastre. 


Slavă Tatălui şi Fiului şi Sfântului Duh, glasul al 6-lea 


Veniţi, mulțimile călugărilor, astăzi pe cuviosul Serghie, după cuviinţă, să-l lău- 
dăm şi de cinstită raclă a moaştelor lui mult vindecătoare să ne apropiem şi cu dra- 
goste să le sărutăm, zicând: „Bucură-te, prea mărite Serghie, patriei tale luminător 
prea strălucit; bucură-te, că te desfătezi de Lumina cea prea curată; bucură-te, cel 
ce stai înaintea Sfintei Treimi împreună cu îngerii, căreia roagă-te neîncetat să dă- 
ruiască sufletelor noastre mare milă.” 


Și acum şi pururea şi în vecii vecilor. (a Născătoarei de Dumnezeu) 


Făcătorul şi Izbăvitorul meu, Hristos Domnul, din pântecele tău ieşind, prea curată, 
întru mine îmbrăcându-se, din blestemul cel dintâi pe Adam l-a slobozit. Pentru 
aceasta, ţie, prea curată ca Maicii lui Dumnezeu şi Fecioarei, cu adevărat, strigăm 
fără încetare ca îngerul: „Bucură-te! Bucură-te, Stăpână, apărătoarea şi acoperă- 
mântul, şi mântuirea sufletelor noastre!” 


La Stihoavnă 
Stihirile, glasul 1-îi: 
Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 


noastre, după Dumnezeu, întru tine le-am pus, Născătoare de Dumnezeu. 


Sosind praznicul tău cel mai strălucit decât soarele, purtătorule de Dumnezeu, lu- 
minezi minţile celor ce cu credinţă se roagă ție, nemurire împărtăşind sufletelor, 

izvorând nestricăciune de la sfântul tău trup, Serghie prea cuvioase, roagă-te pentru 
sufletele noastre. 


Stih: Cinstită este înaintea Domnului, moartea cuvioşilor Lui. 


Patimile trupeşti, prin ostenelile înfrânării, le-ai biruit, făcătorule de minuni, şi râv- 
na asemenea celor fără de trup pe pământ arătând, toată dorinţa trupească ai biruit- 
0. Aşa şi acum, locuind în curțile cereşti, roagă-te pentru sufletele noastre. 


Stih: Fericit bărbatul care se teme de Domnul, întru poruncile Lui va voi foarte. 


Fericite Serghie, punând ca temelie fapta bună, pe omul cel vechi l-ai omorât, 
împreună cu patimile şi în Hristos îmbrăcându-te cu adevărat, cu puterea Lui, prea 
cuvioase, cetele nevăzuţilor vrăjmaşi le-ai pierdut, povăţuitor al călugărilor fiind, 
roagă-te să se mântuiască sufletele noastre. 


Slavă Tatălui şi Fiului şi Sfântului Duh, glasul al 8-lea 


Mulţimile călugărilor pe tine, îndreptătorule, te cinstim, Serghie, părintele nostru, 
că prin tine, pe cărarea cea dreaptă, cu adevărat a umbla am cunoscut. Fericit eşti 
că lui Hristos ai slujit şi a vrăjmaşului putere ai biruit, cel ce eşti cu îngerii îm- 
preună vorbitor, cu drepţii şi cuvioşii împreună locuitor, roagă-te Domnului să 
mântuiască sufletele noastre. 


Și acum şi pururea şi în vecii vecilor. (a Născătoarei de Dumnezeu), glasul al 8- 
lea 


Fecioară nenuntită, care pe Dumnezeu în chip de negrăit L-ai zămislit cu trup, 
Maica Dumnezeului celui Preaînalt, rugăciunile robilor tăi primeşte-le, ceea ce eşti 
cu totul fără prihană, care tuturor dăruieşti curăţire de greşeli. Primind acum rugă- 
ciunile noastre, roagă-te să ne mântuim noi toți. 


La binecuvântarea pâinilor 


Troparul Sfântului, glasul al 8-lea: Râvnitor virtuţii te-ai arătat şi ca un adevărat 
ostaş al lui Hristos Dumnezeu, împotriva patimilor te-ai luptat, în cântări, în pri- 
vegheri şi în post fost-ai chip de urmat ucenicilor tăi, pentru aceea Duhul Sfânt 
întru tine S-a sălăşluit, prin a cărui lucrare în lumină te-ai înveşmântat. Deci, având 
îndrăzneală către Preasfânta Treime, pomeneşte turma pe care tu ai adunat-o, prea 

înțelepte părinte al nostru, şi nu uita să-i cercetezi pe fiii tăi, aşa cum ai făgăduit, 
Serghie cuvioase. 


Troparul la aflarea moaştelor, glasul al 8-lea: Din tinereţe pe Hristos în sufletul 
tău L-ai primit, cuvioase şi să te lepezi de deşertăciunea lumii cel mai mult ţi-ai 
dorit, cu bărbăţie în pustie te-ai sălăşluit, şi acolo, pe fiii ascultării, roadele sme- 
reniei tale, i-ai crescut. Sălaş al Treimii făcându-te, astfel pe toţi cei ce vin la tine 
cu credință, cu minunile tale i-ai luminat, tuturor dăruindu-le din belşug tămăduiri. 
Pentru aceasta, părinte al nostru, Serghie roagă-te lui Hristos Dumnezeu să mân- 
tuiască sufletele noastre. 


Troparul sfântului de două ori. Apoi această: Născătoare de Dumnezeu Fecioară, 
bucură-te... (odată) Şi citirea cuvântului praznicului. 


La Utrenie 
La Dumnezeu este Domnul... se cântă troparul cuviosului, de două ori. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Taina cea din veac..., o dată 


După catisma întâi, se cântă sedealna, glasul al 8-lea: Patimile de suflet pierzătoa- 
re le-ai omorât prin privegheri de toată noaptea, cu osârdie şi răbdare tare, fericite, 
prin care, în cortul cel ceresc sălăşluindu-te, ai primit harul tămăduirii, de Dumne- 
zeu înţelepțite. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Pe ceea ce este uşă cerească şi chivot, munte cu totul sfânt, norul cel strălucitor, să 
o lăudăm; pe scara cea cerească, raiul cel cuvântător, mântuirea Evei şi odorul cel 
mare a toată lumea; că printr-însa s-a săvârşit mântuirea lumii şi iertarea greşelilor 
celor de demult. Pentru aceasta, grăim către dânsa: „Roagă pe Fiul tău şi Dumne- 
zeu să dăruiască iertare de greşeli celor ce se închină cu bună cinstire prea sfintei 
naşterii tale.” 


După catisma a doua, sedealna glasul al 3-lea: Sfântă a fost viaţa ta, prea cuvioase 
Serghie şi mutarea ta cinstită, şi faptele bune, întru slava lui Dumnezeu săvârşite, 

iar rugăciunile şi nevoinţa din iubire către Hristos, lubitorul de oameni, le-ai să- 
vârşit. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


De frumuseţea fecioriei tale şi de prea strălucirea curăţiei tale, Gavriil uimindu-se, 
a zis către tine, Născătoare de Dumnezeu: «Ce laudă vrednică voi aduce ţie? Sau ce 
te vom numi pe tine? Nu mă pricep şi mă minunez! Pentru aceasta, precum mi s-a 
poruncit, strig ţie: „Bucură-te, ceea ce eşti cu daruri dăruită!» 


După polieleu, Sedealna, glasul al 8-lea: Luminat de dumnezeiasca lumină şi cu 
îngerii acum sălăşluindu-te în ceruri, pomeneşte-ne şi pe noi, cei ce cu credinţă 
cinstim pomenirea ta, prea cuvioase Serghie, pururea pomenite. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


De tine se bucură, cea ce eşti plină de dar, toată făptura, soborul îngeresc şi neamul 
omenesc, ceea ce eşti biserică sfințită şi rai cuvântător, lauda fecioriei, din care 
Dumnezeu S-a întrupat şi prunc S-a făcut, Cel ce este mai înainte de veci, 
Dumnezeul nostru. Că mitrasul tău scaun l-a făcut şi pântecele tău mai desfătat 
decât cerurile l-a lucrat. De tine se bucură toată făptura, ceea ce eşti plină de dar, 
mărire ţie. 


Se cântă polieleul: „Robu Domnului”. 


Apoi aceste mărimuri: Fericimu-te pe tine, prea cuvioase părinte Serghie, şi cin- 
stim sfântă pomenirea ta, povăţuitorule al călugărilor şi împreună vorbitorule cu 
îngerii. 


Cu aceste stihuri: 

1. Aşteptând am aşteptat pe Domnul şi El a căutat spre mine, şi a auzit rugăciunea 
mea. 

2. Genunchii mei au slăbit de post şi trupul meu s-a istovit de lipsa untdelemnului. 
3. Pentru cuvintele buzelor Tale, eu am păzit căi aspre. 

4. Schimbat-ai plângerea mea întru bucurie, rupt-ai sacul meu şi m-ai încins cu 
veselie. 

5. Să ştiţi că minunat a făcut Domnul pe cel cuvios al Său. 

6. Cântaţi Domnului cei cuvioşi ai Lui şi lăudaţi pomenirea sfinţeniei Lui. 

Iar după sfârşitul stihurilor, se cântă: 
Slavă Tatălui şi Fiului şi Sfântului Duh, glasul I-îi 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie 
Dumnezeule. 


Și acum şi pururea şi în vecii vecilor. (a Născătoarei de Dumnezeu), acelaşi glas 


Bucură-te, ceea ce eşti cu dar dăruită, Marie, Domnul este cu tine, zicând: şi 
prin tine cu noi. 


Aliluia, Aliluia, Aliluia, Slavă Ţie Dumnezeule. (de 3 ori) 
Antifonul întâi, glasul al 4-lea. Din tinereţile mele... 


Prochimen, glasul al 4-lea: Scumpă este înaintea Domnului, moartea cuvioşilor 
Lui. 


Stih: Ce voi răspunde Domnului pentru toate care mi-a dat mie. 


Evanghelia de la Matei 


27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile prea cuviosului Serghie, Milostive, curăţeşte mulțimea 
greşelilor noastre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-ne, Dumnezeule, după mare mila Ta şi, după mulţimea îndurări- 
lor Tale, curăţeşte fărădelegile noastre. 


Şi stihira, glasul al 6-lea: Pe îngerul cel pământesc şi omul cel ceresc, podoaba că- 
lugărilor, pilda nevoitorilor, lauda pustnicilor, pe măritul Serghie, toţi să-l cinstim, 

că sădit fiind în casa lui Dumnezeu, a înflorit după dreptate şi ca un cedru în pustie 
a înmulțit turma lui Hristos întru cuviinţă şi dreptate. 


Canoane - Canonul Născătoarei de Dumnezeu (vezi Paraclisul al doilea, din Cea- 
slov) cu irmosul pe 6 şi canonul cuviosului, pe 8, glasul al 8-lea: 


Cântarea întâi al cuviosului 
Cântarea a l-a 


Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
Şi pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 


Hristos, pentru noi, de bunăvoie S-a smerit, chip de rob luând, de aceea ai iubit 
smerenia şi în privegheri de toată noaptea, şi în rugăciune fiind, patimile cele 
pierzătoare de suflet omorându-le, te-ai suit pe muntele nepătimirii, Serghie prea 
cuvioase. 


Ca o lumină în sfeşnic, sufletul tău cu pâraie de lacrimi l-ai îmblânzit şi, ca un alt 
Isaac, pe tine însuţi te-ai adus, prea cuvioase, şi inima ta lui Dumnezeu o ai jertfit. 


Cel ce în pântecele maicii tale, prin săltarea cea de trei ori, slujitor Sfintei Treimi 
te-ai arătat şi luminat fiind de lumina cea întreit strălucitoare, cursele demonilor ca 
pe o pânză de păianjen le-ai nimicit, prea fericite Serghie. 

Slavă Tatălui şi Fiului şi Sfântului Duh. 

Întărindu-te cu dragostea lui Hristos, prea cuvioase, te-ai arătat ca un râu cu îmbel- 
şugare, adăpând tot pământul cu cuvântul lui Dumnezeu, de Dumnezeu fericite, 
pentru care pomenirea ta cu dragoste o prăznuim. 


Şi acum şi pururea şi în vecii vecilor. Amin (a Născătoarei de Dumnezeu) 


Bucură-te, izvorul darului! Bucură-te, scară şi uşă cerească! Bucură-te, sfeşnic şi 
anforă de aur şi munte netăiat, care ai născut lumii pe Hristos, Dătătorul de viaţă! 

Irmos: Deschide-voi gura mea şi se va umplea de Duhul, şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cântarea a 3-a 


Irmos: Cel ce ai întărit din început cerurile cu priceperea şi ai întemeiat pământul 
peste ape, întăreşte-mă pe piatra poruncilor Tale, Hristoase; că nu este Sfânt afară 
de Tine, Unule lubitorule de oameni. 


Pildă de fapte bune ai fost ucenicilor tăi şi, ducând la mântuire multe suflete căzute 
în adâncul patimilor, le-ai dat mângâiere şi îmbărbătare spre dobândirea fericirii 
Raiului. 


Ca un măslin roditor în casa lui Dumnezeu ai rodit, fericite, şi cu milă ungând 
sufletele, cu dragoste te cinstim, prea fericite Serghie, şi cu credinţă lui Hristos 
cântăm: „Nu este Sfânt ca Tine, Doamne.” 


Slavă Tatălui şi Fiului şi Sfântului Duh. 


Din tinereţe cu totul de la Dumnezeu luminându-te, de EI prin fapte bune te-ai 
apropiat şi trupul pe pământ lăsându-l, ai dobândit comoara cerească. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Dumnezeu în pântece zămislind, Fecioară, prin Duhul cel Preasfânt, ai rămas 
nevătămată. Că rugul care ardea şi nu se mistuia pe tine te-a vestit mai înainte 
lămurit lui Moise legiuitorul, pe ceea ce ai primit pe Focul cel neacoperit. 


Sedealna sfântului, glasul al 4-lea: Părăsind nestatornicia tulburărilor pământeşti, 
lui Hristos ai urmat cu tot sufletul şi în boli, osteneli şi înfrânare cu osârdie ca un 
fără de trup ai vieţuit, prea fericite Serghie, roagă-te lui Hristos Dumnezeu să mân- 
tuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Invrednicindu-se Gavriil a vedea, pe cât este cu putinţă, pe Mintea cea mai presus 
de fiinţă, cuvânt de bucurie ţi-a adus, Fecioară cu totul fără prihană, zămislirea Cu- 
vântului vestind-o lămurit şi naşterea cea negrăită propovăduind-o. 

Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Locaş al Preasfântului Duh ai fost, părinte, şi tulburările valurilor vieţii le-ai biruit, 
cel ce eşti stâlp neclintit al bisericii, întărirea monahilor, Serghie, vrednicule de 
cinstire. 


Avându-te pe tine, fericite, rugător fierbinte către Dumnezeu, părtaş al grijilor noa- 
stre, ocrotitor şi apărător, şi mijlocitor binevoitor, ne mântuim de toate nevoile, de 
ispite şi de primejdu. 


Luminat de razele prea luminoase ale Preasfântului Duh, prea fericite, de desfă- 
tarea cerească te-ai învrednicit, bucurându-te. 


Slavă Tatălui şi Fiului şi Sfântului Duh. 


Scară dumnezeiască din fapte bune făcându-ţi, la înălțime te-ai suit, părinte, şi ai 
văzut pe Dumnezeu sprijinindu-Se pe ea, şi daruri prea bogate împărțind cu mâna 
celor ce cu credinţă cântă: „Slavă puterii tale, Doamne.” 


Şi acum şi pururea şi în vecii vecilor. Amin (a Născătoarei de Dumnezeu) 

Sfântă a Sfintelor, Născătoare de Dumnezeu prea lăudată, aşteptarea neamurilor şi 
izbăvirea credincioşilor, din tine a răsărit Mântuitorul şi Dătătorul de viaţă, şi 
Domnul, pe care roagă-L să mântuiască pe robii tăi. 

Cântarea a 5-a 

Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 


lumina poruncilor Tale îndreptează căile mele. 


In posturi ai fost de neclintit, înțelepte, şi până la mutarea ta ai păzit aceasta cu 
dinadinsul, prin care, te-ai învrednicit arătat de fericirea veşnică. 

Mintea neîncetat având-o la Dumnezeu, patimile stricătoare de suflet le-ai adormit, 
părinte şi snopii faptelor bune secerând, hrăneşti pe cei ce te laudă pe tine, prea 
cuvioase părinte Serghie. 


Slavă Tatălui şi Fiului şi Sfântului Duh. 


Pe omul cel vechi părăsind, părinte, şi, ca pe o haină necurată dimpreună cu faptele 
rele lepădând, te-ai îmbrăcat în cel nou, cel după chipul lui Hristos, prea cinstite. 


Şi acum şi pururea şi în vecii vecilor. Amin (a Născătoarei de Dumnezeu) 


Nu trece cu vederea cererile celor ce se roagă cu credinţă, ceea ce eşti cu totul 
lăudată, ci primeşte-le şi du-le Fiului tău, Preacurată, lui Dumnezeu, Singurul Fă- 
cător de bine, că pe tine te-am câştigat ocrotitoare. 


Cântarea a 6-a 


Irmos: lartă-mi mie, Mântuitorule, că multe sunt fărădelegile mele, şi Te rog, ridi- 
că-mă din adâncul răutăţilor căci către Tine am strigat; auzi-mă, Dumnezeul mân- 
tuirii mele. 


Sfânta ta pomenire o prăznuim, părinte, şi nu înceta să te rogi Mântuitorului, să ne 
dăruiască iertare de greşeli şi Impărăţia Cerului să o moştenim, cei ce te fericim cu 
dragoste. 


De Hristos fiind întărit, toată înşelăciunea diavolului, ca pe o pânză de păianjen, ai 
nimicit-o cu mintea ta statornică, Serghie, şi luminător prea strălucit lumii te-ai 
arătat, părinte. 


Slavă Tatălui şi Fiului şi Sfântului Duh. 

De sus luminând turma ta cu milostivire, părinte, biruinţă binecredincioşilor creş- 
tini, cu rugăciunile tale, dăruieşte, înălțând fruntea ortodocşilor şi primeşte smerita 
noastră rugăciune. 

Şi acum şi pururea şi în vecii vecilor. Amin (a Născătoarei de Dumnezeu) 

Se bucură întru tine, Fecioară prea curată, strămoşii neamului, că prin tine au do- 


bândit din nou Raiul pe care îl pierduseră prin neascultare; că tu, curată eşti şi mai 
înainte de naşterea şi după naştere. 

Condacul, glasul al 8-lea: Apărătoarei Doamne, pentru biruinţă mulţumiri, izbă- 
vindu-ne din nevoi aducem ţie, Născătoare de Dumnezeu, noi robii tăi. Ci ca ceea 
ce ai stăpânire nebiruită, slobozeşte-ne din toate nevoile, ca să strigăm ţie: Bucură- 
te, mireasă pururea Fecioară! 


Cu cei fără de trup fiind împreună vorbitor, pe cuvioşi i-ai întrecut cu postul, cu 
privegherea şi cu rugăciunea, de Dumnezeu înţelepţite Serghie, pentru aceasta, ai 
primit darul vindecănilor şi al izgonirilor duhurilor rele; iar noi, văzând unele ca 
acestea, cântăm şi strigăm: „Bucură-te, prea cuvioase părinte, Serghie!” 


Icos: Glasul Evangheliei auzindu-l, părinte, toată înţelepciunea trupească ai pără- 
sit-o, bogăţia şi slava le-ai socotit lucruri de nimic, şi te-ai nevoit împotriva pati- 
milor, ca un fără de trup, te-ai învrednicit a locui cu îngerii împreună, darurile înţe- 
lepciunii primind de sus, pe care dăruieşte-ni-le şi nouă, celor ce îți cântăm acestea: 
«Bucură-te, Serghie prea cuvioase şi de Dumnezeu purtătorule, omul ceresc şi în- 
ger pământesc; 

Bucură-te, locaş al Duhului Sfânt; 

Bucură-te, cel ce cu rugăciuni stăruitoare ai primit darul înţelepciunii; 

Bucură-te, că din pruncie L-ai urmat pe Hristos; 

Bucură-te, cel ce mai înainte de naştere ai glăsuit lăudând Sfânta Treime, care te-a 
prea mărit pe tine în viaţa aceasta şi după moarte; 

Bucură-te, stâlpul întregii înțelepciuni şi pierzător de patimi; 

Bucură-te, cel ce din tinereţile tale, cu mintea şi cu inima, pe Dumnezeu L-ai iubit; 

Bucură-te, cel ce pentru cei care aleargă cu credinţă la tine, mijloceşti; 

Bucură-te, luminător prea strălucit, cel ce mulțimilor călugărilor le-ai fost îndru- 
mător spre Hristos; 

Bucură-te, lauda patriei tale; 

Bucură-te, cel împodobit cu darurile proorocirii, căci ai văzut cele ce aveau să fie 
şi le-ai arătat pe toate mai înainte; 

Bucură-te, prin care cu rugăciunile tale vrăjmaşii se biruiesc; 

Bucură-te, a oştii drept slăvitoare laudă şi întărire, pentru care apără-ne cu rugă- 
ciunile tale de vrăjmaşi, ca să strigăm ţie: „Bucură-te, Serghie, de Dumnezeu înţe- 
lepțite!”» 


Cântarea a 7-a 
Irmos: De pogorârea lui Dumnezeu focul s-a ruşinat de demult în Babilon. Pentru 


aceasta, tinerii în cuptor, cu picioare sprintene, ca într-o grădină verde dănţuind, 
cântau: Binecuvântat este Dumnezeul părinților noştri. 

Lumea părăsind, slăvite Serghie, pe pământ ca un fără de trup ai vieţuit şi cu în- 
gerii te-ai învrednicit a locui împreună, pentru care te cinstim, vrednicule de laudă. 


La limanul cel lin ajungând, înţelepţite de Dumnezeu, valurile vieţii pământeşti le- 
ai biruit şi celor învăluiţi de cele deşarte le-ai fost călăuzitor spre mântuire, celor ce 
cântă: „Binecuvântat este Dumnezeul părinţilor noştri!” 


Alt cer pe pământ, prin insuflare dumnezeiască, te-ai arătat, prea fericite, călăuzin- 
du-ți turma cuvântătoare, ca un înger vieţuind în trup, de Dumnezeu înţelepțite. 


Slavă Tatălui şi Fiului şi Sfântului Duh. 


Avându-te către Dumnezeu rugător fierbine, fericite, şi mângâietor celor întristaţi, 
apărător şi mijlocitor credincioşilor, din toate nevoile ne izbăvim, prea cuvioase 
Serghie. 


Şi acum şi pururea şi în vecii vecilor. Amin (a Născătoarei de Dumnezeu) 


Bucură-te, curată, că din tine a ieşit Păstorul cel prea înălţat, care cu adevărat a 
îmbrăcat pielea lui Adam, pe mine, omul întreg, pentru milostivirea cea nemă- 
surată, Dumnezeul părinților, Cel lăudat şi prea slăvit. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălţaţi-L întru toţi vecii. 


Rugăciune neîncetată către Dumnezeu înălțând şi cu lumina cea întreit strălucitoare 
luminându-te, taberele vrăjmaşilor nevăzuţi le-ai biruit, chemând mulțimile călu- 
gărilor la o viaţă nouă, pe cei ce cântă lui Hristos: „Tineri, binecuvântaţi-L, preoţi, 
lăudaţi-L, popoare, prea înălţaţi-l pe Dânsul întru toți veci.” 


Sârguinţă în rugăciuni, răbdare fără lenevire în încercări, Serghie, pe pământ ai 
arătat cântând: „Tineri, binecuvântaţi-L, preoţi, lăudaţi-L, popoare, prea înălțaţi-L 
pe Dânsul întru toți vecii.” 

După vednicie lăudându-te, îți zicem: „Roagă-te, prea cuvioase, să se dăruiască 
creştinilor biruinţă asupra vrăjmaşilor mântuirii noastre, bisericii înflorire şi pace 
lumii.” 


Binecuvântăm pe Tatăl, şi pe Fiul şi pe Sfântul Duh, Domnul. 


Harul Duhului Sfânt sălăşluindu-se întru tine, duhurile rele le-ai izgonit, monahilor 
te-ai arătat povăţuitor, celor ce cântă: „Să binecuvânteze toată făptura pe Domnul 
şi să-L prea înalțe întru toţi vecii.” 


Şi acum şi pururea şi în vecii vecilor. Amin (a Născătoarei de Dumnezeu) 


Pe ceea ce fără de sămânță şi mai presus de fire a născut, din fulgerul cel dumne- 
zeiesc, pe Hristos Mărgăritarul cel de mult preţ, să o lăudăm, grăind: „Binecuvân- 
taţi, lucrurile Domnului, pe Domnul, lăudaţi-L şi-L prea înălțaţi întru toţi veci.” 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omeneşti, te măresc. 


De strălucirea luminii dumnezeieşti fiind plin, prea cuvioase Serghie, luminător 
prea strălucit te-ai arătat, luminându-ne cu cuvintele luminoase, te-ai arătat locaş al 
Preasfintei Treimi. 


Cu adevărat, mare povăţuitor te-ai arătat, Serghie înțelepte, pe căi nerătăcite în- 
dreptând patria ta şi învăţăturile tale ca nişte miere dulce le-ai împărtăşit, cu care şi 
noi, credincioşii, ca dintr-o cupă, le sorbim neschimbate. 


Patimile cele de suflet pierzătoare biruind, ca un păstor adevărat ai păscut turma 
cea cuvântătoare a lui Hristos, totdeauna cu harul Duhului Sfânt, ca pe nişte flori 
din grădina Raiului hrănindu-le, prea cuvioase. 


Slavă Tatălui şi Fiului şi Sfântului Duh. 
Curăţeşte-ne de greşelile noastre, Hristoase Dumnezeule, şi luminează ochii inimii 


ca să vedem curat strălucirea slavei dumnezeieşti, pentru rugăciunile robului Tău, 
Serghie, ca să Te slăvim pe Tine. 


Ar Dr dr dr dr dr Dr dr de De Dr dr dr De De dr dr A Je dr dr A A 


Xp XP XP IPP 3 E 2 2 E IP 3 3 3 E 0 E IP 5 E E E XXX 


Je De De de De Dr De e De De de De Dr De De De De De De De de e Ar A d 


XP PP 2 0 E E IE IP 3 3 Ie E IE II E E XX 


Şi acum şi pururea şi în vecii vecilor. Amin (a Născătoarei de Dumnezeu) 


O, minunile tale cele mai presus de minte, prea curată! Că numai tu, Fecioară, ai 
dat tuturor celor de sub soare să cunoască minunea cea prea neobişnuită a naşterii 
tale celei necuprinse de minte. Pentru aceasta, toţi te mărim. 


Luminânda 


Înflorit-ai ca un finic al lui David, părinte şi locaş al Preasfântului Duh şi slăvit tu- 
turor te-ai arătat, pentru noi neîncetat roagă-te lui Hristos, cei ce cu credinţă lău- 
dăm cinstită pomenirea ta, prea cuvioase Serghie. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Cu psalmi te lăudăm, Ceea ce eşti cu daruri dăruită, şi fără tăcere strigăm ţie: „Bu- 
cură-te, că tu ai izvorât tuturor bucuria!” 


La Laude, glasul al 8-lea 


Când glasul Evangheliei lui Dumnezeu l-ai auzit, prea slăvite, atunci toată înţe- 
lepciunea trupească ai supus-o duhului. Prin încercări şi pătimiri, te-ai întărit şi ca 
aurul în topitoare mai curat ai strălucit, organ al Sfântului Duh ai fost, adunând 
mulțimile călugărilor şi cu învăţăturile tale, ca pe o scară înţelegătoare ce urcă la 
cer, la înălțimea faptelor bune înălțând. Pomeneşte-ne şi pe noi, Serghie, cei ce 
prăznuim pomenirea ta, să se mântuiască şi să se lumineze sufletele noastre. (de 2 
Ori) 


Strălucind astăzi prea slăvită şi prea strălucită pomenirea ta, cheamă adunarea 
mulţimii călugărilor, cel ce stai împreună cu prea cuvioşii, unde îngerii ÎL slăvesc 
pe Dumnezeu cel în Treime închinat, iar credincioşii ce se apropie cu credinţă de 
racla moaştelor tale, vindecări în dar primesc, prea slăvind pe Hristos, Mântuitorul 
sufletelor noastre, Cel ce te-a încununat pe tine. 


Purtătorule de Dumnezeu şi prea fericite părinte Serghie, mai întâi cu lacrimi patul 
tău udând, n-ai dat somn ochilor tăi şi genelor tale dormitare, arătându-ţi dragostea 
din inimă pentru Hristos, pe care din pruncie L-ai iubit, toată fapta bună lucrând, 
pentru care te fericim, pe Hristos slăvindu-L., pe Cel ce te-a proslăvit pe tine. 


Slavă Tatălui şi Fiului şi Sfântului Duh, glasul al 2-lea 

Prea cuvioase părinte, din pruncie nevoindu-te cu grijă spre fapte bune, te-ai făcut 
organ Sfântului Duh şi, de la Dânsul primind putere de a face minuni, ai îndemnat 
pe oameni să dispreţuiască plăcerile. Şi acum, cu dumnezeiască lumină mai curat 
strălucind, luminează şi minţile noastre cu rugăciunile tale, Serghie, de Dumnezeu 
înţelepțite. 


Și acum şi pururea şi în vecii vecilor. (a Născătoarei de Dumnezeu) 


Toată nădejdea mea spre tine o pun, Maica lui Dumnezeu, păzeşte-mă sub acope- 
rământul tău. 


Doxologia mare, ecteniile şi otpustul. 
La Liturghie 
La Fericiri din Cântarea a 3-a şi a 6-a. 
Prochimen: Scumpă este înaintea Domnului, moartea cuvioşilor Lui. 
Stih: Ce voi răsplăti Domnului pentru toate câte mi-a dat mie? 


Apostolul de la Galateni 


22. lar roada Duhului este dragostea, bucuria, pacea, îndelungă răbdarea, bună- 
tatea, facerea de bine, credinţa, 

23. Blândeţea, înfrânarea, curăţia; împotriva unora ca acestea nu este lege. 

24. Iar cei ce sunt ai lui Hristos lisus şi-au răstignit trupul împreună cu patimile 
şi cu poftele. 

25. Dacă trăim în Duhul, în Duhul să şi umblăm. 

26. Să nu fim iubitori de mărire deşartă, supărându-ne unii pe alţii şi piz- 
muindu-ne unii pe alții. 

1. Fraţilor, chiar de va cădea un om în vreo greşeală, voi cei duhovniceşti 
îndreptaţi-l, pe unul ca acesta cu duhul blândeţii, luând seama la tine însuţi, ca 
Să nu cazi şi tu în ispită. 

2. Purtaţi-vă Sarcinile unii altora şi aşa veţi împlini legea lui Hristos. 


Evanghelia de la Luca 

17. Şi coborând împreună cu ei, a stat în loc şes, EI şi mulțime multă de ucenici 
qi Săi şi mulțime mare de popor din toată Iudeea, din Ierusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

16. Și cei chinuiţi de duhuri necurate se vindecau. 

19. Și toată mulţimea căuta să se atingă de EI că putere ieşea din EI şi-i vindeca 
pe toți. 

20. Și EI, ridicându-Și ochii spre ucenicii Săi, zicea: Fericiţi voi cei săraci, că a 
voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeți 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi vă 
vor batjocori şi vor lepăda numele voastre ca rău din pricina Fiului Omului. 

23. Bucuraţi-vă în ziua aceea şi vă veseliţi, că, iată, plata voastră multă este în 
cer; pentru că tot aşa făceau proorocilor părinţii lor. 


Chinonicul: Întru pomenirea veşnică va fi dreptul, de vorbire de rău nu se va teme. 
Aliluia. (de trei ori) 


XP PP 2 E E IE IP IP 5 5 E IE II IE E XX 
Xp PP PP 0 E E IP E 3 E E IE II IE E XX 


Ar Dr dr dr dr dr Dr dr de De Dr dr dr De de dr dr A de dr dr A A 


Dr fe Ar dr De dr De Dr De dr Dr Dr De de dr De de dr dr e De de dr A d 


XP PP PP E 3 IP IP 3 5 E IE IE 2 IE E XX 


Slujba Sfântului cuvios Serghie de Radonej (25 septembrie) 


La Vecernia mare 


După obişnuitul Psalm, se cântă: Fericit bărbatul...,starea întâi. La Doamne strigat- 
am..., stihirile pe 8, glasul al 6-lea: 


Lepădând zbuciumul lumii, o, sfinte,şi luându-ţi crucea ai urmat lui Hristos, pără- 
sind lumea ca să te sălășluiești în pustie fără nici un gând de întoarcere. Dezrădă- 
cinând patimile sufletului cu dese privegheri şi rugăciuni şi omorând vicleniile tru- 
pului, ai fost găsit vrednic de harul vindecării multor feluri de neputințe. O, tu, 
împreună vorbitorule cu îngerii, tu care locuieşti laolaltă cu sfinţii, Sfinte Serghie 
roagă-te stăruitor Domnului ca sufletele noastre să primească mare milă. 


O, părinte sfinte, cine poate spune caznele şi suferinţele tale sau ce limbă poate 
vorbi cu dreptate despre viaţa ta pustnicească, de privegherile tale şi de înfrânarea 
aspră de la mâncare, de dormirea pe pământul rece, de curăţia sufletului şi a tru- 
pului tău, de tăcerea desăvârşită a buzelor şi a minţii, de smerenia ta adevărată şi de 
rugăciunile-ți neîncetate, de judecata-ţi deosebitoare, de sărăcia hainelor tale şi de 
pomenirea neîntreruptă a morții? O, Serghie, părintele nostru, roagă-te să se mân- 
tuiască sufletele noastre. 


O, Sfinte părinte Serghie, ai fost arătat ca un doctor deopotrivă al sufletelor şi al 
trupurilor revărsând şuvoaie de tămăduire celor în suferințe;şi împodobit cu darul 
profeţiei, ai vorbit de lucrurile viitoare ca şi cum ar fi prezente, prin rugăciunea-ți 
l-ai într-armat pe cneaz ca să-i biruiască pe barbarii care se făleau că îţi vor nimici 

patria, dar trupurile lor au căzut moarte lângă iad, aşa cum ni s-a făcut cuno-scut, 
printr-o plagă de la Dumnezeu care i-a doborât după cum se spunea de demult în 
psalmi, o,Sfinte Serghie. 


O, dumnezeieşte înţeleptule Serghie, lepădând slava cea vremelnică, ai fost văzut 
trăind în pustie şi pe înălțimi, şi tu, o,binecuvântatule, ai fost făcut vas curat al 
Sfintei Treimi prin a cărei putere ai ridicat Sfinte biserici şi ai făcut împrejmuire 
pentru mântuirea celor care trăiesc viaţă călugărească; şi Hristos Dumnezeul no- 
stru, pe care L-ai râvnit cu înfocare din tinerețile tale, a găsit sălaş în tine. O, 
Sfinte Serghie, roagă-L fierbinte să mântuiască sufletele noastre. 


Alte stihiri, glasul al 2-lea: 


Îndurând cu tărie cele prezente şi bucurându-te de cele viitoare, O, Sfinte Serghie, 
i-ai învăţat pe toţi spunând: „Dacă acum ne sârguim nu pentru răsplată vremelnică, 
rămânem cu nădejdea Vieţii veşnice; chinurile noastre de aici sunt amarnice, dar 
Raiul este dulce; caznele noastre de aici sunt dureroase, dar promisiunea este pe 
veşnicie. Nu te lenevi, deci, tu cel ce posteşti! Să îndurăm puţin aici, ca să putem fi 
încununaţi dincolo cu cununile nestricăciunii de Hristos Domnul și Mântuitorul 
sufletelor noastre.” (de două ori) 


Lăsând la o parte hainele stricăcioase, umblai iarna fără îmbrăcăminte călduroasă, 
o,răbdătorule Serghie, spunând:,,Pentru Raiul pe care l-am pierdut ne vom îmbrăca 
în straie uşoare; aşa cum cândva ne-am îmbrăcat în păcat prin călcarea poruncii, să 
ne dezgolim pe noi înşine de dragul hainelor nestricăcioase, să nu luăm aminte, o, 
fraților, la iarna cea trecătoare, ci să ne omorâm trupul, ca să fim îmbrăcaţi în cu- 
nunile biruinţei de Hristos Domnul nostru.” (de două ori) 


Slavă Tatălui şi Fiului şi Sfântului Duh, glasul al 6-lea 


O, tu, cel care ai păstrat în tine chipul cel dintâi nepângărit şi care prin postire ţi-ai 
pus mintea stăpân peste patimile vătămătoare, te-ai ridicat atât cât îi este omului în 
putinţă la înălțimile asemănării dumnezeieşti; pentru că înfrânându-ţi bărbătește 
firea-ți omenească, luând aminte să supui ce este mai neputincios faţă de ce este 
mai înalt, ţi-ai supus trupul duhului. Pentru care te-ai arătat ca pisc al celor ce tră- 
iesc viață călugărească, o, tu, locuitorule al pustiei, învăţătorule al celor ce îți cer 
ajutor pentru folos duhovnicesc, tu, vestită pildă de virtute. Și acum, în ceruri,,ne 
mai văzând prin oglindă, în ghicitură” , o, părinte Serghie, ci limpede văzând 
Sfânta Treime, roagă-te totdeauna Domnului pentru cei ce cu credință şi cu dra- 
goste te cinstesc pe tine. 

Şi acum şi pururea şi în vecii vecilor, Dogmatica, glasul al 6-lea 


Cine nu te va ferici pe tine, Preasfântă Fecioară sau cine nu va lăuda prea curată 
naşterea ta? Că Cel ce a strălucit fără de ani din Tatăl, Fiul Unul Născut,Același 
din tine, cea curată, a ieşit, negrăit întrupându-Se. Din fire Dumnezeu fiind şi cu 
firea făcându-Se om pentru noi, nu în două feţe fiind despărțit, ci în două firi ne- 
amestecat fiind cunoscut. Pe Acela roagă-L,curată, cu totul fericită, să miluiască 
sufletele noastre. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei, Paremiile. 


Din Înţelepciunea lui Solomon, citire: 
(19) 


Sufletele drepţilor sunt în mâna lui Dumnezeu şi nu se va atinge de ele munca. Pă- 
rutu-s-a întru ochii celor nepricepuţi a muri şi s-a socotit pedepsire ieşirea lor, şi 
mergerea de la noi - sfărâmare, iar ei sunt în pace. Că înaintea feţei oamenilor, de 
vor lua şi muncă, nădejdea lor este plină de nemurire. Și puţin fiind pedepsiţi, cu 
mari faceri de bine se vor dărui, că Dumnezeu i-a ispitit pe dânşii şi 1-a aflat Lui-şi 
vrednici. Ca aurul în ulcea i-a lămurit pe ei şi ca o jertfă de ardere întreagă i-a 
primit. Şi în vremea cercetării sale, vor străluci şi ca scânteile prin paie vor fugi, 
judeca-vor limbi şi vor stăpâni popoare, şi va împărăţi întru dânşii Domnul în veci. 
Cei ce nădăjduiesc spre Dânsul vor înţelege adevărul şi credincioşii în dragoste vor 
petrece cu Dânsul, că dar şi milă este întru cuvioşii Lui şi cercetare întru aleşii Lui. 


Din Înţelepciunea lui Solomon, citire: 
citire: (5, 16-24; 6, 1-3) 


Drepţii în veci vor fi vii şi de la Domnul plata lor, şi purtarea de grijă pentru dân- 
şii de la Cel Preaînalt. Pentru aceasta, vor lua Împărăţia podoabei şi stema 
frumuseţii din mâna Domnului, căci cu dreapta Sa îi va acoperi pe ei şi cu braţul 
Său îi va apăra. Lua-va toată arma dragostea Lui şi va într-arma făptura spre izbân- 
da vrăjmaşilor, îmbrăca-se-va în ziua dreptăţii şi-Şi va pune Lui coif judecata cea 

nefăţarnică. Lua-va pavăza nebiruită sfinţenie şi va ascuţi cumplita mânie întru 
sabie, şi va da război împreună cu dânsul lumea asupra celor fără de minte. Merge- 
vor drept nimeritoare săgețile fulgerilor şi, ca dintr-un arc bine încordat al norilor, 
la ţintă vor lovi, şi din mâna cea aruncătoare de pietre pline, se vor arunca grindine. 
Întări-se-va asupra lor apa mării şi râurile îi vor îneca de năprasnă. Sta-va 
împotriva lor duhul puterii şi ca un vifor va vântura pe ei, şi va pustii tot pământul 
fărădelegii, şi răutatea va răsturna scaunele puternicilor. Auziţi dar, împărați şi 
înţelegeţi, invăţaţi-vă, judecătorilor marginilor pământului. Ascultaţi, cei ce stăpâ- 
niţi mulţimi şi cei ce vă trufiți întru popoarele neamurilor. Că de la Domnul s-a dat 
vouă stăpânirea şi puterea de la cel Preaînalt. 


Din Înţelepciunea lui Solomon, citire: 
citire: (4, 3-15) 


Dreptul, de va ajunge să se sfârşească, întru odihnă va fi, că bătrânețile sunt 
cinstite, nu cele de mulți ani, nici cele ce se numără cu numărul anilor. Şi cărun- 
tețile sunt înţelepciunea oamenilor şi vârsta bătrâneţilor viaţă nespurcată. Plăcut lui 
Dumnezeu făcându-se, L-a iubit; şi, vieţuind între păcătoşi, s-a mutat. Răpitu-s-a 
ca să nu schimbe răutatea mintea lui sau înţelepciunea să înşele sufletul lui. Că 
râvna răutăţii întunecă cele bune şi neînfrânarea poftei schimbă gândul cel fără de 
răutate. Sfârşindu-se peste puţin, au plinit ani îndelungaţi. Că plăcut era Domnului 
sufletul lui, pentru aceea, S-a grăbit a-l scoate pe dânsul din mijlocul răutăţii. Şi 
popoarele văzând şi necunoscând, nici punând în gând una ca aceasta, că dar şi 
milă este întru cuvioşii Lui şi cercetare întru aleşii Lui. 


La Litie 
Stihirile idiomele: glasul al 4-lea: 


Veniţi, o, iubitorilor de prăznuire și voi, o, adunarea monahilor, adunați laolaltă 
prin credinţă, să cinstim azi pe Serghie, adevăratul păstor, care a urmat cu bucurie 
pe urmele paşilor Stăpânului Său, a cărui cale a fost strâmtă şi viața liberă de pati- 
mă, şi să strigăm cu glas de credinţă: o, întru tot binecuvântate, care ai trăit cu 
sfinții, tu, lauda celor ce postesc, roagă-te Domnului să se mântuiască sufletele 
noastre. 


O, Serghie, sfinte şi purtătorule de Dumnezeu, pentru dragostea lui Hristos ai lepă- 
dat toate şi ai lăsat lumea pentru pustie şi în nici un chip nu te-ai temut de vicle-nia 
nevăzuților vrăjmaşi. Pentru că deşi adesea ei tăbărau peste tine arătându-șşi furia în 

scrâşnirea dinților, prin rugăciunile tale i-ai făcut să dispară ca un fum, fără urmă. 
O, tu, suflete neprihănit şi icoană a răbdării nezdruncinate, roagă-te lui Hristos fără 
încetare să se mântuiască sufletele noastre. 


Întru tot sfânta şi mărita Biserică a Rusiei, cu binecredincioşii eneji, monahi şi po- 
por simplu, adăpată din râurile ce curg din izvoarele Evangheliei, se bucură 
duhovnicește la această mare prăznuire. Și noi stând împrejurul sfintelor moaşte 
ale bunului păstor şi învățător le sărutăm cu dragoste şi, ca şi cu nişte flori, îi 
împletim cântări şi laude, zicând: Bucură-te, o,binecuvântate, Serghie, om ceresc şi 
înger pământesc, locaş de sălășluire a Sfântului Duh! Bucură-te, pentru că 1-ai 
călăuzit pe mulți pe cărarea mântuirii. Bucură-te, tu, lauda şi încredințarea popo- 
rului cu adevărat credincios, Sfinte Serghie, prea iubite al lui Dumnezeu, lumină 
strălucitoare a patriei tale şi rugător pentru sufletele noastre. 


Slavă Tatălui şi Fiului şi Sfântului Duh, glasul al 6-lea 


O, tu, cel care ai păstrat în tine chipul cel dintâi nepângărit şi care prin postire ţi-ai 
pus mintea stăpân peste patimile vătămătoare, te-ai ridicat atât cât îi este omului în 
putință la înălțimile asemănării dumnezeieşti; pentru că înfrânându-ți bărbăteşte 
firea-ţi omenească,luând aminte să supui ce este mai neputincios față de ce este 
mai înalt, ţi-ai supus trupul duhului. Pentru care te-ai arătat ca pisc al celor ce tră- 
iesc viață călugărească, o, tu, locuitorule al pustiei, învățătorule al celor ce îți cer 
ajutor pentru folos duhovnicesc, tu, vestită pildă de virtute; Și acum, în ce-ruri,,,ne 
mai văzând prin oglindă, în ghicitură” , o, părinte Serghie, ci limpede văzând 
Sfânta Treime, roagă-te totdeauna Domnului pentru cei ce cu credință şi cu dra- 
goste te cinstesc pe tine. 


Și acum şi pururea şi în vecii vecilor. (a Născătoarei de Dumnezeu) 

Hristos Domnul, Făcătorul şi Mântuitorul meu, care a ieşit din mitrasul tău, o, cea 
prea curată, şi S-a îmbrăcat pe Sine în firea mea, l-a slobozit pe Adam din înșelarea 
cea veche. Drept pentru care şi noi dimpreună cu îngerul neîncetat strigăm ţie, o, 
cea preacurată, care eşti cu adevărat Maica lui Dumnezeuşi Fecioara: Bucură-te! O, 
Stăpână Doamnă, mijlocitoarea, apărătoarea și mântuirea sufletelor noastre! 


La Stihoavnă 


Stihirile, glasul 1: 

Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


O, purtătorule de Dumnezeup ărinte, soarele luminos al prăznuirii tale străluceşte 
peste noi luminând pe cei ce vin la tine cu credință și nemurire răspândește mi- 
reasma-i printre noi. Nestricăciune se revarsă din trupu-ţi sfânt către noi, o, Sfinte 
Serghie, mijlocitor pentru sufletele noastre. 


Stih: Cinstită este înaintea Domnului, moartea cuviosului Lui. (Psalm 115,6) 


Cu hamurile înfrânării ai biruit patimile trupului, o, făcătorule de minuni, Sfinte 
Serghie, şi pe pământ ai arătat râvnă pentru cele din afara trupului şi ai supus duhu- 
lui orice dorinţă trupească. Pentru aceasta, sălășluindu-te acum în curțile cereşti, 
roagă-te pentru sufletele noastre. 


Stih: Fericit bărbatul care se teme de Domnul, întru poruncile Lui va voi foarte. ( 
Psalm 111, 1) 


Așezând temelia virtuţii, o binecuvântate Serghie, te-ai dezbrăcat de Adam cel 
vechi cu poftele şi patimile lui şi te-ai îmbrăcat în Hristos care este Adevărul. Pen- 
tru aceasta ai alungat multe oştiri ale vrăjmașşului și te-ai arătat călăuză monahilor, 
O, sfinte, roagă-te să se mântuiască sufletele noastre. 


Slavă Tatălui şi Fiului şi Sfântului Duh, glasul al 8-lea 


Te cinstim pe tine ca pe un învăţător al monahilor, o, Serghie, părintele nostru, 
pentru că de la tine am învăţat cu adevărat să umblăm pe cărarea cea dreaptă şi 
strâmtă. Binecuvântat eşti tu care ai lucrat pentru Hristos şi ai pustiit puterea vrăj- 
mașului; O, prietene al îngerilor și tovarăş al sfinților şi drepţilor, împreună cu ei 
mijloceşte totdeauna înaintea Domnului să se mântuiască sufletele noastre. 


Și acum şi pururea şi în vecii vecilor. (a Născătoarei de Dumnezeu) 


O, Fecioară nenuntită, tu care în chip de negrăit ai zămislit pe Dumnezeu în trup, 
Maică a Dumnezeului Preaînalt, primeşte rugăciunile robilor tăi, o cea întru totul 
neprihănită, dăruind tuturor curăţire de păcate; şi primind aceste rugăciuni de 
acum, mijloceşte la Fiul tău şi Dumnezeu ca toţi să ne mântuim. 


Ar Dr Dr dr dr de Dr dr de De Dr dr dr Ar De dr dr A de dr dr A A 


Xp XP XP IP 3 3 2 E IP 5 3 E E 0 E IP 5 II E e XXX 


Dr fe de Dr De dr de Dr De dr dr Dr De de dr De de dr dr e De de dr A d 


XP PP 2 0 E E 3 IP IP 3 3 E IE II IE E XX 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău bine credincios. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 


miluieşte-ne pe noi. Amin. 


La binecuvântarea pâinilor, troparul sfântului de două ori şi Născătoare de Dum- 
nezeu...0 dată. 


Troparul, glasul al 4-lea: Ca un neprihănit atlet al nevoinţei şi adevărat ostaş al lui 
Hristos Dumnezeul nostru, luptând până la sânge lupta cea bună împotriva pati- 

milor în această viaţă pământească, nevoindu-te în cântare, în priveghere şi în pos- 
tire, te-ai făcut pildă ucenicilor tăi. Pentru aceasta, Şi-a făcut sălaş în tine Duhul 
Sfânt, a cărui lucrare te-a împodobit cu frumuseţe strălucitoare. Cel ce ai dobândit 
mare îndrăzneală înaintea Sfintei Treimi, pomeneşte turma pe care cu înţelepciune 
al adunat-o şi nu uita să-i cercetezi pe fiu tăi, așa cum ai făgăduit,Sfinte părinte 
Serghie. (de două ori) 


Troparul, glasul 1: Născătoare de Dumnezeu, Fecioară, bucură-te! Ceea ce eşti 
plină de har, Marie, Domnul este cu tine. Binecuvântată ești tu între femei şi bine- 
cuvântat este rodul pântecelui tău, că ai născut pe Mântuitorul sufletelor noastre. (0 
dată) 

La Utrenie 


La Dumnezeu este Domnul..., Troparul sfântului, de 2 ori. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


După Catisma întâi, Sedealna, glasul al 6-lea: 


Arătatu-te-ai întru totul sfințit şi adevărat purtător de Dumnezeu, care dispreţuind a 
lumu strălucire cu bogăția ei și toate bunurile cele văzute ca trecătoare, L-ai urmat 
pe Hristos în smerenie şi sărăcie. Adunând mulțime de monahi, i-ai luminat cu în- 
vățăturile Ortodoxiei curate. Pentru aceasta, înaintea sfârşitului tău ai primit harul 
cel veșnic și zăcând în mormânt, tu, o, Serghie, de Dumnezeu binecuvântatule, ai 
rămas nestricat. Roagă pe Hristos Dumnezeul nostru să dăruiască iertare de păcate 
celor ce cinstesc sfântă pomenirea ta.(de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Ca mireasa prea curată a Făcătorului şi Maica Mântuitorului şi ca ceea ce nu a cu- 
noscut unirea trupească, toți oamenii îți cântă ţie, celei care L-ai primit pe Mân- 
gâictorul:grăbeşte-te de mă slobozeşte pe mine, care am devenit jucăria duhurilor 
necurate, slobozeşte-mă să pot deveni sălașul strălucit al virtuților. O, tu, ceea ce în 
chip nestricăcios dăruieşti lumină, supune norul patimilor şi prin rugăciunile tale 
fă-mă vrednic să fiu părtaş celor cerești şi Luminii care nu cunoaşte înserare. 


După Catisma a doua, Sedealna, glasul al 3-lea: 

Stăpânit de înţelepciunea care înalță la Dumnezeu, tu, o, părinte, te-ai lepădat de 
lucrurile lumești și prin multe suferinţe ţi-ai făcut viaţa strălucită dar simplă, pentru 
aceasta te-ai arătat sălaș al virtuților dumnezeieşti, apropiindu-te de Domnul în ru- 
găciuni şi cereri. Roagă-te neîncetat Domnului să mântuiască sufletele noastre. (de 
două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Ca o vie niciodată lucrată, o, Fecioară, L-ai adus pe Hristos,viţa cea desăvârşită 
care ne revarsă novă vinul cel răscumpărător, fericind deopotrivă sufletul şi trupul. 
Pentru aceasta, ca ceea ce eşti pricina lucrurilor bune, totdeauna te binecuvântăm şi 
dimpreună cu îngerul strigăm ţie: Bucură-te, Ceea ce ai aflat bunăvoință. 

Se cântă polieleul: „Robu Domnului”. 


Mărimurile, glas 1: 


Stih 1: Aşteptând am aşteptat pe Domnul şi EI a căutat spre mine și a auzit rugă- 
ciunea mea (Psalm 39: 1-2). 


Fericimu-te pe tine, Sfinte cuvioase părinte Serghie și cinstim sfântă pomenirea ta, 
povăţuitorule al călugărilor şi împreună vorbitorule cu îngerii. 


Stih 2: Genunchii mei au slăbit de post şi trupul meu s-a istovit din lipsa unt de 
lemnului (Psalm 108: 23). 


Stih 3: Pentru cuvintele buzelor Tale, eu am păzit căi aspre (Psalm 16: 4). 


Stih 4: Schimbat-ai plângerea mea întru bucurie, rupt-ai sacul meu şi m-ai încins 
cu veselie (Psalm 29: 11). 


Veniţi, toate cetele călugărilor, să lăudăm pe marele Serghie, pe mult nevoitorul, 
zicând: pe lauda Rusiei. 


Stih 5: Să ştiţi că minunat a făcut Domnul pe cel cuvios al Său (Psalm 4:3). 


Stih 6: Cântaţi Domnului cei cuvioșşi ai Lui şi lăudați pomenirea sfințeniei Lui 
(Psalm 29: 4). 

Sedelnele după Polieleu; glasul al 4-lea: 


O, prea binecuvântate sfinte, când mintea ta şi-a luat zborul după dorința ei dum- 
nezeiască, ai lepădat toată înțelepciunea care trage către cele de jos şi părăsind toa- 
te pentru a locui în pustie, ai dat la iveală ca pe nişte crini mirositori, florile curate 
ale virtuților tale și scoțându-ți ghimpii patimilor ai sădit în loc răsadurile roditoare 
ale silințelor tale. Pentru aceasta ai secerat o bogăţie fără margini în ceruri. O, Sfin- 
te Serghie, roagă pe Hristos Dumnezeul nostru, ca să dăruiască iertare de păcate 
celor ce cinstesc cu dragoste sfântă pomenirea ta. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Întru tine, cea plină de har, se bucură toată făptura: soborul îngeresc și neamul 
omenesc; 0, Biserică întru tot sfințită și rai duhovnicesc, lauda fecioarelor, dintru 
care Dumnezeu S-a întrupat și prunc S-a făcut, Cel ce este mai înainte de veci 
Dumnezeul nostru. Că mitrasul tău tron l-a făcut şi pântecele tău mai încăpător de- 
cât cerurile l-a lucrat. Întru tine, Cea plină de har, se bucură toată făptura, slavă ţie! 


Apoi Antifonul 1, al glasului al 4-lea: 


Prochimenul, glasul al 4-lea: Scumpă este înaintea Domnului, moartea cuvioșilor 
Săi. (Psalm 115,6) 


Stih: Ce voi răsplăti Domnului pentru toate câte mi-a dat mie? (Psalm 115, 3) 
Toată suflarea.... 


Evanghelia: Luca 6, 17-23: "În vremea aceea stătut-a lisus la locşes..., (caută Evan- 
ghelia de la Liturghia din ziua de 6 decembrie) 


Evanghelia de la Luca 


17, Și coborând împreună cu ei, a Stat în loc şes, EI şi mulțime multă de ucenici 
qi Săi şi mulțime mare de popor din toată ludeea, din Ierusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

16. Și cei chinuiţi de duhuri necurate se vindecau. 

iatatatatata tatii fatalitatea tatii 


a Malul ta do e ate do a a Balota a plai a ll An a o ul aa ie 


19. Și toată mulţimea căuta să se atingă de EI că putere ieşea din EI şi-i vindeca 
pe toți. 

20. Și EI, ridicându-Și ochii spre ucenicii Săi, zicea: Fericiţi voi cei săraci, că a 
voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeți 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi vă 
vor batjocori şi vor lepăda numele voastre ca rău din pricina Fiului Omului. 

23. Bucuraţi-vă în ziua aceea şi vă veseliţi, că, iată, plata voastră multă este în 
cer; pentru că tot aşa făceau proorocilor părinţii lor. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile cuviosului Tău Serghie, Milostive, curățeşte mulțimea gre- 
șalelor noastre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curățeşte mulțimea 
greșalelor noastre. 


Stihul: Miluiește-ne Dumnezeule după mare mila Ta şi după mulțimea îndură- 
rilor Tale curăţeşte fărădelegile noastre. 


Stihira, glasul al 6-lea: Il cinstim pe Serghie cel mare, un înger pe pământ şi om al 

lui Dumnezeu în cer, podoabă frumoasă a lumii, hrană a oamenilor buni și laudă 

virtuoasă a celor ce postesc. Pentru că sădit în casa Domnului, a înflorit drept ca un 

cedru în pustie, făcând ca turma oilor cuvântătoare a lui Hristos să crească în sfin- 

țenie și adevăr. 

Canoanele - Canonul Născătoarei de Dumnezeu, pe 6 şi ale cuviosului două, pe 3. 
Canonul Născătoarei de Dumnezeu 


Cântarea 1, glasul al 6-lea 


Irmos: Ca pe uscat umblând Israel cu urme prin adânc, pe prigonitorul Faraon 
văzându-l înecat, a strigat: Lui Dumnezeu cântare de biruință să-l cântăm. 


Eva care s-a împărtăşit în grădină din fructul oprit a adus blestemul, dar tu, Curată, 
l-ai dezlegat născând pe Hristos, Întâiul născut al binecuvântării. 


Ceea ce pe Hristos, Mărgăritarul fulgerului dumnezeiesc, L-ai născut, negura pati- 
milor şi tulburarea greşelilor mele risipeşte-le, Curată, cu lumina strălucirii tale. 


Iacob a văzut cu ochii tainici ai minţii aşteptarea neamurilor, pe Dumnezeu cel în- 
trupat din tine, cea care ne-ai izbăvit prin mujlocirile tale. 

O, tu, cea cu totul curată, când ocârmuitorii seminției lui luda au fost biruiți, Fiul 
tău şi Dumnezeul nostru a trecut prin pântecele tău şi ca un Ocârmuitor dumne- 
zeiesc acum stăpâneşte cu adevărat până la marginile pământului. 


Primul canon al cuviosului 
Cântarea 1, glasul al 8-lea 
Irmos: Toiagul lui Moise cel făcător de minuni,... 
Urmând lui Hristos care S-a smerit pe Sine pentru noi luând chipul robului, ai iubit 
umilinţa şi, smerindu-ți sufletul, ai nimicit patimile. Prin privegheri şi rugăciuni 


bogate, ai urcat muntele eliberării de patimi, o, Sfinte Serghie, cel plin de bogății. 


Impodobindu-ţi sufletul cu râuri de lacrimi, aşa cum făclia e împodobită de lumină, 
te-ai oferit pe sine ca un alt Isaac, o,sfinte, şi ţi-ai jertfit inima lui Dumnezeu. 


O, prea binecuvântate Serghie, din pântecele maicii tale te-ai arătat slujitor al Trei- 
mii prin întreitul tău strigăt şi, luminat de lumina întreitului Soare, ai nimicit arma- 
tele demonilor ca pe o urzeală de păianjen. 


A Născătoarei 


Tu ai dat naştere mai presus de legile firii Dătătorului de lege,Cel ce este deopo- 
trivă Dumnezeu şi om. Ca pe Cel ce este bun, roagă-L fierbinte, tu, cea nepângă- 
rită, să treacă cu vederea fărădelegile noastre, ale celor ce strigăm: „Să cântăm 
Domnului căci cu slavă S-a prea slăvit”. 


Al doilea canon, al cuviosului 
Cântarea 1, glasul 1 
Irmos: Dreapta Ta cea purtătoare de biruinţă, cu dumnezeiască cuviinţă întru tărie 
s-a prea mărit; că aceasta, Nemuritorule, ca o puternică a toate pe potrivnici a zdro- 
bit, făcând israelitenilor cale nouă prin adânc. 
Tu, o, sfinte, te-ai sfințit prin dragostea lui Hristos şi te-ai arătat ca un şuvoi îmbel- 


şugat udând întregul pământ prin cuvântul învățăturilor tale, o, Serghie, cel de 
Dumnezeu binecuvântat, pentru aceasta cu dragoste binecuvântăm pomenirea ta. 

La o poruncă dumnezeiască, o binecuvântare a venit prin mâna ta, pentru că prin 
rugăciunile tale, o, Sfinte Serghie, ai făcut să ţâşnească apă din pământ uscat şi noi 
cei care acum ne adăpăm dintr- însa primim vindecare statornică. 


Slavă Tatălui şi Fiului şi Sfântului Duh. 


Din tinereţe te-ai dăruit întru totul lui Dumnezeu, apropiindu-te de EI prin virtuţi, şi 
lăsând în urmă lucrurile stricăcioase ale acestei lumi, ai dobândit bogăţiile cereşti. 


Şi acum şi pururea şi în vecii vecilor. Amin (a Născătoarei de Dumnezeu) 


Bucură-te, o, izvor de har. Bucură-te, o, scară şi poartă cerească. Bucură-te, sfeşnic 
şi potir de aur, munte necioplit, o,tu, care ai născut lumii pe Hristos, Dătătorul de 
viaţă. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maicii, şi mă voi arăta luminat prăznuind, şi voi cânta minunile ei 
bucurându-mă. 


Canonul Născătoarei de Dumnezeu 
Cântarea a 3-a 


Irmos: Nu este sfânt precum Tu Doamne Dumnezeul meu, care ai înălțat fruntea 
credincioşilor Tăi, Bunule și ne-ai întărit pe noi pe piatra mărturisirii Tale. 


O, prea curată Născătoare de Dumnezeu, Cel ce este singur bun, a luat trupul meu 
muritor şi stricăcios din pântecele tău în chip de negrăit şi făcându-l nestricăcios l-a 
unit cu Sine în veci. 


O, Fecioară, purtându-L pe Dumnezeu întrupat din tine, Cetele îngerilor au fost cu- 
prinse de teamă şi te cinstesc pe tine cu neîncetate cântări ca pe Maica lui 
Dumnezeu. 


Daniel, profetul, a fost cuprins de teamă când te-a văzut, o, munte viu din care bol- 
dul păcatului a fost tăiat fără mână omenească, şi EI a zdrobit cu tărie jertfelnicele 
demonilor. 

Nu este cuvânt, nici limbă omenească să-ți aducă ţie laudă vrednică: pentru că 
Hristos Dătătorul de viaţă a binevoit să ia fără de sămânță trup din tine,ceea ce eşti 
Preacurată. 


Primul canon al cuviosului 
Cântarea a 3-a 
Irmos: O, Hristoase, întărește-mă pe piatra poruncilor Tale,... 


Tu, ca o pildă a bunătăților pentru ucenicii tăi, ai atras spre mântuire multe suflete, 
care despărțite de patimile lumeşti, și-au găsit mângâierea în bucuria Raiului. 


O, binecuvântate sfinte, tu ai înflorit ca un măslin roditor în casa lui Dumnezeu, 
ungând cu untdelemn sufletele celor care-ţi cântă ţie cu dragoste cântări de laudă, 
0, Sfinte Serghie şi care strigă tare lui Hristos cu credinţă: „Nu este sfânt afară de 
Tine, Unule lubitorule de oameni”. 


O, binecuvântate sfinte, prin trezele tale privegheri ai adormit patimile stricătoare 
de suflet:și pentru aceasta, o, de Dumnezeu înțelepțitule Serghie, te-ai urcat să lo- 
cuieşti în cămănile cerești, având primit harul tămăduirii. 


A Născătoarei 
O, Născătoare de Dumnezeu te-ai arătat mai presus decât heruvimii și serafimii, 
pentru că ești nepângărită, și tu singură ai primit în pântecele tău pe nepreţuitul 
Dumnezeu. Pentru aceasta, noi, credincioşii, te binecuvântăm prin cântare pe tine, 
ceea ce ești curată. 

Al doilea canon, al cuviosului 
Cântarea a 3-a 
Irmos: Insuţi, Cel ce ştii neputinţa funţei omeneşti şi după milostivire Te-ai închi- 
puit într-însa, încinge-mă cu putere de sus, ca să strig Ţie: Sfântă este Biserica cea 


însuflețită a măririi Tale celei nepovestite, lubitorule de oameni. 


O, binecuvântatule, disprețuind faima cea stricăcioasă te-ai învrednicit să moşte- 
neşti slava cea nestricăcioasă şi dumnezeiască; căci, călcând în picioare toată fru- 

musețea acestei lumi, te bucuri dimpreună cu îngerii în înălțime, întru slava lui 
Dumnezeu. 


Innoind pământul inimu tale, o, sfinte, cu plugul rugăciunii, te-ai arătat a fi grâul 
desăvârșit al Cuvântului şi ai ajuns la sălașul Luminii care niciodată nu apune. 


Slavă Tatălui şi Fiului şi Sfântului Duh. 


Cinstut cu razele Duhului Sfânt, ai fost înfrumusețat cu o viață care poartă lumină 
nestricată, vădită în darurile tale către cei care cer, primindu-i cu osebită dragoste 
pe cei din tagma monahilor, o, sfinte şi părinte. 


Şi acum şi pururea şi în vecii vecilor. Amin (a Născătoarei de Dumnezeu) 


O floare care niciodată nu se veştejeşte a răsărit din tine, o prea curată înmi- 
resmând toată omenirea cu mirul cel dumnezeiesc al firii Sale, El, Cel ce asemenea 
Tatălui este fără de început, S-a făcut supus timpului prin tine, o, Fecioară cea întru 
totul neprihănită. 


Catavasie: Pe ai tăi cântăreţi, Născătoare de Dumnezeu, Izvorul cel viu şi înde- 
stulat, cu care s-a împreunat ceata duhovnicească, întăreşte-i întru dumnezeiască 
slava ta, cununilor slavei învrednicindu-i. 


Sedealna, glasul al 4-lea: O, prea binecuvântate Serghie, lepădând cu adevărat lu- 
crurile cele stricăcioase care trec, i-ai urmat lui Hristos cu tot sufletul şi ai trăit în 
suferinţe, în osteneli şi în mare înfrânare, ca şi cum nu ai fi avut trup. Roagă-te lui 
Hristos Dumnezeul nostru să se mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


O, Născătoare de Dumnezeu,ceea ce ești cu mult mai înaltă decât heruvimii şi 
serafimii,pentru că te-ai arătat mai încăpătoare decât cerurile şi pământul, decât 
toată făptura văzută şi nevăzută, depăşindu-le pe toate prin amestecul pe care nici 
un vas nu îl poate conţine; pentru că Cel pe care măreția cerului nu îl poate cu- 
prinde, o, prea curată, a fost cuprins în pântecele tău. Roagă-L ca să se mântuiască 
slujitorii tăi. 

Canonul Născătoarei de Dumnezeu 


Cântarea a 4-a 

Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând, din cuget curat întru Domnul prăznuind. 


Lăudămu-te pe tine, Preacurată, pe tine cea cu totul fără prihană, noi cei ce ne-am 
izbăvit prin tine, şi cu dreaptă credință cântând strigăm: Binecuvântată ești, pururea 
Fecioară, care pe Dumnezeu L-ai născut. 


Născut-ai pe Lumina cea neapusă, prea fericită Fecioară, care luminează prin trup 
celor ce sunt întru întunericul vieţii,şi bucurie ai izvorât celor ce te laudă pe tine, 
pururea Fecioară. 


Harul a înflorit, Legea a încetat, prin tine, Preasfântă; căci tu, curată, pururea 
Fecioară, ai născut pe Domnul, cel ce ne dă nouă iertare. 


Mort m-a făcut gustarea din pom, iar Lemnul vieții arătându-se din tine, Preacu- 
rată, m-a înviat şi moştenitor desfătării Raiului m-a făcut. 


Primul canon al cuviosului 
Cântarea a 4-a 


Irmos: Tu eşti Tăna mea, Doamne, Tu şi Puterea mea, Tu Dumnezeul meu, Tu 
Bucuria mea, Cel ce n-ai lăsat Sânurile Părinteşti şi a noastră sărăcie ai cercetat; 
pentru aceasta cu proorocul Avacum strig către Tine: Slavă puterii Tale, lubitorule 
de oameni. 


O, părinte, tu eşti templu al Prea Sfântului Duh, un râu plin de ape vii, o temelie 
nezdruncinată a Bisericii, adeverirea celor care trăiesc viață dumnezeiască, pentru 
aceasta, o, părinte Serghie, cu dreptate ești numit minunat. 


O, slăvite Serghie, precum proorocul David oarecând, ţi-ai miruit patul cu şuvoaie 
de lacrimi, până ce ai uscat cu desăvârşire adâncul patimilor; pentru aceasta ne 
plecăm sfintei tale pomeniri, celei pururea cinstite. 


O, Sfinte Serghie ţi s-a dăruit să ÎL vezi pe Hristos faţă către faţă, „nu prin oglindă 
în ghicitură”, ci în adevăr ai zdrobit oglinda; şi prin aceasta te-ai despărțit şi de 


această lume şi te-ai înălţat la iubita ta dorire. 


A Născătoarei 

Pentru rugăciunile Celei ce te-a născut pe Tine, dăruieşte-ne nouă, o, Doamne, ca 
Cela ce ești fără de păcat, curățire de fărădelegile săvârşite din neştiință şi dăruieşte 
pace lumii Tale. 


Al doilea canon, al cuviosului 
Cântarea a 4-a 


Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel ce era să iasă dintru ti- 
ne, spre mântuirea şi înnoirea noastră. 


O, înțelepte şi prea binecuvântate Serghie, luminat de razele luminoase ale luminii 
dumnezeieşti, ai primit bucurându-te bucuria Raiului, pentru că ai fost cu adevărat 
pâine prea curată pentru Făcătorul Tău, căruia îi strigi cu putere: Slavă puterii Ta- 
le, o, lubitorule de oameni. 


Trecând prin mlaştina patimilor stricătoare de suflet,ți-ai aşezat crucea în adân- 
curile isihiei, pentru aceasta ţi s-a dăruit să învii un tânăr muribund înainte de a se 
dezlega unirea trupului şi a sufletului său, făcând-o pe maica sa fericită mai presus 
de orice nădejde. Pentru aceasta, uimit de minune, ai strigat cu putere Făcătorului: 
Slavă puterii Tale, o, lubitorule de oameni! 


Slavă Tatălui şi Fiului şi Sfântului Duh. 


O, înţelepteşi slăvite sfinte ridicând la înălțime înţelegerea sufletului şi ținându-ți 
simţămintele sub călăuzire, ai vestit celor de pe pământ sfintele vestiri ale sme- 
reniei care arată drumul către Rai. 


Şi acum şi pururea şi în vecii vecilor. Amin (a Născătoarei de Dumnezeu) 


Arhanghelul a venit din ceruri aducându-ţi mare bucurie, ţie celeia ce eşti curată, 
spunându-ți bunele vestiri şi grăind: o, prea curată Fecioară, Dumnezeu Cel întru- 
pat va veni prin tine pentru mântuirea celor ce-ţi cântă laude cu dragoste. Slavă 
puterii Tale, o,Mântuitorule al neamului omenesc. 


Catavasie: Cel ce şade în slavă pe scaunul dumnezeirii, pe norul cel uşor, a venit 
lisus cel mai presus de dumnezeire, din prea curata Fecioară, şi a mântuit pe cei ce 
strigă: slavă puterii Tale Doamne. 

Canonul Născătoarei de Dumnezeu 
Cântarea a 5-a 


Irmosul: Cu dumnezeiască strălucirea Ta Bunule, sufletele celor ce mânecă la Ti- 
ne cu dragoste, mă rog luminează-le, ca să Te vadă cuvinte al lui Dumnezeu, pe 
Tine adevăratul Dumnezeu, Cel ce chemi din negura greşelilor. 


Strălucind prin curăţire luminat, te-ai făcut dumnezeiesc locaş al Stăpânului, prea 
lăudată; că tu, una, te-ai arătat Născătoare de Dumnezeu, purtându-L în braţe ca pe 
un Prunc. 


Purtând frumuseţea cea cerească a sufletului tău cel prea înfrumusețat, te-ai făcut 
Mireasă a lui Dumnezeu, pecetluită fiind cu fecioria curată şi lumea luminând cu 
strălucirea curăției. 


Să se tânguiască adunarea celor ce nu te mărturisesc pe tine adevărată Născătoare 
de Dumnezeu, că tu te-ai arătat uşă a Luminii celei dumnezeieşti care risipește ne- 
gura fărădelegilor. 


Primul canon al cuviosului 
Cântarea a 5-a 


Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine ticălosul? Ci, mă întoarce şi la Lumina po- 
runcilor Tale îndreptează căile mele, rogu-mă. 


O, înțelepte Serghie, ai vieţuit neabătut în fapte de nevoinţă şi până la plecarea ta ai 
rămas credincios acestor rânduieli, pentru aceasta ţi s-a dăruit fericirea cea nestri- 
căcioasă. 


Stăpânit de o minte ascuţită în ascultarea de Dumnezeu, ai supus patimile cele 
stricătoare de suflet și ai cules snopuri roditoare, hrănindu-i pe cei ce te laudă pe ti- 
ne, 0, Serghie, Sfinte şi părinte. 


Strălucită a fost viaţa ta, o, Sfinte Serghie şi cunoscută până la marginile pămân- 
tului, plină de frumuseţe dumnezeiască, de rugăciune şi post şi dragoste față de 
Hristos, lubitorul de oameni. 

A Născătoarei 


Avându-te pe tine ca pe un zid şi păziţi de acoperământul tău, te binecuvântăm 
veselindu-ne de slava-ţi dumnezeiască, pentru că tu, o, Preacurată, reverşi bucurie 
şi veselești sufletele noastre. 


Al doilea canon, al cuviosului 
Cântarea a 5-a 
Irmos: Dumnezeu fiind al păcii, Tată al îndurărilor, ai trimis nouă pe Ingerul Sfa- 
tului Tău celui mare, dăruindu-ne pace; deci povăţuiți fiind la lumina cunoştinţei 
de Dumnezeu, de noapte mânecând, Te slăvim pe Tine, lubitorule de oameni. 
O, părinte, te-ai dezbrăcat cu totul de omul cel vechi şi ţi-ai întors faţa de la el şi de 
la patimile lui cele păcătoase ca de la un veşmânt pângărit, alegând să te îmbraci în 
omul cel nou după asemănarea cu Hristos, o,sfinte, cel plin de cinstire. 
Slavă Tatălui şi Fiului şi Sfântului Duh. 
Prin Slăvită cale a vieţii tale, deopotrivă celei îngerești, ai stricat legăturile pati- 
mii şi primind de sus darul facerii de minuni, 0, Serghie, cere curăţire păcatelor 
noastre. 
Şi acum şi pururea şi în vecii vecilor. Amin (a Născătoarei de Dumnezeu) 
Prin nașterea ta, o, Fecioară, ai alungat blestemul Evei, mama noastră a tuturor, fă- 
când ca binecuvântarea lui Hristos să strălucească peste lume. Pentru aceasta, lău- 
dându-te pe tine, deopotrivă cu limba şi cu inima, şi cunoscându-te pe tine a fi cu 
adevărat Născătoare deDumnezeu, te mărim. 
Catavasie: Spăimântatu-s-au toate de dumnezeiască slava ta că tu Fecioară, ne- 
ispitită de nuntă, ai avut în pântece pe Dumnezeu cel peste de toate şi ai născut pe 
Fiul Cel fără de ani, cel ce dăruieşte pace tuturor celor ce te laudă pe tine. 


Canonul Născătoarei de Dumnezeu 


Cântarea a 6-a 

Irmos: Marea vieții văzând-o învăluindu-se de viforul ispitelor, la limanul tău cel 
lin alergând strig către Tine: Scoate din stricăciune viaţa mea, Multmilostive. 


Moise cel mare între prooroci, mai înainte te-a înfățișat pe tine chivot, masă, sfe- 
şnic şi năstrapă, însemnând în chipuri întruparea din tine a Celui Preaînalt, Maică 
Fecioară. 


Omorâtu-s-a moartea şi s-a zdrobit stricăciunea, osândirea lui Adam aruncându-se 
asupra Celui născut al tău, Stăpână, că ai născut pe Viaţa care mântuieşte din stri- 
căciune pe cei ce te laudă pe tine. 


Legea a slăbit, umbra a trecut,când S-a arătat mie darul cel mai presus de minte şi 
de cuget al nașterii din tine a lui Dumnezeu şi Mântuitorului,Fecioară mult lăudată. 


Primul canon al cuviosului 
Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi mă ridică 
dintru adâncul răutăţilor, rogu-mă, căci către Tine am strigat şi mă auzi Dumnezeul 
mântuirii mele. 


O,binecuvântate părinte,roagă-te Mântuitorului fără încetare să dăruiască iertare de 
păcate celor care prăznuiesc sfântă pomenirea ta, ca să primească Împărăția ceru- 
rilor,unde glasurile celor care prăznuiesc îi veselesc pe toți oamenii. 


Intărit în Hristos, o, Serghie, ai sfâşiat cu mintea-ţi cea neclintită toată viclenia ce- 
lui rău ca pe o urzeală de păianjen şi te-ai arătat lumii, o, Serghie, ca olumină prea 
strălucită. 


Strălucind cu lumină dumnezeiască şi acum trăind cu îngerii în ceruri, pomenește- 
ne pe noi care cinstim cu credinţă pomenirea ta, o, Sfinte Serghie de veşnică pome- 
nire. 

A Născătoarei 

Cu adevărat ai ridicat firea cea căzută a omului, pentru că ai născut în pântecele tău 
fără de sămânță, o, Maica lui Dumnezeu, pe Cel ce neschimbat este Fiul văzut, 


dumnezeiescul chip al Tatălui şi deopotrivă cu Tatăl. 


Al doilea canon, al cuviosului 

Cântarea a 6-a 


Irmos: Din pântece pe Ilona, ca pe un prunc, l-a lepădat fiara mării, precum l-a pri- 
mit. lar Cuvântul în Fecioară Sălăşluindu-Se şi Trup luând, a ieşit lăsând-o nestri- 
cată; că Cel ce n-a pătimit stricăciune, pe Ceea ce L-a născut a păzit-o nevătămată. 


Părinte, cu milostivire străluceşti de sus peste noi, turma ta, dând patriei noastre 
biruință prin rugăciunile tale și ridicând fruntea ortodocșilor; primeşte această 
rugăciune neînsemnată a noastră, închinată ție. 


Slavă Tatălui şi Fiului şi Sfântului Duh. 


Ție ţi s-a dat darul tămăduirii de diferite boli şi de la Hristos ai putere asupra duhu- 
rilor necurate şi ai primit de la EI, Cel ce stăpânește toate, cununi de biruinţă. 


Şi acum şi pururea şi în vecii vecilor. Amin (a Născătoarei de Dumnezeu) 


Invăţaţii de Dumnezeu, întreaga ceată a proorocilor, înainte-vestesc taina nespusă a 
dumnezeieştii zămisliri a Cuvântului care avea să se petreacă prin tine, o, Maică şi 
Fecioară, căci tu ai născut cu adevărat Lumina cea adevărată şi creatoare. 


Catavasie: Înţelepţii lui Dumnezeu, care faceţi acest praznic dumnezeiesc şi cu to- 
tul cinstit al Maicii lui Dumnezeu; Veniţi să batem din palme slăvind pe Dum- 
nezeu, Cel ce s-a întrupat dintru dânsa. 


Condacul, glasul al 8-lea: Biruit de dragostea Hristosului tău, o, sfinte, L-ai urmat 
fără să priveşti înapoi, urând toate plăcerile trupului şi strălucind ca soarele peste 
patria ta natală, pentru aceasta Hristos te-a îmbogăţit cu darul facerii de minuni. 
Pomenește-ne pe noi cei ce cinstim strălucită pomenirea ta, ca să strigăm ție: Bu- 
cură-te, o, Serghie, cel cu înţelepciune dumnezeiască. 


Icos: Auzind glasul Evangheliei, ai lăsat la o parte, o, părinte, toată înţelepciunea 
trupului și ai socotit ca pe un gunoi bogăţia şi slava, luptându-te împotriva 
patimilor ca unul fără de trup, ţi s-a dăruit cinstea de a sta cu Cetele îngerilor celor 
fără de trup. Primind darul înţelegerii pe care îl dăruieşti celor ce-ţi cântă ţie astfel: 
Bucură-te, o, Serghie, sfinte şi purtătorule de Dumnezeu, tu, om ceresc şi înger pă- 
mântesc; 

Bucură-te, tu, sălaş al Duhului Sfânt; 

Bucură-te, tu care prin rugăciune ai dobândit un dar dăruit de Dumnezeu; 

Bucură-te, pentru că înainte de naștere ai strigat slăvind Sfânta Treime care te-a 
slăvit pe tine în această viaţă şi după moarte; 

Bucură-te, stâlp al fecioriei prin care se biruie toată patima; 

Bucură-te, pentru că din frageda-ţi pruncie ai urmat lui Hristos; 

Bucură-te, mijlocitor pentru mântuirea celor ce aleargă la tine; 

Bucură-te, lauda patriei în care te-ai născut; 

Bucură-te, căci împodobit cu profeția înainte-vesteai viitorul ca şi cum ar fi astăzi; 
Bucură-te, că prin rugăciunile tale vrăjmașii sunt biruiţi; 

Bucură-te, laudă şi întărire a poporului drept-credincios; 

Prin rugăciunile tale păzește-ne nevătămaţi de potrivnic, ca să strigăm ție:Bucură- 
te, o, Serghie, cel cu dumnezeiască înțelepciune. 


Sinaxar 


Sinaxarul zilei... şi apoi acesta: Întru această lună în 25 de zile, prea cuviosul pă- 
rintele nostru Serghie de Radonej. 


Cuviosul Serghie (botezat la naștere Bartolomeu) s-a născut în cetatea Rostovului, 
din părinți bine credincioşi, Kiril şi Maria. 


EI a fost ctitor al uneia dintre cele mai mari lavre ruseşti, Lavra SfântaTreime, care 
se află în nordul Moscovei şi al nenumăratelor suflete pe care le-a zidit şi încă le 
mai zideşte, prin cuvântul său cu putere multă, prin rugăciunile sale. 


Când Sfântul Serghie a cerut binecuvântarea părinților spre a fi lăsat să intre într-o 
mănăstire, tatăl său, care ajunsese neputincios cu trupul, i-a cerut sfântului să ră- 
mână lângă el până ce va trece la cele veşnice. 


La scurt timp însă, părinţii săi au luat decizia de a-l însoți pe fiul lor în mănăstire. 
Cei trei au îmbrățișat viaţa monahală în Mănăstirea Hotikov. Aici au şi fost în- 
mormântați părinții lui. 


EI a trecut la cele veşnice în ziua de 8 octombrie 1391, la vârsta de 78 de ani. In 
clipa adormirii sale, întreaga sa chilie s-a umplut de o mireasmă duhovnicească mi- 
nunată. 


Sfântul Serghie a fost înmormântat în biserica mare a Mănăstirii SfântaTreime, 
aflată în oraşul SergiyevPosad (Zagorsk), la aproximativ 80 de kilometri nord-est 
de Moscova. 

Mănăstirea a fost înfiinţată de sfânt între anii 1340-1345. În anul 1920,mănăstirea a 
fost desființată de autoritățile bolşevice, fiind însă reînființată în anul 1945, în 
semn de recunoștință față de eforturile depuse de Biserica Ortodoxă în Războiul 
Mondial. 


Sfântul Serghie de Radonej este pomenit de Biserica Ortodoxă de două ori pe an: 
pe 25 septembrie, când acesta a trecut la cele veşnice şi pe 5 iulie, când au fost des- 
coperite cinstitele sale moaşte. 


Cu rugăciunile sfinților tăi, Hristoase, Dumnezeule, milueşte-ne şi ne mântuieşte 
pe noi, Amin. 


Canonul Născătoarei de Dumnezeu 
Cântarea a 7-a 


Irmos: Dătător de rouă cuptorul l-a făcut îngerul cuvioşilor tineri; iar pe haldei 
arzându-l porunca lui Dumnezeu, pe chinuitorul l-a plecat a striga: Binecuvântat 
eşti, Dumnezeul părinților noştri. 


Pe cei trei tineri nu i-a ars cuptorul, nașterea ta mai înainte închipuind-o; că Focul 
cel dumnezeiesc pe tine nearzându-te, S-a sălăşluit întru tine, şi pe toți i-a învăţat 
să strige: Binecuvântat ești, Dumnezeul părinților noştri. 


Pe tine te fericesc marginile pământului, prea curată Maică, precum ai proorocit, 
fiind luminate cu strălucirile tale cele purtătoare de lumină; şi în har cântând, stri- 
gă: Binecuvântat eşti, Dumnezeul părinților noştri. 


Dinţii cei vătămători 1-a înfipt în mine şarpele cel prea viclean;dar i-a zdrobit pe ei 
Fiul tău, Maica lui Dumnezeu, iar mie mi-a dat tărie să strig: Binecuvântat ești, 
Dumnezeul părinților noştri. 

Curăţitoare a firii eşti tu, una de Dumnezeu fericită; că purtând în braţe pe Dum- 
nezeu, Cel ce şade pe umeri de heruvimi strigi: Binecuvântat eşti, Dumnezeul pă- 
rinților noștri. 


Primul canon al cuviosului 


Cântarea a 7-a 

Irmos: De pogorârea lui Dumnezeu focul s-a ruşinat în Babilon oarecând; pentru 
aceasta tinerii în cuptor cu bucuros picior, ca într-o grădină verde săltând, au cân- 
tat: Binecuvântat eşti Dumnezeul părinților noştri. 


În cuptorul ispitelor arzătoare harul dumnezeiesc te-a rourat, o, sfinte şi te-a arătat 
pe tine a fi plin de lumină în dorul tău după Sfânta Treime, strigând cu putere: 
Binecuvântat ești Dumnezeul părinților noştri. 


O, slăvite Serghie, dispreţuind lumea, ai trăit ca un înger pe pământ şi pentru acea- 
sta ți s-a dăruit un loc în ceata îngerilor. Drept pentru care te cinstim pe tine cu 
credință, o, tu, cel ce eşti vrednic a fi numit minunat. 


O, sfinte, înțelept în Dumnezeu călătorind către limanul cel liniştit, ai ocolit fur- 
tunile acestei lumi, fiind un cârmaci salvator pentru cei care navighează pe marea 
aspră a acestei vieţi şi care strigă cu putere: Binecuvântat eşti Dumnezeul părinților 
noștri. 


A Născătoarei 


O, Fecioară, un toiag a răsărit din rădăcina lui lesei, un fruct prea binecuvântat, ca- 
re poartă o floare a mântuirii pentru cei care strigă cu credință către Fiul tău: Bine- 
cuvântat eşti, Dumnezeul Părinților noştri. 

Al doilea canon, al cuviosului 


Cântarea a 7-a 


Irmos: Cuptor duhovnicesc te gândim noi credincioşii, Născătoare de Dumnezeu, 
că precum Cel Preaînalt a izbăvit pe cei trei tineri, aşa şi pe mine, omul, în pân- 
tecele tău m-a înnoit, Dumnezeul părinților, Cel Lăudat şi prea slăvit. 


O, prea binecuvântate sfinte, înțelept în Dumnezeu, prin poruncă dumnezeiască te- 
ai arătat pe pământ a fi al doilea rai şi trăind în trup ca un înger,ai ridicat turma ta 
cea cuvântătoare. 


Slavă Tatălui şi Fiului şi Sfântului Duh. 


Avându-te pe tine, cel ce eşti binecuvântat, ca unul ce ești puternic rugător înaintea 
lui Dumnezeu,mângâietor pentru cei în năpaste, un apărător şi sprijinitor şi mij- 
locitor către Dumnezeu, noi, fiii tăi, o, Sfinte Serghie, suntem mântuiţi de orice 
primejdie. 


Ar Dr Dr dr dr dr Dr dr de De Dr dr d De de dr dr A Je dr dr A A 


Xp XP XP IP PI E 2 2 IP 5 3 E E 0 E IP 5 IE E e XXX 


Ar De De e De Dr De e De De de De Dr Dr De De De De e de de e Ar A d 


XP PP 2 0 E E IE IP IP 3 e E IE II IE E XX 


Şi acum şi pururea şi în vecii vecilor. Amin (a Născătoarei de Dumnezeu) 


Bucură-te, o, curată fiică din Adam, căci Păstorul îmbrăcându-se cu adevărat în 
omul deplin care sunt eu, a venit prin tine. El, Dumnezeul părinților noştri care este 
binecuvântat şi prea înălțat pentru mila Sa fără margini. 


Catavasie: N-au slujit făpturii înţelepţi de Dumnezeu fără numai Făcătorului şi, 
groaza focului bărbăteşte călcându-o, s-au bucurat cântând: prea lăudate Dumne- 
zeul părinţilor noştri şi Doamne bine eşti cuvântat. 

Canonul Născătoarei de Dumnezeu 


Cântarea a 8-a 


Irmos: Din văpaie cuvioşilor rouă ai izvorât şi jertfa dreptului cu apă o ai ars; că 
toate le faci Hristoase cu singură voirea Ta; pe Tine te prea înălțăm întru toţi vecii. 


In haină aurită ca pe o împărăteasă, luminându-te Fiul tău cu raza Duhului, de-a 
dreapta Sa te-a aşezat, Preacurată, pe care II prea înălțăm întru toţi vecii. 


Cel ce a înfiinţat lumea numai cu voia Sa, Şi-a luat trup din prea curatul tău pân- 
tece, vrând să-l zidească din nou, pe Acesta II prea înălțăm întru toţi vecii. 


Locaş dumnezeiesc al unirii Cuvântului cu mine, omul, te-ai făcut, Preacurată, stră- 
lucind luminat cu lumina fecioriei, pentru aceasta te lăudăm întru toţi vecii. 


Sfeşnicul cel cu strălucire de aur te-a închipuit pe tine de mai înainte, ceea ce ai 
primit negrăit pe Lumina cea neapropiată, care luminează toate cu cunoştinţa sa. 
Pentru aceasta te lăudăm, Curată, în veci. 


Primul canon al cuviosului 
Cântarea a 8-a 
Irmos: De şapte ori cuptorul, muncitorul haldeilor l-a ars nebuneşte cinstitorilor 
de Dumnezeu; iar văzându-i pe aceştia cu o putere mai bună mântuiţi, Făcătorului 


şi Izbăvitorului a strigat: tineri bine-L cuvântaţi, preoţi lăudaţi-L, popoare prea 
înălţați-L întru toţi veci. 

O, prea binecuvântate Serghie, lumina ta a umplut de bucurieşi de încântare duhov- 
nicească, de bună mireasmă şi luminare, pe cei care te au ca apărător şi ca în- 
dreptător al vieţii lor de monahi. 


Te-ai ridicat sus la Dumnezeu prin neîncetată rugăciune şi luminat de strălucirea 
Soarelui celui întreit ai întemeiat o fortăreață a luptei împotriva vrăjmașului. Ai 
călăuzit adunările monahilor către o nouă viaţă, strigând lui Hristos cu tăne: tineri, 
binecuvântaţi-L,preoţi, lăudaţi-L, popoare, prea înălțaţi-L întru toți vecii. 


O, Serghie, puternic fund în postiri, nicicând lenevos la rugăciune, pe pământ ai 
arătat răbdare în ispite, strigânditineri, binecuvântați-L, preoți,lăudați-L, popoare, 
prea înălțați-L întru toți vecii. 


A Născătoarei 
O, prea curată Maică a lui Dumnezeu, curățeşte rănile păcatelor și ispitele sufle- 
tului meu cufundându-le în apele care curg în şuvoaie îmbelşugate din Cel zămislit 
de tine, căci strig către tine şi la tine îmi găsesc scăparea şi pe tine te chem, ceea ce 
ești plină de harul dumnezeiesc. 

Al doilea canon, al cuviosului 
Cântarea a 8-a 
Irmos: Cuptorul umezit de rouă ... 
Cu inimă curată cântând, te rugăm fierbinte: roagă-te, o, Serghie pentru poporul 
bine credincios, să i se dăruiască biruință asupra vrăjmașilor, Bisericii slavă şi pa- 
ce lumi. 
Harul Duhului Sfânt, coborât şi sălășluit în tine, te-a făcut izgonitor al duhurilor 
necurate și îndreptător monahilor, care îți strigă ție: toată făptura să binecuvânteze 
pe Domnul şi să-L prea înalțe pe EI întru toți vecii. 
Slavă Tatălui şi Fiului şi Sfântului Duh. 
Strălucind de departe cu lumina întreitului Soare, dăruiește, o, părinte sfinte, celor 


ce aduc laude întru pomenirea ta, lumină şi mântuire şi pace lumii, cântând ţie: 
toată făptura să binecuvânteze pe Domnul şi să-L prea înalțe pe EI întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 


Cuvântul cel bogat și slăvit de cântările îngerilor, S-a făcut pe Sine sărac, alegân- 
du-te pe tine Maica Sa, tu, binecuvântată desăvârşire a lui lacob. Pentru aceasta, 
lăudându-L pe EI cântăm: toată făptura să binecuvânteze pe Domnul şi să-L prea 
înalțe pe EI întru toți vecii. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându- L întru toți vecii. 


Pe tinerii cei bine credincioşi în cuptor, naşterea Născătoarei de Dumnezeu i-a 
mântuit; atunci fiind închipuită, iar acum plinită, pe toată lumea ridică să-ţi cânte 
ție: pe Domnul lucrurile lăudaţi-L şi-L prea înălțaţi întru toţi vecii. 


Canonul Născătoarei de Dumnezeu 
Cântarea a 9-a 


Irmos: Pe Dumnezeu a-L vedea nu este cu putință oamenilor, spre care nu cutează 
a căuta Cetele îngerești; iar prin tine Preacurată, s-a arătat oamenilor Cuvântul 
întrupat. Pe care mărindu-L cu Oştile cereşti, pe tine te fericim. 


Stea din lacob strălucind cu razele Dumnezeirii a răsărit acum celor ţinuţi de întu- 
neric, prin tine, Preacurată, Hristos-Dumnezeu, Cuvântul cel întrupat, prin care 
luminaţi fiind, cu Cetele cerești, pe tine te fericim. 


Intărindu-mă cu puterea și cu darul tău, cântare cu osârdie din inimă ţi-am pus 
înainte. Primeşte-o, Fecioară curată, răsplătindu-mi cu darul tău cel mult luminat, 
din vistieriile cele nestricate, ceea ce eşti de Dumnezeu fericită. 


Arătatu-te-ai aievea război de ţesut al Dumnezeirii, întru care Cuvântul Şi-a ţesut 
haina trupului, îndumnezeind chipul meu, Fecioară, întru care îmbrăcându-Se a 
mântuit pe toți cei ce din cuget curat te măresc pe tine. 


Morților înviere s-a dăruit acum prin nașterea ta cea nespusă şi negrăită, Născă- 
toare de Dumnezeu prea curată, că Viaţa cu trup din tine îmbrăcându-Se, tuturor a 
strălucit şi mâhnirea morții în chip vădit a dezlegat-o. 

Primul canon al cuviosului 
Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat de- 
cât Cerurile; pentru aceasta, pe tine, de Dumnezeu Născătoare, începătoriule Cete- 
lor îngereşti şi omeneşti te mărim. 


Tu, cel plin de arătarea strălucirii duhovnicești, te-ai înfățişat ca o făclie luminând 
în depărtări și strălucind lumina cunoștinței peste noi, Serghie cel ce te-ai vădit a fi 
sălaş al PreaSfintei Treimi. 


Hristos te-a dăruit pe tine, înțelepte Serghie, pământului Rusiei, mare învățător cu 
adevărat care de la naşterea ta ai călăuzit ţara pe calea cea bună, revărsând în- 
văţături mai dulci decât mierea, dintru care ca dintr-un vas sorbim cu credință. 
Biruind patimile stricătoare de suflet, tu, ca un adevărat păstor, ai îndrumat turma 
cea cuvântătoare a lui Hristos, lămurind-o totdeauna cu harul Duhului ca şi cu nişte 
flori din Rai. 


A Născătoarei 


O, tu, cea care ai aflat bunăvoință, laude îți cântăm în psalmi și cu glasuri care 
niciodată nu tac strigăm ţie: Tu ai revărsat tuturor bucurie. 


Al doilea canon, al cuviosului 
Cântarea a 9-a 
Irmos: Inchipuirea nașterii tale celei curate, l-a arătat rugul cel ce ardea nears; şi 
acum te rugăm, ca să stingi cuptorul ispitelor cel sălbăticit asupra noastră, ca ne- 
încetat să te mărim pe tine, Născătoare de Dumnezeu. 
Luminat de dragostea lui Hristos și strălucind cu virtuțile, nu ai pângărit frumuse- 
țea sufletului tău și astfel ai plecat la Tatăl la adânci bătrâneți, unde acum stai cu 


îngerii înaintea lui Dumnezeu. 


Slavă Tatălui şi Fiului şi Sfântului Duh. 


Ar Dr dr dr dr de Dr dr de Dr Dr dr d De de dr dr A de dr dr A A 


Xp XP XP IP 3 E 2 2 e IP 3 3 E E 0 E IP 5 IE IE IP e XXX 


Je De De de De Dr De e De De de De Dr dr De De De De De De de e Ar A d 


XP PP 2 0 E IE IE IP IP 3 5 IE IE II IE E E XX 


Curăţeşte fărădelegile noastre, o, Cuvinte şi luminează ochii inimii noastre, făcân- 
du-ne să vedem în curăţie revărsarea luminii Tale dumnezeiești,strălucirea Ta, prin 
rugăciunile Sfântului Serghie, ca noi toți să Te slăvim pe Tine. 


Şi acum şi pururea şi în vecii vecilor. Amin (a Născătoarei de Dumnezeu) 


Străină este minunea ta, pentru că tu, o, Fecioară Născătoare de Dumnezeu, te-ai 
arătat dând naștere în chip de negrăit lui Dumnezeu Cuvântul,taină ascunsă mai 
înainte de toţi vecii şi de toate neamurile în Dumnezeu, care le-a făcut pe toate. 


Catavasie: Tot neamul pământesc să salte cu duhul fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: bucură-te, prea cinstită Născătoare de Dumnezeu, curată pururea Fe- 
Cloară. 


Luminânda: Ai înflorit, o, părinte, ca smochinul lui David şi te-ai înfățișat ca să- 
laș al PreaSfântului Duh, care slăvit te-a arătat întregii lumi locuite. O, Sfinte 
Serghie, roagă-te lui Hristos neîncetat pentru noi cei ce cinstim cu credinţă prea 
cinstită pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Totdeauna te binecuvântăm în cântări, o, Fecioară, pentru că tu, o, Născătoare de 
Dumnezeu,ai dat naștere Unuia din Treime şi ai purtat în dumnezeieștile tale braţe 
pe Cuvântul cel mai bogat, cel fără de schimbare şi fără de amestecare. 


La Laude 
Se pun stihirile pe 4, glasul al 6-lea: 
Când chemarea lui Dumnezeu s-a pogorât asupra ta, o, tu cel plin de bogății, ai su- 
pus duhului toată înţelepciunea cea trupească, întărindu-te prin caznele postului, şi 
ca aurul curăţat în cuptor, te-ai arătat cel mai strălucit vas al Duhului Sfânt. 
Adunând laolaltă mulțime de monahi, prin învăţăturile tale i-ai ridicat la culmea 


virtuților, ca şi cu o scară care duce la ceruri. Pomeneşte-ne pe noi care cinstim 
sfințită pomenirea ta şi roagă-te neîncetat să se mântuiască sufletele noastre. 

Astăzi luminează pomenirea ta cea prea strălucită şi întru totul prăznuită, o, prea 
slăvite Serghie, care ai chemat laolaltă mulțimea adunărilor de postitori şi corurile 
monahilor, deopotrivă îngeri şi oameni cu adevărat, întru lauda lui Hristos, 
Dumnezeul nostru slăvit în Treime. Pentru aceasta, apropiindu-ne de racla sfințită a 
moaștelor tale, primim din destul daruri de tămăduiri şi slăvim pe Hristos, Mân- 
tuitorul sufletelor noastre, care te-a încununat pe tine. 


O, prea binecuvântate, de Dumnezeu purtătorule, părinte Serghie, precum profetul 
cel de demult, ai acoperit pământul cu lacrimile tale şi nu ai dat niciodată adormire 
ochilor tăi, nici nu ai lăsat vreodată pleoapele tale să se închidă spre somn, arătând 
astfel dorirea inimu tale după Hristos, pe care L-ai iubit nespus, pentru aceasta ai 
fost o pildă pentru toți monahii, ridicând-i la înțelegerea fiecărei virtuți, pentru 
aceasta te binecuvântăm, mărindu-L pe Cel care te-a slăvit pe tine. 


Slavă Tatălui şi Fiului şi Sfântului Duh, glasul al 2-lea 

O, Sfinte părinte cercetând virtutea cu râvnă din copilărie, te-ai arătat ca un organ 
al Duhului Sfânt şi dobândind de la EI darul facerii de minuni, i-ai povăţuit pe 
oameni să se ferească de dulcețile vieţii. Fiind acum mai strălucit luminat cu lu- 
mina dumnezeiască, luminează și gândurile noastre, o,părintele nostru Serghie. 


Și acum şi pururea şi în vecii vecilor. (a Născătoarei de Dumnezeu) 


Toată nădejdea mea în tine opun, o, Maica lui Dumnezeu, păzeşte-mă sub sfânt 
acoperământul tău. 


Doxologia mare, troparele, ecteniile şi Otpust. 
La Liturghie 


La Fericiri punem 8 stihuri din Canonul sfântului: 4 din Cântarea a 3-a, primul 
canon şi 4 din Cântarea a 6-a, al doilea canon. 


Intru împărăția Ta când vei veni, pomeneşte-ne pe noi, Doamne, când vei veni 
întru împărăția Ta. 


pe. 12 
Fericiţi cei săraci cu duhul, că a acelora este Impărăţia cerurilor. 
Fericiţi cei ce plâng, că aceia se vor mângâia. 

Pe 10 
Fericiţi cei blânzi, că aceia vor moșteni pământul. 
Fericiţi cei flămânzi și însetaţi de dreptate, că aceia se vor sătura. 


Pe 8 
Fericiți cei milostivi, că aceia se vor milui. 


Tu, ca o pildă a bunătăților pentru ucenicii tăi, ai atras spre mântuire multe suflete, 
care,despărțite de patimile lumești, şi-au găsit mângâierea în bucuria Raiului. 


Fericiți cei curați cu inima, că aceia vor vedea pe Dumnezeu. 


O, binecuvântate sfinte, tu ai înflorit ca un măslin roditor în casa lui Dumnezeu, 
ungând cu untdelemn sufletele celor care-ţi cântă ție cu dragoste cântări de laudă, 
0, Serghie, şi care strigă tare lui Hristos cu credinţă: „Nu este sfânt afară de Tine, 
Unule lubitorule de oamen”. 


Fericiţi făcătorii de pace, că aceia fiii lui Dumnezeu se vor chema. 


O, binecuvântate sfinte, prin trezele tale privegheri ai adormit patimile stricătoare 
de suflet: şi pentru aceasta, o, de Dumnezeu înţelepţitule Serghie, te-ai urcat să lo- 
cuiești în cămările cereşti, având primit harul tămăduirii. 


Fericiţi cei prigoniți pentru dreptate, că a acelora este Impărăția cerurilor. 


O, binecuvântatule, disprețuind faima cea stricăcioasă te-ai învrednicit să moşte- 
neşti slava cea nestricăcioasă şi dumnezeiască; căci, călcând în picioare toată fru- 
museţea acestei lumi, te bucuri dimpreună cu îngerii în înălțime, întru slava lui 
Dumnezeu. 


Fericiţi veţi fi când, din pricina Mea, vă vor ocări şi vă vor prigoni şi, minţind, vor 
zice tot cuvântul rău împotriva voastră. 


Strălucind cu lumină dumnezeiască şi acum trăind cu îngerii în ceruri, pomenește- 
ne pe noi care cinstim cu credință pomenirea ta, o, Sfinte Serghie de veşnică po- 


menire. 


Bucurați-vă şi vă veseliți, că plata voastră multă este în ceruri. 

Părinte, cu milostivire străluceşti de sus peste noi, turma ta, dând patriei noastre bi- 
ruință prin rugăciunile tale și ridicând fruntea ortodocșilor; primeşte această rugă- 
ciune neînsemnată a noastră, închinată ție. 


Slavă Tatălui şi Fiului şi Sfântului Duh. 


Ție ţi s-a dat darul tămăduirii de diferite boli şi de la Hristos ai putere asupra duhu- 
rilor necurate şi ai primit de la EI, Cel ce stăpânește toate, cununi de biruinţă. 


Și acum şi pururea şi în vecii vecilor. (a Născătoarei de Dumnezeu) 


Invăţaţii de Dumnezeu, întreaga ceată a proorocilor, înainte vestesc taina nespusă a 
dumnezeieştii zămisliri a Cuvântului care avea să se petreacă prin tine, o, Maică şi 
Fecioară, căci tu ai născut cu adevărat Lumina cea adevărată şi creatoare. 


Troparul, glasul al 4-lea: Ca un neprihănit atlet al nevoinţeiși adevărat ostaş al lui 
Hristos Dumnezeul nostru,luptând până la sânge lupta cea bună împotriva pati- 
milor în această viață pământească, nevoindu-te în cântare, în priveghere și în pos- 
tire, te-ai făcut pildă ucenicilor tăi. Pentrua ceasta, Şi-a făcut sălaş în tine Duhul 
Sfânt, a cărui lucrare te-a împodobit cu frumuseţe strălucitoare. Cel ce ai dobândit 
mare îndrăzneală înaintea Sfintei Treimi, pomeneşte turma pe care cu înţelepciune 
al adunat-oşi nu uita să-i cercetezi pe fiii tăi, aşa cum ai făgăduit, Sfinte părinte 
Serghie. 


Condacul, glasul al 8-lea: Biruit de dragostea Hristosului tău, o, sfinte, L-ai urmat 
fără să priveşti înapoi, urând toate plăcerile trupului şi strălucind ca soarele peste 
patria ta natală, pentru aceasta Hristos te-a îmbogăţit cu darul facerii de minuni. 
Pomeneşte-ne pe noi cei ce cinstim strălucită pomenirea ta, ca să strigăm ție: Bu- 
cură-te, o, Serghie, cel cu înţelepciune dumnezeiască. 

Apostolul 
Prochimenul apostolului,Glas al 7-lea: Lăuda-se-vor cuvioşii întru slavă. 


Stih: Cântaţi Domnului cântare nouă, lauda lui în soborul cuvioşilor. 


Epistola către Galateni (5, 22-26; 6,1-2): "Fraţilor, roada Duhului este dra- 
gostea...,„( Vezi Sâmbătă în Săpt. a 27 -a după Rusali.) 


Alliluia, glas 1: Fericit bărbatul care se teme de Domnul. 

Stih: Dreptatea lui rămâne în veac. 
Evanghelia 


Evanghelia de la Matei 11, 27-30:”Zis-a Domnul către ucenicii săi...,„(Caută Evan- 
ghelia de Joi, Săpt. a 4-a după Rusali.) 


Chinonicul: Întru pomenire veşnică va fi dreptul, de auzul rău nu se va teme. 


Radonej 

Acatistul Sfântului cuvios Serghie de Radonej 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 e 


Acatistul Sfântului cuvios Serghie de Radonej - 25 septembrie - slujitor Dani: 
https://www.youtube.com/watch?v=sxgSON8CA44 


&&& 


Condac 1 

Alesu-te-a pe tine Împăratul puterilor, ca să fii conducător al Rusiei, cuvioase 
părinte Serghie, iar noi ca unui mare făcător de minuni îţi aducem cântare de 
mulțumire, căci cu rugăciunile tale pururea ne izbăvești de cei de alt neam și de 
scârbele ce ne înconjoară, pentru care îţi strigăm ţie: Bucură-te, Serghie, grabni- 
cule ajutător şi de multe minuni făcător! 


Icos 1 

Făcătorul îngerilor, încă din pântecele maicii tale, prin întreita glăsuire, te-a arătat 
lumii adevărat slujitor al Preasfintei Treimi, iar pentru voinţa cea tare şi curăția 
inimii tale, cu toții îţi cântăm aşa: 

Bucură-te, cel ce ai fost ales mai înainte de veci; 

Bucură-te, căci în lăcașurile cerești petreci; 

Bucură-te, că din pântecele maicii tale ai fost chemat în slujba Împăratului Ceresc; 
Bucură-te, purtător al harului dumnezeiesc; 

Bucură-te, căci în întreaga lume eşti proslăvit; 

Bucură-te, căci prin strigarea întreită din pântecele maicii tale pe toți i-ai uimit; 
Bucură-te, căci de la naştere, prin post, viaţă călugărească ai arătat; 

Bucură-te, căci de la sânii maicii tale tu te-ai înfrânat; 

Bucură-te, căci miercurea şi vinerea lapte nu ai gustat; 

Bucură-te, cel ce eşti al părinţilor rod binecuvântat; 

Bucură-te, al scârbiților miluitor; 

Bucură-te, al nostru apărător; 

Bucură-te, Serghie, grabnicule ajutător și de multe minuni făcător! 


Condac 2 

Toată lumea care vine şi se închină cu credinţă la sfintele tale moaşte, vede că eşti 
grabnic ajutător, căci prin multele minuni pe care le săvârşești, ca o slugă credin- 
cioasă ce eşti, te-am câştigat mijlocitor în faţa Domnului pe care ÎL slăvim prin 
cântarea: Aliluia! 


Icos 2 

Încă din pântecele maicii tale ai primit de la Dumnezeu înţelepciune ca să pro- 
slăveşti pe Preasfânta Treime. Şi întărit în credinţă şi dragoste, ai ridicat un locaş 
minunat în numele ei, unde ai adunat o mulţime de călugări, pentru aceasta cre- 
dincioşii ți se închină cântând: 

Bucură-te, cel ce ești mare cinstitor al Sfintei Treimi; 

Bucură-te, că turma ce ai adunat-o spre mântuire ai îndreptat-o; 

Bucură-te, ca cel ce eşti păstor şi mieluşel cu chip cinstit; 

Bucură-te, cel ce eşti îndreptătorul credinţei şi chip al blândeţilor duhovnicești; 
Bucură-te, cel ce ești lăcaş curat şi fără prihană a celor sfințite; 

Bucură-te, că încă din viaţă te-ai învrednicit a vedea pe PreaSfânta Născătoare de 
Dumnezeu însoțită de doi apostoli; 

Bucură-te, cel ce te-ai învrednicit în timpul Sfintei Liturghii de a sluji cu îngerii; 
Bucură-te, cel ce-n timpul Sfintei Liturghii ca-ntr-o pară de foc ai stat; 

Bucură-te, cel ce te-ai împărtăşit cu acel foc dumnezeiesc intrat în potir; 

Bucură-te, că te-ai învrednicit cu îngerii a vorbi; 

Bucură-te, cel ce eşti plin de tot binele; 

Bucură-te, cel ce eşti păzitor al curăției sufletești şi trupești; 

Bucură-te, Serghie, grabnicule ajutător și de multe minuni făcător! 


Condac 3 

Cunoscând cele viitoare, prin puterea ce ţi-a fost dată, ai vestit marelui cneaz 
Dimitrie, biruinţa asupra mulțimii agarenilor, care voiau să pustiască Rusia prin foc 
şi sabie. Și alegând doi călugări i-ai trimis în ajutor asupra potrivnicilor unde cu ru- 
găciunile tale neîncetate, biruință au făcut, pentru care îi strigau lui Dumnezeu: 
Aliluia! 


Icos 3 

Prin strigarea cea din pântecele maicii tale cu toţii s-au înștiințat de naşterea ta cea 
minunată, iar noi aflând toate acestea cu bucurie îţi aducem cântări de laudă așa: 
Bucură-te, pruncule ce din copilărie suflet bun ai avut; 

Bucură-te, copile ce de har dumnezeiesc te-ai umplut; 

Bucură-te, cel ce din copilărie post aspru ai arătat; 

Bucură-te, căci prin aceasta pe mulți tu i-ai mirat; 

Bucură-te, căci cu tine darul lui Dumnezeu pururea a fost; 

Bucură-te, cel ce din tinereţe L-ai iubit pe Domnul Hristos; 

Bucură-te, cel ce în smerenie și priveghere ai petrecut; 

Bucură-te, căci cele trecătoare pe toate le-ai urât; 

Bucură-te, căci pentru Dumnezeu pofta trupească ai omorât; 

Bucură-te, căci cu puterea cea de sus smintelile celui viclean le-ai năruit; 
Bucură-te, căci mulți întorși spre Domnul s-au mântuit; 

Bucură-te, de dulceţi duhovnicești, îndestulătorule; 

Bucură-te, că prin darul lui Dumnezeu din loc pustiu apă ai izvorât; 

Bucură-te, că în el bolnavii se tămăduiesc; 

Bucură-te, adâncul minunilor dumnezeiești; 

Bucură-te, dătătorule de bunătăţi cereşti; 

Bucură-te, Serghie, grabnicule ajutător și de multe minuni făcător! 


Condac 4 

Izbăvindu-te de furtunile vieții acesteia care cu răutate te învăluiau tulburându-te, 
ai ajuns la limanul ceresc, unde în slavă dumnezeiească te veseleşti, împreună cu 
Puterile cereşti, cântând lui Dumnezeu: Aliluia! 


Icos 4 

Vestea minunilor tale a cuprins întreaga lume, căci cu rugăciunile ce le înalți la 
tronul lui Dumnezeu, cei ce vin cu credinţă la tine sănătate dobândesc şi pentru 
aceasta prin cântări de laudă îți mulțumesc așa: 

Bucură-te, vas plin de mir, pentru toată boala tămăduitor; 

Bucură-te, doctor fără de plată şi grabnicule ajutător. 

Bucură-te, a scârbiților comoară de milostiviri; 

Bucură-te, cel ce cu stăruinţă pentru oameni te îngrijești; 

Bucură-te, căci sufletul tău pentru ei îl jertfeşti; 

Bucură-te, căci cei ce veneau la tine bucurie au gustat; 

Bucură-te, căci cu rugăciunile tale pe cel mort ai înviat; 

Bucură-te, cel ce lipsa de hrană din mănăstiri ai împlinit; 

Bucură-te, că prin darul lui Dumnezeu din loc pustiu apă ai izvorât; 

Bucură-te, adâncul minunilor dumnezeiești; 

Bucură-te, dătătorule de bunătăţi cerești; 

Bucură-te, Serghie, grabnicule ajutător și de multe minuni făcător! 


Condac 5 
Ca o stea luminoasă te-ai arătat multora, îndreptând pe toți cei rătăciți către cerea- 
sca Impărăţie ca împreună să slăvim pe Dumnezeu, cântându-I: Aliluia ! 


Icos 5 

Văzând că-n lumea aceasta toate sunt deşertăciune, ostenindu-te pentru cele nestri- 
căcioase, ai plăcut Bunului Dumnezeu şi te-ai învrednicit a sta în faţa înfricoșă- 
torului Său Prestol, pentru care noi îţi strigăm așa: 

Bucură-te, că-n lăcaşul Cerescului Stăpân locuiești; 

Bucură-te, căci ca-ntr-o oglindă în Domnul străluceşti; 

Bucură-te, căci pentru cei care-ţi cer ajutor la El mijlocești; 

Bucură-te, al creştinilor aflați în lupte biruitor; 

Bucură-te, al Rusiei mare apărător; 

Bucură-te, al necăjiților mângâietorule; 

Bucură-te, tămăduitorule al bolilor sufleteşti şi trupeşti; 

Bucură-te, cel ce cu darul Sfântului Duh multe minuni săvârşeşti; 

Bucură-te, că orbilor vedere și şchiopilor umblare dăruieşti; 

Bucură-te, strugure care ne hrănești şi ne veseleşti; 

Bucură-te, mlădiţa lui Hristos cea mult roditoare; 

Bucură-te, că-n via lui Hristos ai săvârșit mare lucrare; 

Bucură-te, Serghie, grabnicule ajutător și de multe minuni făcător! 


Condac 6 

În întreaga lume se vestesc nevoinţele tale, căci cu postul şi privegherea, ţi-ai plinit 
mântuirea sufletului, şi urând toate cele ale lumii acesteia în locașurile cereşti te-ai 
sălășluit, cântând lui Dumnezeu: Aliluia! 


Icos 6 

Ca unui luminător al Rusiei care a strălucit în biserica lui Hristos prin faptele sale 
şi ca unui fierbinte rugător, noi cu bucurie îţi cântăm aşa: 
Bucură-te, cel ce vieţuirea îngerească ne-ai arătat; 
Bucură-te, cel ce poftele păcatului le-ai lepădat; 
Bucură-te, chip de smerenie adevărat; 

Bucură-te, cel ce a răbda ne-ai învăţat; 

Bucură-te, mare învăţător al mântuirii; 

Bucură-te, îndreptătorul păcătoşilor; 

Bucură-te, cel ce poruncile lui Hristos cu bucurie ai lucrat; 
Bucură-te, tămăduitorul neputinţelor sufleteşti; 

Bucură-te, îndestulătorul celor săraci; 

Bucură-te, pustnice ce deşertăciunea lumii ai urât; 

Bucură-te, cel ce slujire prin post şi răbdare ai săvârşit; 

Bucură-te, Serghie, grabnicule ajutător şi de multe minuni făcător! 


Condac 7 

Făcutu-te-ai lăcaş al Duhului Sfânt căci luând crucea lui Hristos, ai urmat calea cea 
strâmtă şi prin scârbe ai ajuns în lăcașurile de sus, de unde cu mulțumire cânţi lui 
Dumnezeu: Aliluia! 


Icos 7 

Arătatu-te-a pe tine Ziditorul tuturor ca un mijlocitor al celor necăjiţi, iar pentru 
minunile pe care le săvârşești cu toții strigă către tine acestea: 
Bucură-te, cel ce trupul şi sufletul în feciorie le-ai păstrat; 

Bucură-te, îndrumătorul călugărilor; 

Bucură-te, bucuria sufletelor noastre; 

Bucură-te, al săracilor grabnic ajutător; 

Bucură-te, al scârbiților mijlocitor; 

Bucură-te, păzitorul curăției noastre; 

Bucură-te, nădejdea noastră cea tare; 

Bucură-te, al Rusiei ocrotitor; 

Bucură-te, pomul Raiului de minuni izvorâtor; 

Bucură-te, crin înflorit în grădina Raiului; 

Bucură-te, mirul lui Hristos cu bună mireasmă; 

Bucură-te, că prin tine se aduce bucurie tuturor; 

Bucură-te, Serghie, grabnicule ajutător și de multe minuni făcător! 


Condac 8 

Ca o minune te-ai arătat multora, căci cu darul ce l-ai primit de la Dumnezeu îi 
izbăveșşti de primejdii pe cei ce vin cu credinţă şi se roagă ție, iar cererile de folos 
tuturor le-mplineşti îndemnându-i să strige lui Dumnezeu: Aliluia! 


Icos 8 

Ca un locuitor al Raiului celui de sus, dar nedespărțit de noi, cei de jos, roagă-te 
Împăratului Hristos şi pentru sufletele noastre, care cu umilință-ţi strigăm acestea: 
Bucură-te, căci sărăcia lui Hristos ai iubit; 

Bucură-te, căci bogăţia nestricăcioasă ai dobândit; 

Bucură-te, al harului (Duhului Sfânt) închinător smerit; 

Bucură-te, al lui Hristos ostaş nebiruit; 

Bucură-te, căci cu cugetarea sfântă, cursele vrăjmașşului ai sfărâmat,; 

Bucură-te, căci prin smerenie la cer te-ai înălțat; 

Bucură-te, că de Duhul Sfânt eşti luminat; 

Bucură-te, că patimile pierzătoare de suflet ai zdrobit; 

Bucură-te, priveghetor neostenit; 

Bucură-te, cel ce te-ai făcut părtaş al Împărăției Cereşti; 

Bucură-te, căci de hrana înţelepciunii te îndulceşti; 

Bucură-te, al fericirii veşnice moştenitor; 

Bucură-te, Serghie, grabnicule ajutător și de multe minuni făcător! 


Condac 9 

Toată firea îngerească s-a mirat de darul dat ţie de sus, căci prin curăţia trupului 
tău, viaţă nematerialnică ai arătat şi prin aceasta darul facerii de minuni dobândind, 
te-ai înălţat la ceruri, de unde îi cânţi lui Dumnezeu: Aliluia! 


Icos 9 

Ritorii cei mult vorbitori, nu se pricep cu vrednicie a te lăuda pe tine căci şi după 
moartea ta, cu darul lui Dumnezeu, celor ce vin cu dragoste la tine, cele de folos 
dăruieşti, pentru care îţi cântăm așa: 

Bucură-te, înger pământesc şi om ceresc; 

Bucură-te, că pe pământ viaţă duhovnicească ai trăit; 

Bucură-te, cel ce cu ochii sufleteşti pe Dumnezeu ai contemplat; 

Bucură-te, robule credincios ce la cer ai urcat; 

Bucură-te, că înaintea Domnului smerit ai păşit; 

Bucură-te, ostaș adevărat ce poruncile Stăpânului ai împlinit. 

Bucură-te, povăţuitor bun al obştilor monahicești; 

Bucură-te, că de arătarea Domnului te-ai învrednicit; 

Bucură-te, cel ce pe Dumnezeu cu râvnă L-ai iubit; 

Bucură-te, că din toată fiinţa în EI ai nădăjduit; 

Bucură-te, al mântuirii mare doritor; 

Bucură-te, Serghie, grabnicule ajutător și de multe minuni făcător! 


Condac 10 

Supunându-te în toate voii lui Dumnezeu şi având dorinţa tare să te mântuieşti, 
chipul îngeresc l-ai îmbrăcat, şi pe toate îndurându-le cu mulţumire ca o slugă cre- 
dincioasă ce ai fost, te-ai învrednicit să stai înaintea Împăratului Hristos căruia 
acum strigi: Aliluia! 


Icos 10 

Ca un zid de apărare multora te-ai arătat, căci celor ce alergau la tine în nevoi te-ai 
făcut adăpostire tare, iar noi cei ce suntem primejduiți de ispitele acestei vieți și 
găsim la tine alinare îţi strigăm aşa: 

Bucură-te, cel ce ai adus slujire Domnului cu adevărat; 

Bucură-te, că din tinereţe, împotriva celor trei dușmani te-ai înarmat; 

Bucură-te, căci cu privegherea şi cu rugăciunea împotriva trupului tu ai luptat; 
Bucură-te, că izvorul patimilor l-ai secat; 

Bucură-te, cel ce dulceaţa pământească n-ai gustat; 

Bucură-te, că limba ta cu clevetire nu s-a întinat; 

Bucură-te, că de urechile tale vorbele deşarte nu s-au lipit; 

Bucură-te, că mâinile tale fapte rele nu au săvârşit; 

Bucură-te, că de pântecele tău mâncarea şi beţia fără de saţ nu s-au lipit, 

Bucură-te, căci trupul tău prin osteneală în curăție l-ai păzit; 

Bucură-te, cel ce-n căile fărădelegii n-ai păşit; 

Bucură-te, Serghie, grabnicule ajutător și de multe minuni făcător! 


Condac 11 

Făcătorului de bine Dumnezeu, celui ce te-a proslăvit pe tine cu darul facerii de 
minuni, cântare de laudă îi aducem, iar tu, ca cel ce cu al Său dar de chinuri ne 
slobozeşti neîncetat, îi aduci mulțumire strigându-l: Aliluia! 


Icos 11 

Făclie purtătoare de lumină, întregii lumi te-ai arătat, căci o luminezi cu raza Soa- 
relui neîncetat şi împreună cu Cetele cele fără de trup acum tu locuieşti unde de 
lumina Sfintei Treimi te îndulceşti, strălucindu-ne şi nouă celor ce-ţi strigăm unele 
ca acestea: 

Bucură-te, cel ce ai ajuns la înălțimea virtuţilor dumnezeieşti; 

Bucură-te, că acum în cer tu locuieşti; 

Bucură-te, că din sălaşurile pământeşti tu te-ai mutat; 

Bucură-te, căci ca o mângâiere, moaştele tale ne-ai lăsat; 

Bucură-te, că la ele toată boala vindecare a găsit; 

Bucură-te, că de ele diavolii sunt izgoniți; 

Bucură-te, că bucurie aduc celor scârbiţi; 

Bucură-te, că sufletul la Împăratul ceresc s-a suit; 

Bucură-te, căci rugător fierbinte cu toţii noi ne-am dobândit; 

Bucură-te, cel ce cererile de folos le împlinești; 

Bucură-te, căci cu puterea ta, pe cei potrivnici biruiești; 

Bucură-te, Serghie, grabnicule ajutător și de multe minuni făcător! 


Condac 12 

Văzând darul ce ţi-a fost dat de la Dumnezeu, cu osârdie cădem înaintea ta şi te 
rugăm să înalți acum la tronul Cerescului Stăpân rugăciune fierbinte ca să treacă cu 
vederea toate greşelile noastre, Sfânta Sa Biserică să o întărească şi pe toți orto- 
docşii creștini să-i mântuiască ca pururea să-l cânte: Aliluia ! 


Icos 12 

Lăudăm pe Cel ce te-a proslăvit pe tine cu sfinții Săi și te-a dăruit nouă grabnic 
ajutător în toate nevoile, de a cărui lucrare minunându-ne îţi strigăm acestea: 
Bucură-te, părinte Serghie al Rusiei, mare folositor; 

Bucură-te, cela ce în virtute străluceşti; 

Bucură-te, urmaş al Tatălui Ceresc; 

Bucură-te, căci pe călugări îi povăţuieşti; 

Bucură-te, întemeietorul vieții de obşte; 

Bucură-te, al creştinilor apărător; 

Bucură-te, al Împăratului Hristos, miluitor; 

Bucură-te, căci tuturor le vii în ajutor; 

Bucură-te, acoperământul tuturor; 

Bucură-te, cel ce-n fapta bună eşti mare râvnitor; 

Bucură-te, al Evangheliei luminător; 

Bucură-te, vas ales al Sfintei Treimi; 

Bucură-te, Serghie, grabnicule ajutător și de multe minuni făcător! 


Condac 13 (de trei ori) 

O, prea slăvite făcătorule de minuni, părinte Serghie, primeşte darul nostru de 
acum şi cu solirile tale, roagă pe bunul Dumnezeu să ne dăruiască putere de sus şi 
prin harul Său, să ne curețe de toată întinăciunea, ca izbăvindu-ne de focul cel veş- 
Nic, să-i cântăm pururea: Aliluia! 


Apoi se zice iarăşi: 


Icos 1 

Făcătorul îngerilor, încă din pântecele maicii tale, prin întreita glăsuire, te-a arătat 
lumii adevărat slujitor al Preasfintei Treimi, iar pentru voinţa cea tare şi curăția 
inimii tale, cu toţii îți cântăm așa: 

Bucură-te, cel ce ai fost ales mai înainte de veci; 

Bucură-te, căci în lăcașurile cereşti petreci; 

Bucură-te, că din pântecele maicii tale ai fost chemat în slujba Împăratului Ceresc; 
Bucură-te, purtător al harului dumnezeiesc; 

Bucură-te, căci în întreaga lume ești proslăvit; 

Bucură-te, căci prin strigarea întreită din pântecele maicii tale pe toţi i-ai uimit; 

Bucură-te, căci de la naştere, prin post, viaţă călugărească ai arătat; 
Bucură-te, căci de la sânii maicii tale tu te-ai înfrânat; 

Bucură-te, căci miercurea şi vinerea lapte nu ai gustat; 

Bucură-te, cel ce eşti al părinţilor rod binecuvântat; 

Bucură-te, al scârbiţilor miluitor; 

Bucură-te, al nostru apărător; 

Bucură-te, Serghie, grabnicule ajutător și de multe minuni făcător! 


Condac 1 

Alesu-te-a pe tine Împăratul puterilor, ca să fii conducător al Rusiei, cuvioase pă- 
rinte Serghie, iar noi ca unui mare făcător de minuni îţi aducem cântare de mul- 
țumire, căci cu rugăciunile tale pururea ne izbăveşti de cei de alt neam și de scâr- 
bele ce ne înconjoară, pentru care îţi strigăm ţie: Bucură-te, Serghie, grabnicule 
ajutător şi de multe minuni făcător! 


Apoi se spune această: 


Rugăciune către Sfântul cuvios Serghie de la Radonej 


E cară 


O, Sfinte al nostru părinte Serghie, nu uita pe sărmanii tăi până în sfârşit şi ca cel 
ce ai îndrăznire către Impăratul Ceresc, nu trece cu vederea pe cei ce vin cu cre- 
dință şi se închină ție căci ca unul ce eşti de minuni făcător poţi să ne ajuţi nouă. 

Roagă-te, Sfinte Serghie şi pentru noi, cei împovăraţi de multe şi grele păcate, ce- 
rând vreme de pocăință, ca să trecem nevătămaţi de diavolii cei înfricoşători, care 
caută să ia sufletul nostru și astfel izbăvindu-ne de chinurile cele veşnice să ne fa- 
cem moştenitori ai Împărăției Cereşti, împreună cu toţi sfinţii, care din veac au 
bine plăcut Domnului, căruia 1 se cuvine toată slava, cinstea şi închinăciunea Tată- 
lui şi Fiului şi Sfântului Duh, acum şi pururea și în vecii vecilor. Amin. 


Sursa: 


https://ziarullumina.ro/teologie-si-spiritualitate/rugaciuni/acatistul-sfantului-cuvios- 
serghie-de-radonej-25-septembrie-165813.html 

Paraclisul Sfântului cuvios Serghie de la Radonej 


[Preotul: face obişnuitul început, zicând: Binecuvântat este Dumnezeul nostru. ] 


Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Cu curgerile lacrimilor tale ai lucrat pustiul cel neroditor şi cu suspi- 
nurile cele dintru adânc ai făcut ostenelile tale însutit roditoare şi te-ai făcut lumi- 
nător lumii, strălucind cu minunile, Serghie, părintele nostru. Roagă-te lui Hristos 
Dumnezeu ca să mântuiască sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. (a Născătoarei de Dumnezeu) 


Nu vom tăcea, de Dumnezeu Născătoare, a spune pururea puterea ta noi, nevred- 
nicii, că de nu ai fi stat tu înainte rugându-te, cine ne-ar fi scăpat pe noi de atâtea 
primejdii sau cine ne-ar fi păzit pe noi până acum slobozi ? Noi de la tine, Stăpână, 
nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului cuvios Serghie 


Cântarea | 

Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărţind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu. 


Stih: Sfinte cuvioase părinte Serghie, roagă-te lui Dumnezeu pentru noi. 

Cum te vom mări pe tine, ocrotitorule al Rusiei, cel ce prin minunile tale ai apărat 
pământul strămoşesc, arătându-te ca un soare vestitor al Soarelui dreptăţii, căruia 
pururea te rogi să trimită peste lume razele păcii Sale. 

Stih: Sfinte cuvioase părinte Serghie, roagă-te lui Dumnezeu pentru noi. 
Pământul Rusiei te are mare apărător în toate primejdiile şi măreția faptelor tale a 
trecut hotarele sale, în toată Ortodoxia fund cinstit ca un mare povăţuitor de suflete 
şi rugător pentru mântuirea sufletelor noastre. 

Stih: Slavă Tatălui şi Fiului şi Sfântului Duh. 

Numele PreaSfintei "Treimi s-a slăvit prin viaţă şi faptele tale minunate, cuvioase, 
căci din pântecele maicii tale ai fost ales să slujeşti Făcătorului a toate spre mân- 
tuirea multor suflete. 


Stih: Și acum şi pururea şi în vecii vecilor. Amin. 


Preacurată Stăpână, roagă-te cu Sfântul cuvios Serghie să se păzească şi cetatea 
inimii mele de cugete deşarte şi de toate vicleşugurile vrăjmaşilor nevăzuţi. 


Cântarea a III-a 


Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu bu- 
curia mea, Cel ce n-ai lăsat sânurile părinteşti şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, iubitorule 
de oameni. 


Stih: Sfinte cuvioase părinte Serghie, roagă-te lui Dumnezeu pentru noi. 
Prin întreita strigare în pântecele maicii tale ai arătat lămurit că vei fi slujitor ales al 


Sfintei Treimi, către care mijloceşte să ne arate şi pe noi slujitori ai poruncilor 
Sale. 

Stih: Sfinte cuvioase părinte Serghie, roagă-te lui Dumnezeu pentru noi. 

Maica ta cu posturi s-a ostenit să slujească Domnului, mulţumind pentru darul dat 
de Dumnezeu, adică pentru tine, cel ce ai fost ales să aduci rod însutit de fapte 
minunate în via lui Hristos. 


Stih: Slavă Tatălui şi Fiului şi Sfântului Duh. 


Cneazului Dimitrie i-ai vestit biruinţa asupra agarenilor, iar acum cetatea inimii 
noastre o păzeşte Sfinte, cu sabia de foc a rugăciunilor tale. 


Stih: Și acum şi pururea şi în vecii vecilor. Amin. 

Cărarea inimii mele o sfințeşte Preacurată, cu ale tale rugăciuni, ca una ce pe pă- 
mânt ne-ai lăsat urmele paşilor tăi, ca să urcăm şi noi la Tatăl Ceresc pe scara ru- 
găciunii tale. 

Apoi aceste stihiri: 

Ca un soare ai strălucit cu razele minunilor încă din timpul vieţii, iar acum ocro- 
teşti pământul Rusiei şi pe toţi binecredincioşii creştini, îndreptându-i pe calea 
mântuirii. 


Maica Vieţii, ceea ce ai născut pe Ziditorul făpturii, roagă-te să se nască şi în inima 
mea gândurile cele smerite, spre biruirea patimilor mele. 


Sedealna: Cu psalmi şi cu cântări duhovniceşti credincioşii din toate laturile lumii 
te cinstesc pe tine, Sfinte Serghie, cel ce cu evlavie ai slujit Treimii şi te-ai în- 
vrednicit de palatele cele de aur ale slavei Sale. 


Cântarea a IV-a 
Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mântuitorule, 


mântuieşte-mă! 


Stih: Sfinte cuvioase părinte Serghie, roagă-te lui Dumnezeu pentru noi. 

Din tinereţe l-ai urmat pe Hristos, luând jugul Crucii cu bucurie şi pe mulţi ai 
povăţuit către calea mântuirii, aducându-i cu ale tale rugăciuni în staulul milo- 
stivirii dumnezeiești. 


Stih: Sfinte cuvioase părinte Serghie, roagă-te lui Dumnezeu pentru noi. 


Legăturile întristării din multe suflete ai rispit cu blândeţea povăţuirilor tale, iar noi 
gustând din dulceaţa rugăciunii tale ne întărim în nădejdea mântuirii. 


Stih: Slavă Tatălui şi Fiului şi Sfântului Duh. 

Prin post şi priveghere ţi-ai curățit sufletul de toată cugetarea cea trupească şi 
asemenea îngerilor te-ai făcut, cu serafimii aducând Ziditorului jertfa rugăciunilor 
tale. 


Stih: Și acum şi pururea şi în vecii vecilor. Amin. 


Ca una ce eşti zi purtătoare a Soarelui slavei, risipeşte noaptea neştiinţei mele cu 
razele rugăciunii tale, Maică dumnezeiască. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul pati- 
milor; Cel ce ţi-ai plecat capul pe Cruce şi Te-ai trezit de bunăvoie, micşorând Hri- 
stoase, noaptea păcatului, Cel ce eşti lumina dreptăţii. 


Stih: Sfinte cuvioase părinte Serghie, roagă-te lui Dumnezeu pentru noi. 


Cu înfrânarea ţi-ai smerit trupul şi cu gândurile cele mai smerite sufletul ţi-ai împo- 
dobit, ca să stai fără osândire înaintea Celui slujit de cetele îngereşti. 


Stih: Sfinte cuvioase părinte Serghie, roagă-te lui Dumnezeu pentru noi. 


Încă din copilărie ca un ascet ai trăit, iubind postul şi rugăciunea, ca pe nişte aripi 
cu care te-ai înălţat la Cel slăvit neîncetat de cetele heruvimilor. 


Stih: Slavă Tatălui şi Fiului şi Sfântului Duh. 

Darul smereniei având de la Hristos, ai nesocotit orice laudă omenească, şi spre 
Cel Blând şi Smerit cu inima gândul tău ţi-ai înălţat, fericite Serghie. 


Stih: Și acum şi pururea şi în vecii vecilor. Amin. 


Cuptorul patimilor mele stinge-l cu a ta rugăciune, Maică a Domnului, ceea ce ai 
născut pe Izvorul vieţii noastre. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Stih: Sfinte cuvioase părinte Serghie, roagă-te lui Dumnezeu pentru noi. 


In pustie ai zidit casa PreaSfintei Treimi şi multe suflete s-au adunat în jurul tău, 
povăţuindu-le către viaţa cea smerită, plină de înfrânare şi nevoinţe duhovniceşti. 


Stih: Sfinte cuvioase părinte Serghie, roagă-te lui Dumnezeu pentru noi. 


Mâinile tale făceau prescurile şi lumânările şi mai apoi Sfânta Liturghie slujeai, în- 
rădăcinat fiind în ascultare, smerenie şi în iubirea faţă de toţi. 


Stih: Slavă Tatălui şi Fiului şi Sfântului Duh. 


Sărăcia cea de bună voie ai iubit, dar Maica Domnului nu te-a părăsit, dându-ţi 
toate cele de trebuinţă pentru mănăstirea ta. 


Stih: Și acum şi pururea şi în vecii vecilor. Amin. 


Maica Luminii, întunericul sufletului meu îl risipeşte cu puterea rugăciunii Tale de 
foc, celei neîncetate aduse pentru fiii cei rătăciţi ai Bisericii lui Hristos. 


Apoi aceste stihiri: 


Cu pâinea cea stricată te-ai hrănit din prea multă smerenie, însuşi făcându-te pâine 
curată lui Hristos şi jerfită în focul rugăciunii pentru toată lumea. 

Preacurată, care prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Alesu-te-a pe tine Împăratul puterilor, ca să fii conducător al Rusiei, 

cuvioase părinte Serghie, iar noi ca unui mare făcător de minuni îți aducem cântare 

de mulţumire, căci cu rugăciunile tale pururea ne izbăveşti de cei de alt neam şi de 

scârbele ce ne înconjoară, pentru care îţi strigăm ţie: Bucură-te, Serghie, grabnicule 

ajutător şi de multe minuni făcător! 

Prochimen, glasul al 4-lea: Cinstită este înainte Domnului, moartea cuvioşilor Lui. 
Evanghelia 


Slavă Tatălui şi Fiului şi Sfântului Duh. 


Pentru rugăciunile cuviosului Tău, Milostive, curăţeşte mulţimea greşelilor noa- 
stre. 


Și acum... 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Stihira 


Stih: Miluieşte-ne, Dumnezeule, după mare mila Ta şi după mulțimea îndu- 
rărilor Tale curăţeşte fărădelegile noastre. 


Maica Domnului ţi s-a arătat cu Sfinţi apostoli Petru şi loan, punându-te ocrotitor 
al mănăstirii tale până la sfârşitul veacurilor, ca toţi să se bucure de razele rugăciu- 
nii tale. 


[Preotul zice:Mântuieşte, Dumnezeule, poporul Tău, şi binecuvântează moştenirea 
Ta... Credincioşii: Doamne, miluieşte (de 12 ori) Apoi ecfonisul: Cu mila şi cu în- 


durările şi cu iubirea de oameni...] 


Cântarea a VIl-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinților noştri! 


Stih: Sfinte cuvioase părinte Serghie, roagă-te lui Dumnezeu pentru noi. 


Cu înfrânarea peste puterile fir ai uimit pe îngeri şi încrezându-te numai în Ocro- 
tirea Sfintei Treimi, ai biruit toate ispitele acestui veac. 


Stih: Sfinte cuvioase părinte Serghie, roagă-te lui Dumnezeu pentru noi. 

Cu vrednicie ai purtat Crucea ta şi în Biserica cea cerească Hristos te-a primit ca pe 
o slugă bună şi credincioasă spre a aduce şi acolo jertfe de rugăciuni pentru toată 
lumea. 


Stih: Slavă Tatălui şi Fiului şi Sfântului Duh. 


Spre slava Treimii toate le-ai săvârşit şi ai aflat plată însutită pentru ostenelile tale, 
fericite Serghie. 


Stih: Și acum şi pururea şi în vecii vecilor. Amin. 


Poarta mântuirii deschide-mi mie, ceea ce te-ai arătat poartă Cuvântului, prin care 
în lume a intrat binecuvântarea Tatălui şi harul Duhului. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor 
patimile sufletului meu! 


Stih: Sfinte cuvioase părinte Serghie, roagă-te lui Dumnezeu pentru noi. 


De laudele oamenilor pururea ai fugit, cu smerenia lui Hristos fiind îmbrăcat, şi ai 
fost înălțat în slavă de cel ce cunoaşte adâncul inimilor omeneşti. 


Stih: Sfinte cuvioase părinte Serghie, roagă-te lui Dumnezeu pentru noi. 

Cu florile virtuţilor împodobindu-te, ţi-ai dat sufletul în mâinile Ziditorului tău şi ai 
moştenit cămările slavei celei cereşti. 


Stih: Slavă Tatălui şi Fiului şi Sfântului Duh. 


Cu curgerile rugăciunii tale ai înrourat şi după adormirea ta mănăstirea înălțată 
spre slava Treimii, către care pururea mijloceşti lumii pace şi mare mulă. 


Stih: Și acum şi pururea şi în vecii vecilor. Amin. 


Cu podoaba rugăciunilor tale înfrumuseţează şi inima mea cea ţinută întru întu- 
nericul patimilor. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 


Stih: Sfinte cuvioase părinte Serghie, roagă-te lui Dumnezeu pentru noi. 


Spre rugăciune şi înfrânare turma ta o ai povăţuit, gătindu-i pe toți pentru petre- 
cerea întru Împărăţia luminii. 


Stih: Sfinte cuvioase părinte Serghie, roagă-te lui Dumnezeu pentru noi. 


Pe Maica Domnului ai avut-o ocrotitoare în nevoinţele tale şi aceasta ţi-a deschis 
porțile Impărăţiei Cerurilor. 


Stih: Slavă Tatălui şi Fiului şi Sfântului Duh. 


Ca un înger ai slujit PreaSfintei Treimi zi şi noapte, nedând odihnă trupului tău, ci 
pururea mijlocind mântuire turmei tale. 


Stih: Și acum şi pururea şi în vecii vecilor. Amin. 
Linişte dăruieşte pace robilor Tăi, ca una ce ai născut pe Cel ce este Pacea lumii. 


Cuvine-se cu adevărat să te fericim pe tine Născătoare de Dumnezeu, cea pu- 
rurea fericită şi prea nevinovată şi Maica Dumnezeului nostru. Ceea ce eşti mai 

cinstită decât Heruvimii şi mai Slăvită fără de asemănare decât Serafimii, care 
fără stricăciune pe Dumnezeu Cuvântul ai născut, pe tine, cea cu adevărat Năs- 
cătoare de Dumnezeu, te mărim. 


Bucură-te, slava Cuvioşilor părinţi, acoperământul smereniei, vasul înfrânării, nu 
înceta a te ruga pentru cei ce cu dragoste cinstesc sfântă prăznuirea ta. 


Lăcaş cinstit ai înălțat Sfintei Treimi, dar mai întâi te-ai arătat tu lăcaş al lui Dum- 
nezeu împodobit cu toate podoabele virtuţilor. 


Cu ursul cel înfometat te-ai împrietenit, cu blândeţea ta cucerind şi inimile necu- 
vântătoarelor; îmblânzeşte şi patimile noastre cele greu de purtat. 


Dăruieşte şi mie o rază de smerenie, ca să nu mă acopere de tot întunericul pati- 
milor, ci să aflu pe Soarele dreptăţii mai ales la sfârşitul vieţii pământeşti. 


Stinge focul patimilor mele cuvioase Serghie, cel ce cu ploaia rugăciunii tale ai 
stins multe primejdii ce amenințau ţara Rusiei. 


Mijloceşte-mi şi mie darul înţelepciunii, ca unul ce l-ai dobândit de la Hristos 
pentru multa ta smerenie şi mă ajută în dobândirea a toată învăţătura cea folo- 
sitoare. 


Cetele puterilor netrupeşti, cu Botezătorul, cu apostolii lui Hristos, cu Sfântul 
cuvios Serghie şi cu Născătoarea de Dumnezeu Maria, faceţi rugăciune ca să ne 
mântuim. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slavă, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Apoi troparele, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 


eşti mântuirea neamului creştinesc. 


Cu toţi Sfinţii stând înaintea Făcătorului a toate, adu-ţi aminte şi de noi, cei ce te 
cinstim pe tine ca un mare povăţuitor de suflete. 


Mare ocrotitor al Rusiei te-ai arătat în vremuri de încercare, iar nouă tuturor ne eşti 
apărător în primejdii şi pildă neîncetată de smerenie. 

Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 


Sursa: http://poeziicrestin-ortodoxe.blogspot.com/ 

Vieţile Sfinţilor - Viaţa cuviosului părintelui nostru Serghie, egumenul 
Radonejului, noul făcător de minuni 


Cuviosul şi de Dumnezeu purtătorul părintele nostru Serghie a fost născut în 
cetatea Rostovului, din părinţi binecredincioşi, Kiril şi Maria. 


Deci, l-a ales pe el Dumnezeu pentru slujba Sa încă din pântecele mamei sale, 

= căci intrând oarecând mama lui, după obiceiul său, în Biserică la Sfânta 
Liturghie şi având în pântece pe acest prunc, când au vrut să înceapă a citi 
Sfânta Evanghelie, pruncul a glăsuit, încât au auzit toţi cei ce erau aproape 
de maica sa. 

—> De asemenea, în vremea cântării heruvicului, a doua oară a strigat pruncul. 

= Și când preotul a glăsuit "Sfintele sfinților”, a treia oară glasul pruncului 
din pântecele mamei s-a auzit. 


Din aceasta au înţeles toți că o să se arate mare luminător lumii şi slujitor Sfintei 
Treimi. 


Căci, precum Sfântul loan mergătorul înainte a săltat cu bucurie în pântece înaintea 
Maicii Domnului, aşa şi acesta a săltat înaintea Domnului în Sfânta Biserică. 

Deci, s-a cuprins de frică şi de spaimă mama lui de minunea aceea, şi toţi cei ce 
auziseră se mirau foarte. 


lar după acestea, s-au împlinit zilele naşterii şi a născut fiu, şi 1-a pus numele 
Vartolomeu. Şi, de când s-a născut, nu sugea miercurea şi vinerea niciodată şi nici 
altceva nu gusta. lar aceasta era începătură a înfrânării şi a postarii lui celei mari, pe 
care mai pe urmă a arătat-o în vârstă cea desăvârşită. 


Când a fost de şapte ani, l-a dat la învăţătura cărții, dar nu învăţa lesne, căci era 
zăbavnic la minte. Şi cu multă silinţă îl învăţa pe el dascălul, însă cu greu sporea 
ceva. Aceasta era însă după rânduiala lui Dumnezeu, ca de la Duhul Sfânt, iar nu 
de la oameni să se dea copilului înţelegerea cărții. 


2 5 e 


Drept aceea, într-o zi umblând singur prin oarecare dumbravă - căci iubea din 
tinereţe liniştea şi de multe ori se preumbla singur prin locuri liniştite - a găsit pe 
un călugăr sau mai curând înger în chip călugăresc, trimis de Dumnezeu, stând în 
dumbravă şi făcând rugăciuni. lar el, apropiindu-se, a stat aproape de el, şi aştepta 
sfârşitul rugăciunii, apoi i-a făcut lui închinăciune. lar călugărul l-a întrebat: "Ce-ţi 
trebuie fiule?" 


A răspuns copilul, zicând: 


lar călugărul făcând rugăciune l-a binecuvântat pe el, zicându-i: "lată, de acum 
fiule îţi dăruieşte ţie Dumnezeu să înţelegi cele ce-ţi trebuie, încât să poţi şi pe alţii 
să-l ajuţi!”. 


Din vremea aceea fericitul copil, precum pământul adapă din destul de ploaie şi se 
face roditor, aşa şi el luând binecuvântare de la sfântul acela călugăr - mai bine zis 
de la înger - s-a făcut lesnicios spre învăţătura a toată înţelepciunea cărţii fără de 
osteneală. Pentru că Dumnezeu "i-a deschis lui mintea să înţeleagă Scripturile”. 


548 2 ae 
Și creştea copilul împreună cu anii, cu înţelegerea, şi cu faptele bune, căci iubea 
postul şi înfrânarea, fugea de jucăriile cele obişnuite copilăreşti; iar la citirea 
Dumnezeieştilor cărți şezând, învăţa acea înţelepciune, a căreia începătură este 

frica Domnului. Şi aşa, din treaptă în treaptă mergând, creştea spre bărbăţia cea 
desăvârşită. 


După aceasta, părinţii lui s-au mutat din cetatea Rostovului, la locul ce se chema 
Radone, nu pentru că era acel loc mai mare sau mai vestit, ci pentru că Dumnezeu 
aşa a binevoit, ca la acel loc să proslăvească pe placul său, despre care ne este nouă 
acum cuvântul. Drept aceea mutându-se acolo părinţii fericitului, nu după multă 
vreme s-au mutat şi din viaţa aceasta, la locurile cele luminoase şi răcoroase, 
lăsându-şi toată averea moştenitorului lor Vartolomeu. 


Iar el, la moartea părinţilor săi, gândea întru sine, zicând: Și eu sunt muritor, şi 

Deci, binecunoscătorul copil socotind viaţa această scurtă, a împărțit averea ce 
rămăsese după părinţi, nelăsându-şi lui spre hrana cea de nevoie nimic, căci 
nădăjduia spre Dumnezeu cel ce dă hrană celor flămânzi. Apoi s-a dus în pustie, şi 
făcându-şi o chiliuţă, petrecea într-însa nevoindu-se şi rugându-se lui Dumnezeu 
neîncetat. 


Iar după o vreme a venit la dânsul un sfinţit călugăr, anume Mitrofan, de către 
care fericitul Vartolomeu s-a tuns în călugăreasca rânduială, având de la 
naşterea sa douăzeci şi trei de ani, şi l-a chemat din călugărie cu numele de 
Serghie. 


Deci, a petrecut acel sfânt călugăr cu Serghie puţine zile, şi după aceasta 1-a zis lui: 
"Eu, fiule, mă duc în calea mea, iar pe tine te dau în mâinile lui Dumnezeu”. Şi a 
proorocit zicând: "Va face Dumnezeu la locul acesta o mănăstire mare şi prea 
mărită". Şi făcând rugăciune s-a dus. 


lar Sfântul Serghie a rămas la locul acela şi se ostenea, zdrobindu-şi trupul său cu 
privegherea, cu postul şi cu multe feluri de osteneli. În vreme de iarnă, crăpând 
pământul de ger, el răbda într-o haină, ca unul fără de trup arătându-se. lar diavolii, 
nesuferind unele ca acele nevoinţe ale lui, se sârguiau să-l alunge de la locul acela, 
închipuindu-se uneori în fiare, alteori în şerpi, înfricoşând pe sfântul şi repezindu- 
se la dânsul cu sălbăticie. Iar el, cu rugăciunea, precum cu o armă, îi alunga pe ei, 
şi înfierbântările lor le rupea ca păianjenul, prin vitejia sufletului. 


Odată, a năpădit într-o noapte, aievea, o tabără drăcească asupra lui, ca o oaste 
oarecare şi cu mânie mare strigă: "ieşi din locul acesta, ieşi, să mori ca un rău!" Şi 

acestea zicându-le, o văpaie mare ieşea din gurile lor. Iar el, cu rugăciunea înar- 
mându-se, îndată a alungat tabăra drăcească şi fără de temere a rămas, cântând şi 
lăudând pe Dumnezeu. 


Acestea aşa făcându-se, slava despre dânsul a început a străbate pretutindeni şi se 
adunau la dânsul mulți din cetățile şi ţinuturile cele dimprejur pentru folosul 
sufletesc. Alţii voiau să locuiască cu dânsul şi să se povăţuiască de către dânsul la 
calea mântuirii. lar el cu dragoste primea pe cei ce veneau la dânsul. 


Și a zidit mai întâi o biserică mică, care, prin porunca lui Teognost, care atunci 
era arhiereu, s-a Sfinţit în numele prea Sfintei Treimi, apoi şi mănăstire cinstită 
a ridicat, care este şi astăzi cu darul lui Hristos. 


Deci, rugat fiind de frați, a luat preoția prin hirotonisirea episcopului Atanasie şi 
păştea binecuvântătoarea turmă cea încredinţată lui, povăţuind-o la păşunea cea 
duhovnicească, iar pe lupii cei rău gânditori îi alunga cu rugăciunea. 


Dar după puţină vreme, iar se sculară diavolii, nesuferind a fi alungaţi de sfântul. 
Şi închipuindu-se în şerpi, au intrat în chilia lui încât chilia era plină de şerpi. lar 
sfântul, degrabă s-a întors la rugăciune, şi îndată diavolii cu nălucirile lor ca fumul 
s-au stins. Din acea vreme 1 s-a dat de la Dumnezeu putere asupra duhurilor celor 
necurate, încât nici îndrăzneau a se mai apropia de dânsul. 

Ducându-se vestea de dânsul pretutindenea, şi mulți din părțile dimprejur 
adunându-se, a venit un arhimandrit de la Smolensc, anume Simon, multă avere 
aducând şi dând-o în mâinile sfântului, ca să zidească o mai mare biserică, iar pe 
sine s-a dat în supunere sfântului. 


Și ajutând Dumnezeu, Cuviosul Serghie degrab a ridicat, cu acea avere, o biserică 
mai mare şi mănăstirea a lărgit-o şi vieţuia îngereşte, ca în Cer, cu ceata fraţilor săi, 
ziua şi noaptea slavoslovind pe Dumnezeu. 


Deci, s-a întâmplat oarecând în mănăstirea lui a fi hpsă de hrană, şi erau frații în 
mâhnire mare, petrecând fără de hrană, flămânzi, trei zile. lar rânduiala Cuviosului 
era ca să nu iasă călugării din mănăstire să ceară la mireni pâine, ci să-şi pună 
nădejdea spre Dumnezeu Cel ce hrăneşte toată suflarea, şi de la Acela cu credinţă 
să şi ceară cele trebuincioase. 

În timpul acela nu era viaţă de obşte în mănăstirea cuviosului. Deci, fraţii fiind 
strâmtoraţi de foamete, au început a cârti împotriva sfântului, zicând: "Până când 
ne opreşti pe noi a merge la lume şi a cere cele de trebuinţă? Vom mai răbda încă 
această noapte, iar dimineaţa vom ieşi din locul acesta, ca să nu murim de foame". 


Iar sfântul îi mângâia pe ei, spunându-le din vieţile Sfinților părinți, cum au răbdat 
multe necazuri, foame şi sete şi lhpsă de îmbrăcăminte pentru Domnul şi le grăia 
lor cuvintele lui Hristos. 


proorocit, zicând: 


ŞI s-a împlinit proorocirea sfântului, căci a doua zi s-a adus în mănăstire mulțime 
de pâini proaspete şi peste mult şi alte feluri de bucate de curând gătite de la un om 
neştiut, care le zicea: "Un iubitor de Hristos a trimis acestea lui Avva Serghie şi 
fraților celor ce locuiesc cu dânsul”. 


Deci, rugau fraţii pe aceia ce le aduseseră, ca să mănânce cu dânşii bucate, iar ei n- 
au vrut, spunând că le-a poruncit ca degrabă să se întoarcă şi, grăbindu-se, au ieşit 
din mănăstire. Apoi fraţii, văzând mulțimea de bucate, au înţeles că o cercetare 
dumnezeiască este, şi făcură ospăț, mulţumind lui Dumnezeu. 


Deci, au fost acele bucate pentru multe zile fraților, şi le-a zis cuviosul: 

Încă se cade a pomeni şi aceasta: cuviosul părinte Serghie, la începutul venirii sale 
în pustie, s-a sălăşluit la un loc fără de apă. Aceasta spre adăugarea ostenelii, ca de 
departe aducând apă, să-şi ostenească trupul sau mai mult. lar când cu voia lui 
Dumnezeu s-au înmulțit fraţii şi mănăstirea s-a aşezat, era nevoie mare pentru apă, 
căci se aducea de departe cu multă osteneală. 

Şi pentru acea pricină cârteau unii împotriva sfântului, zicând: "Pentru ce cu rea 
chibzuire ai întemeiat mănăstirea pe acest loc şi s-au făcut atâtea zidiri, nefiind apă 
aproape?" 


lar Sfântul le răspundea: 


lar odată luând în taină pe un frate cu sine, s-a pogorât în valea cea de sub 
mănăstire şi nu era în valea aceea apa curgătoare altă dată, precum spun oamenii 
cei vechi. Deci sfântul, aflând într-o groapă puţină apă strânsă din ploaie, şi-a 
plecat genunchile şi s-a rugat lui Dumnezeu cu dinadinsul. Și îndată un izvor mare 
s-a arătat, care şi până astăzi este văzut de toţi; şi scot dintr-însul la toată trebuinţa 
mănăstirească, şi multe tămăduiri se fac cu apa aceea la cei ce o iau cu credinţă. 


Și făcea cuviosul Serghie şi alte feluri de minuni. Pentru că atâta putere făcătoare 
de minuni luase de la Dumnezeu, încât a înviat şi un mort. 

ste ste se 
Un om credincios din hotarele locaşului lui, având un fiu, singurul născut, cuprins 
de boală, l-a dus la cuviosul spre a-l tămădui. Dar copilul, slăbind de boală, a 
murit. Şi se tânguia după el tatăl lui nemângânat. 


Deci, văzând cuviosul Serghie tânguirea omului aceluia, i se făcu milă de el şi, 
făcând rugăciune, a înviat copilul şi l-a dat viu tatălui lui. Şi s-a întors omul 
bucuros cu fiul viu şi sănătos la casa sa. 

Încă veneau la dânsul şi cei cuprinşi de duhuri necurate şi, ajungând ei la sfântul, 
fugeau dintr-înşii necuratele duhuri. Şi cei leproşi se curăţeau şi orbii vedeau, şi în 
scurt a zice, toți cei cuprinşi de felurite neputinţe şi care mergeau la sfântul cu 
credință, primeau nu numai sănătate trupului, ci şi folos sufletului, şi se întorceau 
cu îndoită tămăduire la casele lor. Pentru aceea era cinstit şi slăvit de toţi cuviosul 
Serghie, şi mulți, dorind a vedea cinstita lui faţă, şi a se îndulci de vorba lui cea 
dulce, din nenumărate cetăţi şi ţinuturi se adunau la dânsul, şi mulțime de călugări 
lăsându-și mănăstirile lor veneau la dânsul, dorind să vieţuiască cu el şi să fie 
povăţuiţi de dânsul. 

Domnii şi boierii şi oamenii cei de rând alergau cu sârguinţă la acest fericit părinte, 
căci toți îl aveau în mare cinste, ca pe unul din părinții cei de demult, sau ca pe 
unul din prooroci. 

Un ţăran oarecare, lucrător de pământ, din locuri prea depărtate, auzind de Sfântul 
Serghie, a vrut să-l vadă şi mergând în mănăstirea cuviosului, întreba de dânsul 
unde se afla. 


Se întâmplase ca atunci cuviosul era în grădină şi săpa pământul. 1 s-a spus de 
aceasta omului aceluia, iar el, mergând în grădină, a văzut pe sfântul în haină 
proastă, ruptă şi mult cârpită, săpând pământul, şi i se părea că au glumit cei ce i-au 
spus lui, pentru că nădăjduia să vadă pe sfântul în mare slavă. 


Și întorcându-se în mănăstire iar întreba, zicând: "Unde este Sfântul Serghie? 
Arătaţi-mi, căci am venit de departe ca să-l văd pe el". 


Iar ei i-au zis: "Cu adevărat, acela este, pe care l-ai văzut". 


După aceea, ieşind sfântul din grădină, l-a văzut ţăranul şi îngreţoşându-se de el, 
şi-a întors faţa de la dânsul şi nu vrea nici să caute la fericitul. Şi se defăima în 
sinea lui, zicând: "O, câtă osteneală am suferit în deşert! Eu am venit să văd un 
prooroc mare, de care auzeam, şi nădăjduiam să-l văd în mare cinste şi iată acum 
văd un sărac şi necinstit stareţ”. 


Deci, sfântul înţelegându-i gândurile lui, era foarte mulţumit, căci, precum mândrul 
de laudă şi de cinste se bucură, aşa se bucură cel smerit, cu gândul, de necinstire şi 
de defăimare. Şi luând pe ţăranul acela la sine, i-a pus masa şi l-a ospătat cu 
dragoste. 


După aceasta 1-a zis: 


Iar, când sfântul grăia acestea, iată un vestitor a venit, spunându-i de venirea unui 
domn mare în mănăstire. Şi, sculându-se sfântul, a ieşit în întâmpinarea acelui 
domn, care venea cu mulțime de slugi. 


Şi văzând acel domn pe sfântul sârguindu-se, a alergat la dânsul şi apucând înainte 
cu închinăciune până la pământ, a luat binecuvântare de la cuviosul, iar el, 
binecuvântându-l, l-a dus în mănăstire cu cinstea ce i se cădea. Și mergând 

amândoi împreună, stareţul şi domnul vorbeau, iar ceilalţi toţi mergeau înainte. lar 
țăranul acela a fost împins undeva departe de slugile ce mergeau înainte, şi pe 
stareţul de care se îngreţoşa uitându-se la dânsul de departe, dorea să-l vadă, dar nu 
putea. 


Deci, a întrebat în taină pe unul din cei ce mergeau înainte zicându-i: "Cine este, 
stăpâne, stareţul cel ce şade cu voievodul?" Şi i-a spus lui acela că este sfântul 
Serghie. 


Apoi, a început ţăranul a se necăji şi a se ocări pe sine, zicând: "O Doamne, cât m- 
ai orbit şi n-am crezut celor ce-mi arătau pe sfântul părinte, şi nu i-am dat lui 
vrednica cinste? Cu dreptate este numele nostru ţăran şi prost. Cum mă voi arăta 
feţii sfântului, cuprins fiind de ruşine?". 


După ce a plecat voievodul din mănăstire, ţăranul a alergat la cuviosul, şi ru- 
şinându-se a privi la faţa lui, i-a căzut la picioare, cerându-i iertare, căci din 
neştiinţă a greşit. 


Sfântul l-a mângâiat cu dragoste, zicându-i: 


De aici, s-a arătat aievea în câtă smerenie era cuviosul părinte Serghie, căci pe 
lucrătorul de pământ ce se îngretoşa de el, l-a iubit mai mult decât cinstea ce i se 
făcea de voievod. 
Se 2% 2 

Oarecând fericitul, după obiceiul său, într-o seară târziu, stând la citirea 
rugăciunilor şi rugându-se pentru ucenicii săi, cu dinadinsul, lui Dumnezeu, a auzit 
un glas zicându-i: "Serghie". Iar el, mirându-se de neobişnuită chemare noaptea 
târziu, a făcut rugăciune şi a deschis fereastra chiliei, vrând să vadă cine l-a 
chemat. 


Și, iată, a văzut o lumină mare din cer strălucind, încât s-a luminat noaptea aceea 
mai mult decât o zi luminoasă, apoi a venit la dânsul a doua oară glasul, zicând: 


Ci, căutând sfântul, a văzut mulțime multă de păsări prea frumoase, nu numai în 
mănăstire, ci şi împrejurul mănăstirii, şezând şi cântând cântări îngereşti cu 
nespusă dulceaţă. 

Şi iar se auzea glasul, zicându-i: 


Iar sfântul, văzând, se miră de acea minunată vedenie. 


Și vrând să aibă părtaş şi martor la vedenia aceea, a chemat pe Simeon cel mai sus 
pomenit, căci era aproape, iar Simeon, mirându-se de neobişnuită chemare a 
stareţului, a alergat degrab la dânsul şi nu s-a învrednicit să vadă toată vedenia, ci 
numai o parte a văzut din lumina aceea cerească. 


Dar sfântul i-a spus lui toate cele ce a văzut şi s-au bucurat amândoi împreună, 
proslăvind pe Dumnezeu. 

După aceasta, într-una din zile, au venit grecii de la Constantinopol, trimişi la 
sfântul de prea sfinţitul patriarh Filotei, şi i-au adus lui de la Patriarh binecuvântare 

ŞI daruri: o cruce, un paraiman, o schimă şi scrisoare care avea în sine scris aşa: 
"Cu mila lui Dumnezeu, arhiepiscop al Constantinopolului şi a toată lumea pa- 
triarh, domnul Filotei, celui întru Sfântul Duh fiu şi împreună slujitor al smereniei 
noastre, Serghie, dar şi pace, şi a noastră binecuvântare să fie cu voi! Am auzit de 
viaţa voastră cea după Dumnezeu foarte îmbunătăţită, şi am lăudat şi am prea mărit 
pe Dumnezeu. Însă o rânduială încă va mai trebuie, aceea că n-aţi câştigat viaţa cea 
de obşte. Căci ştii, cuvioase, că şi singur dumnezeiescul părinte, proorocul şi 
împăratul David, cel ce pe toate le-a cercetat cu înţelegere, nimic alt n-a putut să 
laude, fără numai "a locui fraţii împreună". lar după acela şi noi sfat bun vă dăm, 
ca să alcătuiți viaţa de obşte, şi mila lui Dumnezeu şi binecuvântarea noastră să fie 
cu vol”. 


Această scrisoare a Patriarhului luând-o cuviosul, a mers la Prea sfințitul Alexie, 
fericitul mitropolit a toată Rusia, şi, arătându-i scrisoarea, îl întreba zicându-i: Tu, 


Iar mitropolitul a răspuns stareţului, zicând: "De vreme ce de atâtea bunătăţi te-ai 
învrednicit cuvioase, prea mărind Dumnezeu pe cei ce-L slăvesc pe EI, cât şi în 
țările cele depărtate a ajuns auzul numelui şi al vieţii tale, încât a toată lumea 
marele Patriarh te sfătuieşte spre folos, apoi şi noi la aceeaşi te sfătuim şi lăudăm o 
aşa rânduială". 


Deci din vremea aceea cuviosul Serghie a aşezat viaţa de obşte în locaşul său, 
poruncind ca să se păzească statornic rânduielile vieţii de obşte: nimic să nu câştige 
cineva pentru sine, nici să se numească ceva al său, ci toate de obşte să le aibă, 
după poruncile Sfinţilor părinţi. 
5% 2 aie 

lar după aşezarea vieţii de obşte a vrut să fugă de mărirea omenească şi să 
slujească lui Dumnezeu în loc neştiut, sălăşluindu-se în linişte, în singurătate. Deci, 
găsind o vreme cu înlesnire, a ieşit în taina din mănăstirea sa neştiind nimeni, şi a 
plecat în pustie. Mergând ca la patruzeci de stadii, a aflat un loc bine plăcut lui, 
aproape de râul ce se numeşte Cîrjaci, şi acolo sălăşluindu-se, vieţuia. 


Apoi, fraţii, văzându-se părăsiți de părintele lor, erau în mare necaz şi tulburare, ca 
oile fără de păstor, şi cu de-adinsul îl căutau pretutindenea. După câtăva vreme, s-a 
aflat de frați locul şi, mergând, rugau pe sfântul cu lacrimi să se întoarcă în 
mănăstire. Dar el nu vrea, iubind mai mult liniştea şi singurătatea. 


Din această pricină, mulţi din ucenicii lui lăsând lavra, s-au aşezat cu dânsul în 
pustia aceea şi după o vreme oarecare au ridicat mănăstire şi biserica în numele 

PreaSfintei Născătoarei de Dumnezeu. lar frații din lavra cea mare neputând a 
vieţui fără de părintele lor, şi neizbutind a-l îndupleca ca să se întoarcă la dânşii, au 
mers la prea sfinţitul mitropolit Alexie, rugându-l să trimită el la cuviosul, 
poruncindu-i să se întoarcă la locul lui cel dintâi. 


Fericitul Alexie a trimis pe doi arhimandriţi, rugându-l ca să asculte şi să mângâie 
pe fraţii săi prin întoarcerea sa la dânşii, ca nu cumva supărându-se, fără de dânsul 
să se risipească şi la locul sfânt să se pustiască. 


Apoi, cuviosul Serghie, trebuind a asculta pe arhiereu, s-a întors în lavra la 
petrecerea sa cea dintâi, unde s-au mângâliat fraţii foarte mult de venirea lui. 

Episcopul Permului, Sfântul Ştefan, având mare dragoste către cuviosul, mergea 
oarecând de la episcopia sa pe cale la cetatea Moscova, care este de la mănăstirea 
lui Serghie ca la cinci stadii. lar curând, grăbindu-se spre cetate, s-a gândit să nu 
meargă atunci la mănăstirea sfântului, ci să vadă pe cuviosul când se va întoarce 
către casă. Şi când era el în dreptul mănăstirii s-a sculat din căruţa sa, şi citind 
"Cuvine-se să te fericim" şi făcând obişnuita rugăciune, s-a închinat fiind cu faţa 
spre mănăstirea cuviosului Serghie, zicând aşa: "Pace ţie duhovnicescule frate!" 


Și s-a întâmplat ca atunci fericitul Serghie mânca la masă. Şi înțelegând cu duhul 
închinăciunea episcopului, s-a sculat numaidecât de la masă şi stând puţin, şi 
rugăciune făcând, s-a închinat asemenea episcopului celui ce se afla departe de la 
mănăstire, zicându-i: 


Iar fraţii s-au mirat de acel lucru neobişnuit, şi au înţeles unii că o vedenie vedea 
cuviosul. 


Apoi, după sfârşitul mesei l-au întrebat de ceea ce făcuse, iar el le-a spus lor 
zicând: 


lar mai pe urmă, unii din ucenicii lui cu încredințare s-au înştiințat că adevărat aşa 
a fost lucrul şi se minunau de darul cel înainte văzător, ce se dăduse de la 
Dumnezeu părintelui lor. 

Și înflorea locaşul cuviosului cu bărbaţi îmbunătăţiți, şi mulţi dintr-înşii, pentru 
bunătățile lor cele mari, erau luaţi în alte mănăstiri ca egumeni, iar alții erau 
ridicaţi la scaune arhiereşti. Şi toţi aceia au sporit întru bunătăţi şi în urmarea celui 
desăvârşit învăţător, şi iscusitului lucrător al poruncilor Domnului, cuviosul 
Serghie, care era pildă vie turmei sale, asemenea cu îngerii petrecând viaţa. 


Pentru care vieţuind încă în trup, se învrednicea cu cei fără de trupuri, căci 
slujind el dumnezeiasca Liturghie, îngerul Domnului slujea cu el, precum 
mărturiseau ucenicii lui, Isachie tăcutul şi Macarie, bărbaţi vrednici de credinţă 
şi desăvârşiţi în fapte bune, care într-adevăr au văzut pe Îngerul lui Dumnezeu 
slujind cu cuviosul Serghie în altar şi s-au spăimântat văzând podoaba lui 
negrăită. 


După acestea, fericitul Alexie mitropolitul, slăbind de bătrâneţe şi văzând că se 
apropie de sfârşit, a chemat la sine pe cuviosul Serghie şi luând crucea sa cea 
arhierească, pe care o purta la piept, împodobită cu aur şi cu pietre scumpe, o dădu 
Cuviosului. 


Iar el, închinându-se cu smerenie, i-a zis: 


Iar arhiereul i-a zis: "Ştiu iubite, că acestea le-ai isprăvit, dar să faci ascultare, şi să 
primeşti de la noi binecuvântarea ce ţi se dă". 


Și aşa a pus cu mâinile sale crucea pe pieptul sfântului, ca o logodire, apoi a 
început a grăi: "Să ştii fericite, pentru ce te-am chemat şi ce voi să rânduiesc pentru 
tine. lată eu, Dumnezeu încredinţându-mi, am ţinut Mitropolia Rusiei, pe cât El a 
voit. lar acum mă văd apropiat de sfârşit, numai nu ştiu ziua sfârşitului meu, şi 
doresc ca în viața mea să găsesc un bărbat ce ar putea după mine să pască turma lui 
Hristos. Şi nu aflu altul aşa după cum doresc eu, decât numai pe tine. Încă ştiu cu 
încredințare că şi marii stăpânitori, domni, şi toţi oamenii laici şi duhovniceşti, 
până la cel de pe urmă, te vor iubi pe tine, şi nu pe altul, ci numai pe tine te vor 
cere la scaunul acela, ca cel ce eşti vrednic. Deci, acum prea cuvioase, primeşte 
rânduiala episcopiei. lar după ieşirea mea din trup vei lua scaunul meu". 


Auzind aceste cuvinte, cuviosul s-a mâhnit foarte, căci se socotea pe sine a fi 
nevrednic de o rânduială ca aceea. Și a răspuns către arhiereul: 

Apoi, fericitul Alexie a zis multe cuvinte către sfântul din dumnezeieştile Scripturi, 
ca să-l înduplece pe el la voia sa. Dar iubitorul de smerenie nu s-a plecat 
nicidecum. La urmă 1-a răspuns: 


Iar arhiereul văzând pe sfântul neplecat, a încetat a-i grăi lui despre urmarea la 
scaunul episcopal, temându-se ca nu cumva, supărându-se cuviosul, să se ducă în 
cele mai depărtate părţi şi pustietăți şi să hpsească Moscova de un luminător ca 
acesta. Şi mângâindu-l cu cuvinte duhovniceşti, i-a dat voie să plece cu pace la 
mănăstire. 


lar nu după multă vreme, cel între sfinți, Alexie mitropolitul, s-a dus din viaţă, şi 
fericitul Serghie era silit prin rugăminte de domnu cei mari stăpânitori şi de 
mulţimea pravoslavnicilor să primească scaunul Mitropoliei Rusiei, iar sfântul ca 
un diamant tare a rămas neînduplecat. 

Atunci a fost suit pe scaun un arhimandrit, anume Mihail, care a îndrăznit mai 
înainte de sfinţenie a se îmbrăca în veşminte arhiereşti, şi a-şi pune camilafca albă. 


Incă începuse şi asupra Sfântului Serghie şi a locaşului lui a se înarma. 1 se părea 
că Serghie îi taie îndrăzneala lui, căutându-şi pentru sine Mitropolia. 


lar fericitul auzind că Mihail se laudă împotriva lui, a zis către ucenicii săi: 


Şi s-a împlinit proorocirea sfântului, căci călătorind 
Mihail în corabie spre Constantinopol pentru hirotonie, a căzut în boală trupească 
şi s-a sfârşit. ar pe scaun a fost ridicat Kiprian. 


totii 
In acei ani, prin voinţa lui Dumnezeu, pentru păcatele noastre a fost năvălirea 
necuratului Mamae, împăratul tătăresc, asupra pământului Rusiei. De acest lucru 
marele domn Dimitrie întristându-se, Sfântul Serghie I-a înarmat cu rugăciunea, şi 

i-a proorocit biruinţa, zicând: 


Deci, marele domn, nădăjduind spre ajutorul Dumnezeului şi prin rugăciunile 
sfântului, a mers făcând război cu tătarii, i-a biruit pe ei, astfel că abia cu puţini 
tovarăşi a scăpat Mamae. 


Iar Cuviosul, înainte fiind văzător, vedea cele de departe ca pe cele de aproape şi 
stând cu fraţii la rugăciune în mănăstirea sa, când era război între creştini şi între 
tătari, spunea în acea vreme că marele domn Dimitrie a biruit pe tătari şi care din 
ostaşii creştini a fost ucis în război, aducând jertfe lui Dumnezeu pentru dânşii, 
pentru că toate i se descopereau lui de la Dumnezeu. 


lar Cneazul, întorcându-se izbânditor de la război, a mers în mănăstire la Cuviosul, 
mulțumind mult sfântului că i-a ajutat cu rugăciunile sale către Dumnezeu. 

Stând oarecând fericitul părinte noaptea la obişnuita sa pravilă înaintea icoanei 
Preacuratei Maicii lui Dumnezeu şi adeseori privind la icoană, zicea: 


Aşa se ruga, şi canonul cel de mulţumire, adică Acatistul Preacuratei cântându-l, a 
şezut puţin să se odihnească. 


lar ucenicului său, Mihail, i-a zis: 


Acestea grăindu-le, îndată se auzi un glas, zicând: "Iată, vine Preacurata!" lar 


sfântul auzindu-l, a ieşit degrab din chilie în tindă, şi iată o lumină mare, mai mult 
decât soarele strălucind, a luminat pe sfântul, şi îndată a văzut pe Preacurata cu doi 
apostoli, cu Petru şi cu loan, strălucind într-o negrăită lumină. 


Când a văzut-o sfântul, a căzut cu faţa la pământ neputând suferi raza aceea 
strălucitoare. 

s-a atins de sfântul cu mâinile sale, zicându-i: 


Acestea zicând, s-a făcut nevăzută. 


Iar sfântul, ca într-o uimire a minţii, era cuprins de frică şi de cutremur mare, şi 
venindu-şi în sine după puţin, a aflat pe ucenicul său zăcând de frică, ca mort, şi l-a 
ridicat. lar el a început a se arunca la picioarele stareţului, zicând: "Spune-mi 
părinte, pentru Domnul, ce era această minunată vedenie de vreme ce duhul meu 
numai puţin de nu s-a despărţit de trupeasca-mi legătură, pentru vedenia cea 
strălucită?" 


lar sfântul se bucura cu sufletul şi faţa lui strălucea de acea negrăită bucurie, 
neputând să grăiască altceva nimic, fără numai atât: 

Şi se afla tăcând şi mirându-se. Apoi, după puţin timp, a zis ucenicului său: "Fiule, 


Și venind ei, le-a spus toate pe rând, cum a văzut pe Preacurata Născătoare de 
Dumnezeu cu apostolii şi ce i-a zis lui. Deci, acestea auzindu-le ei, se umplură de 
bucurie şi de veselie şi toţi împreună au cântat Paraclisul Maicii lui Dumnezeu. lar 
sfântul a petrecut toată noaptea aceea fără somn, socotind cu mintea, pentru 
milostiva cercetare a Stăpânei celei Prea curate. 

Slujind oarecând cuviosul Dumnezeiasca Liturghie, ucenicul lui Simon, de care am 
pomenit înainte, fund desăvârşit în viaţă, era atunci eclesiarh. Acela a văzut foc 
umblând pe jertfelnic, înconjurând Altarul şi pe Serghie când slujea. Şi stătea 
sfântul în foc de la cap până la picioare. lar sosind vremea împărtăşirii, s-a luat 
focul acela Dumnezeiesc şi învăluindu-se ca o pânză curată, a intrat în Sfântul 
pahar, şi cu acela s-a împărtăşit vrednicul slujitor, Sfântul Serghie. 

Vieţuind Cuviosul ani îndestulaţi în mare înfrânare şi osteneli, şi făcând multe 
minuni, a ajuns la bătrâneţe adânci. Acum îi erau anii lui de la naştere şaptezeci şi 
opt. Apoi, cu şapte luni mai înainte, şi-a văzut mutarea sa către Dumnezeu şi a 
chemat fraţii, încredinţând egumenia ucenicului său cu numele Nicon, care deşi era 
tânăr de ani, mintea lui înflorea cu cărunteţele şi în toată viaţa urmă învățătorului şi 
povăţuitorului său Serghie. 


Punându-l pe Nicon egumen, Serghie a început singur a se linişti, iar în luna lui 
septembrie, căzând în boală trupească, şi cunoscându-şi cea de pe urmă ducere a sa 
către Dumnezeu, a chemat şi a învăţat pe frați destul, dându-le binecuvântare şi 
iertare; iar în ceasul din urmă, s-a împărtăşit singur cu Preacuratele 'Taine, dându-și 
astfel sfântul său suflet în mâinile lui Dumnezeu. 


Faţa lui era luminoasă, nu ca a mortului, ci ca a unui om care doarme, ceea ce era 
un semn încredinţat de luminarea lui cea sufletească şi de răsplată dumnezeiască. 
Iar cinstitul lui trup a fost pus în locaşul în care s-a nevoit. 


După trei ani de zile, însă, s-au aflat moaştele lui cele sfinte întregi şi nestricate 
nici de hainele lui nu se atinsese stricăciunea, ci ieşea mireasmă bună negrăită şi 
multă tămăduire se da bolnavilor. 

Chiar şi până acum de la cinstita lui raclă, curg, ca dintr-un izvor, tămăduirile 
tuturor celor ce aleargă cu credință. Căci, precum în viaţa sa, aşa şi după mutare, 
face nenumărate minuni mari acel mare făcător de minuni, pentru mărirea lui 
Hristos Dumnezeului nostru, Căruia se cuvine cinstea şi mulţumita în veci. Amin. 

Despre viaţa cuviosului părintele nostru Serghie şi despre multe minuni ale lui, se 
află tipărită carte în împărăteasca cetate, Moscova, în care între alte minuni ale 
sfântului se află şi aceasta: "După sinodul cel din Florenţa, unde mulțime de 
drepteredincioşi, arhierei şi preoţi care n-au vrut să se unească cu rătăcirea lati- 
nească, s-au fost pierdut cu felurite chinuri de către latini. 


Un Presbiter din părţile Rusiei celei mari, care mersese la soborul acela, cu Isidor 
mitropolitul Kievului, cel ce a căzut mai pe urmă din dreapta credinţă şi era numele 
presbiterului Simeon - a răbdat multe necazuri şi munci în temniţă şi în obezi, 
pentru buna credinţă, de la mitropolitul Isidor lepădatul. Apoi, scăpând din lanţuri, 
s-a sfătuit cu Toma solul Tferschei şi au fugit din cetatea latinească în ţara lor. 


Fund în mâhnire mare şi în nepricepere pe cale pentru nelesnicioasa trecere şi 
culcându-se puţin să se odihnească, a adormit şi a văzut un stareţ cinstit stând lângă 
el, apucându-l de mâna dreaptă şi zicându-i: 


Iar el a răspuns: "Am văzut Doamne pe minunatul şi tarele bărbat acela şi m-am 
binecuvântat de dânsul”. 
Apoi stareţul a zis: 


Acestea şi mai multe dacă i-a zis cinstitul acela stareţ, l-a întrebat presbiterul: 
"Doamne, spune-mi cine eşti tu, că mi se pare că eşti trimis de Dumnezeu să ne 
scoţi pe noi deznădăjduiţii din pământul acesta străin?" 


Răspuns-a cel ce se arătase: 

După vedema aceasta, deşteptându-se preotul, s-a bucurat şi a spus împreună 
călătorului său (Toma), cele ce a văzut şi a auzit. Şi au mers amândoi, veselindu-se 
în calea lor, şi au ajuns degrab prin dumnezeiescul acoperământ şi cu rugăciunile 
apărătorului său cuviosului Serghie, sănătoşi şi fără de bântuială în părţile Rusiei. 


Ajutorul şi arătarea sfântului povestind, au propovăduit cele auzite de la dânsul, 
descriind pe larg toate cele ce s-au făcut la soborul din Florenţa. 


Aceasta s-a pomenit aici pentru necuviinţa vremii de acum, întru care sfânta şi 
dreapta credinţă este hulită şi prigonită prea mult de latini. Ca să vadă fiii Bisericii 
Răsăritului că stâlpul lor, cuviosul părintele nostru Serghie, şi după prea slăvirea 
sa, a arătat că este nedrept soborul Florenței. Credinţa noastră (după Apostolul) 
constă nu în biruitoarele cuvinte ale înţelepciunii omeneşti şi în arătarea Duhului şi 
a puterii, şi nu în înţelepciunea şi măiestria omenească, ci în puterea lui Dumnezeu. 

În această zi, mai facem şi pomenirea cuvioasei Eufrosina, care era fiica Sfântului 
mucenic Mihail, voievodul Cernigovului, şi prin arătarea şi făgăduinţa PreaSfintei 
Născătoarei de Dumnezeu s-a dăruit copila lor şi s-a botezat în Biserica cea mare a 
Pecerschii. lar în vârstă venind, şi fiind cu Mâna, voievodul Sujdalului, prin voia 
părinţilor, s-au rugat cu lacrimi Preacuratei Născătoarei de Dumnezeu, ca să i se 
păzească fecioria ei neînstrăinată. 


Şi a văzut arătându-se cereasca Împărăteasă, poruncindu-i ca să asculte pe părinţii 
săi, şi să meargă la Sujdal, de nimic îndoindu-se. Deci, fiind ea pe cale şi încă 
neajungând la Sujdal, logodnicul ei a murit. lar ea, aflând mănăstirea de fecioare, 
cu hramul "Punerea veşmântului Preasfintei Născătoare de Dumnezeu", s-a 
călugărit într-însa şi s-a nevoit bine. Apoi i s-a dat ei de sus darul proorociei, chiar 
a tămădui boalele, şi făcea multe minuni. 


Iar în vremea năvălirui păgânului Batus, hanul tătarilor, locaşul său l-a păzit întreg 
de robia mahomedanilor cu rugăciunile sale. 


Apoi a trecut la Domnul la 25 septembrie, zi în care îşi făcuse mai înainte 
făgăduinţa sa lui Dumnezeu, îmbrăcându-se în chipul îngeresc. 

Viaţa Sfântului Serghie de la Radonej 


| 


de i 
) epavă NORDVIVI |] 


SPINI CAB SĂRI 
4) NORDY SI RUSIEI 


Părintele nostru Serghie s-a născut în 1314 în oraşul Rostov, din părinţi ortodocşi, 
Chiril şi Maria, care pentru viaţa lor cuvioasă au fost trecuţi şi ei în rândul sfinților. 
Copilul a primit numele de Vartolomeu şi era al doilea din cei trei fii, cel mai mare 
fiind Ştefan, iar cel mai mic, Petru. Toţi au crescut în curăţenie şi evlavie desăvâr- 
şită. 


În timp ce Ştefan şi Petru au învăţat foarte repede să scrie şi să citească, micuțul 
Vartolomeu nu se descurca în nici un chip. Nu reuşea să-şi adune gândurile la 
învăţat şi să ţină pasul cu fraţii săi. De multe ori, nevăzut de nimeni, se ruga cu 
multe lacrimi: „O, Doamne, dă-mi şi mie minte să pot învăţa. Învaţă-mă, Doamne, 
şi luminează-mă!” Şi, cu adevărat, sfântul avea să-şi primească învăţătura nu de la 
oameni, ci de la Însuşi Dumnezeu. 


Într-o zi tatăl său îl trimise să caute nişte cai pierduţi. Pe drum, micul Vartolomeu 
se întâlni cu un călugăr necunoscut, bătrân la înfăţişare, preot după veşminte şi cu 
un chip de o blândeţe şi o frumuseţe îngerească. La adăpostul unui stejar, bătrânul 
se ruga cu lacrimi. 

Băiatul i s-a închinat cu smerenie şi a aşteptat să termine rugăciunea. După aceea, 
călugărul, aruncându-şi privirea către copil şi văzând pesemne cu ochii duhov- 
niceşti că acela va fi un vas ales al Domnului, îl chemă alături de el, binecu- 
vântându-l, şi îi pecetlui fruntea cu o sărutare. Apoi îl întrebă: 

- Ce-ţi doreşti tu, fiule? 


- Mai presus de orice, îi răspunse băiatul, sufletul meu doreşte să înţeleagă scrisul 
şi cititul, căci din nefericire nimic nu pricep din cele ce sunt pus să învăţ. Sfinte 
părinte, oare n-ai putea să te rogi lui Dumnezeu şi pentru mine, ca să-mi dea darul 
desluşirii slovelor? 


Călugărul şi-a ridicat mâinile şi ochii către cer, a oftat, s-a rugat, după care a spus: 
„Amin”. Apoi din traista pustnicească scoase ceva asemănător cu anafura şi, 
ținând-o cu trei degete, i-o dădu băiatului: 

- Deschide gura şi mănâncă. Aceasta ţi se dă ţie ca semn al milei lui Dumnezeu şi 
ca să poţi înţelege Sfintele Scripturi. Măcar că darul pare mic, mare va fi dulceaţa 
gustări. 


Băiatul mâncă, simțind o minunată dulceaţă, după care spuse: 

- Oare nu despre asta s-a scris: „Cât de dulci sunt limbii mele cuvintele Tale, mai 
mult decât mierea în gura mea” şi „Păzit-a sufletul meu mărturiile Tale şi le-a iubit 
foarte."(Ps. 118, 103; 167) 

- Crede-mă, fiule, îi răspunse călugărul, mai târziu şi mai mari decât acestea vei 
vedea. Căci de acum Domnul îţi va da o învăţătură mult peste cea a fraților tăi şi a 
altor copii de seama ta. 


După care îi spuse multe alte cuvinte de folos sufletesc. Băiatul stătea în faţa lui şi 
asculta, primind în inima lui sămânţa cea bună ca un pământ bun şi roditor, bu- 
curându-se cu mintea şi cu inima pentru minunea de a fi întâlnit un asemenea sfânt 
Stareţ. 


La rugăminţile băiatului, călugărul îl însoţi până la casa părintească, unde Chiril şi 
Maria îl întâmpinară închinându-i-se. Starețul îi binecuvântă, iar ei îl pofiiră la 
masă. Acela însă, însoţit de copilul cel sfințit, se îndreptă către camera de rugă- 
ciune şi începu să spună Ceasurile, poruncind băiatului să dea răspunsurile şi să 
citească psalmii cuveniţi. 


- Părinte, dar nu-i ştiu! Strigă copilul. 


- Ți-am spus că Domnul îți va da ţie darul învăţăturii, răspunse Starețul. Rosteşte 
cuvântul şi nu te îndoi. 


După ce luă blagoslovenie de la Stareţ, băiatul, ca şi cum ar fi căzut în uimire, 
începu să cânte fără greş Psalmii lui David. 


Apoi se întoarseră cu toţii în casă, unde Starețul gustă ceva şi, binecuvântându-i pe 
părinţi, voi să plece. Dar ei îl înduplecară să rămână şi îi povestiră întristaţi şi 
înfricoşaţi că fiul lor, pe când era în pântecele maicii sale, ţipase de trei ori în 
biserică, de faţă cu mult popor, la o Sfântă Liturghie. 


- O, soţi binecuvântaţi! zise Starețul. De ce vă temeţi acolo unde nu este tea- 
mă?Bucuraţi-vă şi vă veseliţi că aţi zămislit un asemenea fiu! lată, veţi avea semn 
despre adevărul vorbelor mele, căci atunci când voi pleca de aici, fiul vostru va şti 
să scrie şi să citească în chip desăvârşit şi minunat şi să tâlcuiască Sfintele Cărţi. 
Băiatul va avea mare trecere înaintea lui Dumnezeu şi a oamenilor prin viaţa lui 
aleasă. 


Le mai spuse şi aceste vorbe tainice: 
- Fiul vostru va fi sălaş al Sfintei Treimi şi-i va aduce pe mulţi după sine la înţe- 
legerea poruncilor dumnezeieşti. 

Pe când îl petreceau spre ieşire, Starețul se făcu deodată nevăzut. În urma lui, cas- 
nicii se întrebară dacă nu cumva fusese un înger al Domnului, trimis să-i dea 
băiatului lor darul cunoștinței. 


Nu mult după aceasta, copilul putea într-adevăr să citească şi să înţeleagă orice 
carte. 


Era supus părinţilor în toate, păstrându-se pe sine în mare curăţenie trupească şi 
sufletească. 


Incă înainte de a fi împlinit 12 ani, el petrecea într-un post atât de aspru, încât 
mama lui căuta să-l înduplece să mănânce şi el asemenea celor de vârsta sa. 


Dar copilul îi grăia cu înţelepciune de bătrân: 
- Și să nu mă mai lupt eu cu toată puterea să mă izbăvesc de patimi şi să mă apropii 
de Dumnezeu?! 


Și plin de râvnă, continua să postească, ajutat de darul lui Dumnezeu. 


Tot cam pe vremea aceea, Chiril îşi luă familia de la Rostov, unde izbucniseră mari 
frământări, şi se mută la Radonej, chiar lângă biserica cu hramul Naşterea Maicii 
care petrecea în post, rugăciune şi lacrimi, dorea să se călugărească. Părinţii îl 
sfătuiră să mai aştepte, să aibă grijă şi de ei, căci de acum îmbătrâniseră, erau 
bolnavi şi neputincioşi. 


Vartolomeu îi îngriji cu multă dragoste până ce amândoi intrară într-o mănăstire, 
unde s-au şi săvârşit din viaţă, nu mult după aceea. 

După ce şi-a îngropat părinții şi s-a rugat pentru ei 40 de zile, la fiecare Sfântă 
Liturghie, Vartolomeu începu să se pregătească pentru noua viaţă. Partea sa de 
moştenire o dădu fraţilor săi, neoprind nimic pentru sine. 


Foarte curând, muri şi soția fratelui său Ştefan, care se călugări şi el, la M-rea Aco- 
perământul Maicii Domnului din Hotkov. Vartolomeu îl cercetă la mănăstire, 
rugându-l să-l însoţească în căutarea unui loc potrivit de sălăsluire în singurătate. 
Multe păduri au cutreierat împreună, până când, într-o bună zi, au dat de o poieniţă 
în desimea codrului. Găsind locul pe placul lor, au înălţat rugăciune şi s-au apucat 
de lucru. La început şi-au zidit o colibă, apoi o chilie şi mai apoi o mică biserică. 


Vartolomeu îl întrebă pe fratele său, care acum îi era părinte duhovnicesc, cărui 
sfânt să-i închine biserica. Ştefan îi reaminti toate semnele pe care i le dăduse 
Dumnezeu încă din pântecele mamei sale, că el va ajunge vas ales al Sfintei Treimi 
şi-i va face şi pe alţii să creadă în Sfânta Treime. 


Au cerut apoi blagoslovenie de la episcop, iar mitropolitul Theognost al Kievului 
le-a trimis un preot să sfinţească biserica. 


Ştefan însă n-a izbutit să rămână mult timp în pustie; viaţa de acolo începuse să 1 se 
pară prea greu de îndurat. În toate părţile nu vedeai decât păduri. Nu erau drumuri 
şi căi de trecere, nici sate sau case; nu puteai afla hrană şi nimeni nu venea la ei, 
nici să-i vadă, nici să le aducă ceva. Ştefan nu mai putu să rabde toate acestea, îşi 
lăsă fratele singur şi plecă la Moscova. Acolo, în M-rea Sfânta Treime, el se nevoia 
cu toată râvna întru câştigarea faptelor bune duhovniceşti. 


In zilele acelea, în aceeaşi mănăstire îl găsim şi pe Alexie, viitor mitropolit sfânt. O 
frumoasă prietenie duhovnicească îi uni pe cei doi şi nu arareori cântau împreună 
la strană. 


Insuşi marele duce Simeon veni să asculte cuvânt de folos din gura lui Ştefan, căci 
auzise de viaţa sa bineplăcută înaintea lui Dumnezeu. Apoi porunci să-l hirotoni- 
sească preot şi, mai târziu, stareţ al mănăstirii, ajungându-i chiar ucenic. 


Intre timp, cuviosul tânăr Vartolomeu, rămas credincios chemării sale, continua să 
traiască singur la pustie. Nu luase încă voturile, neavând deprinderea rânduielilor şi 
lucrărilor monahiceşti. Va intra în cinul călugăresc mult mai târziu, la 23 de ani. 

Până atunci, părintele nostru avea să se roage neobosit şi cu multe lacrimi la 
Dumnezeu să ajungă vrednic de chipul îngeresc. Intr-un sfârşit, rugă un bătrân cu 
viaţă îmbunătăţită, pe stareţul Mitrofan, să vină şi să-l cerceteze. 


- Părinte, fă-ți milă şi tunde-mă şi pe mine călugăr, îl rugă el cu zdrobire de inimă. 
Din copilărie îmi doresc lucrul acesta, dar grija pentru părinți m-a oprit. Acum sunt 
slobod de toate acestea; sufletul îmi tânjeşte după viaţa pustnicească, iar inima 
după izvorul cu apă vie. 


Starețul îl călugări în a şaptea zi a lui octombrie, punându-i numele de Serghie, în 
cinstea Sfinţilor mucenici Serghie şi Vah, a căror prăznuire se săvârşea. 


Starețul sluji Sfânta Liturghie în bisericuţa Sfintei Treimi şi îl împărtăşi pe Serghie 
cu Preacuratele Taine, peste el pogorându-se darul Duhului Sfânt, care avea să nu-l 
mai părăsească niciodată. 


Dintr-o mărturie neîndoielnică ştim că, atunci când Sfântul Serghie a primit 
Sfintele Taine, întreaga bisericuţă şi împrejurimile s-au umplut de o dulce mi- 
reasmă. Sfântul a rămas în biserică încă o săptămână, primind din mâna stareţului 
Mitrofan doar câte o bucăţică de anafură în fiecare zi, postind, rugându-se şi având 
pururi pe buze Psalmii lui David. 


Sfântul Serghie îl rugă cu toată smerenia pe stareţul Mitrofan să-l înveţe cum să 
trăiască în pustie de unul singur şi cum să lupte cu ispitirile vrăjmaşului. Acela, 
după ce i-a dat multe poveţe, l-a încredinţat Domnului şi l-a lăsat singur în liniştea 
pustiei sale. 


Cu greu îşi poate închipui cineva truda şi luptele duse de tânărul monah, râvna 
arzătoare şi căldura rugăciunii pe care o înălța către Dumnezeu, suspinurile şi 
lacrimile sale, dârzenia pe care a probat-o sufletul său în toate cursele pe care 1 le-a 
întins vrăjmaşul. Era împresurat de fiare sălbatice, care îi dădeau târcoale, nu 
numai noaptea, dar chiar şi în ceasurile zilei. Lupi şi urşi cutreierau locul, iar el, ca 
o făptură slabă ce era, la început s-a temut, dar apoi s-a rugat la Dumnezeu şi 
fiarele s-au îndepărtat. 


Numai un singur urs continua încă să vină prin apropiere. Văzând aşa, Sfântul 
Serghie începu să-i lase câte o bucăţică de pâine pe vreun buştean şi astfel învăţă 
ursul să vină după hrana anume păstrată pentru el. Pe atunci, sfântul nu trăia decât 
cu pâine şi cu apă, dar şi acelea cu mare scumpătatte. De multe ori se întâmpla să 

rămână fără hrană şi atunci flămânzeau, şi el, şi ursul. Nu de puţine ori îşi dădea 
bucata sa de pâine ursului, nevoind să-l deznădăjduiască. Să nu mire pe nimeni 
acestea: când Sfântul Duh se coboară asupra cuiva, toate făpturile i se supun 
aceluia, întocmai ca şi lui Adam, întâiul zidit, înainte de căderea în păcat. 


De multe ori, Sfântul se îndeletnicea cu cercetarea Scripturilor, întărindu-se pe 
calea sfinţeniei, descoperindu-le înţelesul tainic, îşi înălța inima şi mintea către co- 
morile nestricăcioase. Niciodată, în tot acest timp, nu i-a slăbit dorul de linişte, 
pentru viaţa netulburată a pustiei şi pentru singurătatea în care se găsea împreună 
cu Dumnezeu. 


După doi ani petrecuţi astfel, Sfântul Serghie a fost cercetat de câţiva călugări cu 
frica lui Dumnezeu, care şi-au arătat dorinţa de a împărtăşi cu el, prin voia Domnu- 
lui, asprimea vieţii şi a locului. 


Sfântul Serghie, uimindu-se de credinţa şi de râvna lor, le-a spus: 

- Fraților, dorinţa mea este ca să mă nevoiesc şi să mor în locul acesta în singu- 
rătate. Dar, dacă Domnul vrea să înalțe aici o mănăstire cu multă frățime, atunci să 
se facă voia Lui! Fiţi, dar, bineveniţi şi aveţi blagoslovenia mea ca fiecare dintre 
voi să-şi ridice chilie. Şi nu uitaţi, voi, cei care aţi venit să vă nevoiţi în pustie, că 
începutul a tot lucrul bun este frica de Dumnezeu! 


Pentru că era tânăr de ani şi cu o putere cât doi bărbaţi laolaltă, diavolul începu să-l 
ispitească cu patimile trupeşti. Dar sfântul izbuti să-şi supună trupul cu postul şi, 
prin mila lui Dumnezeu, se slobozi de acel război al vrăjmaşului. 


Sfântul Serghie se întâlnea cu fraţii în fiecare zi în biserică pentru cele şapte Lau- 
de: Miezonoptica, Utrenia, Ceasurile şi Vecernia; pentru Sfânta Liturghie venea un 
preot dintr-un sat apropiat. 


La început, din multă smerenie, Sfântul Serghie nu a primit nici preoția şi nici 
stăreția; băgase de seamă că aproape întotdeauna dorinţa de a deveni stareţ este 
începutul şi rădăcina slavei deşarte. 


Pe atunci erau puţini la număr, vreo doisprezece. Printre primii veniți au fost 
fratele Vasilie, zis şi „Uscatul”; apoi Iacob, poreclit „Yacuta”, Onisim diaconul, 
tatăl diaconului Elisei. În poieniţă, ei îşi clădiră chilii şi erau nelipsiţi de la toate 
ascultările care se cereau în obşte. Micuța lor mănăstire ajunsese foarte frumoasă, 
cu pădurea care, în murmur şi foşnet, le umbrea chiliile. În jurul bisericii puteai 
vedea trunchiuri şi cioate, dar şi straturi de zarzavat, cu multe feluri de legume. 

Cuviosul le slujea fraților fără lenevire, ca un rob cumpărat: vântura şi măcina 
grâul, cocea pâinea şi gătea, croia încălțări şi haine pentru frățime; scotea apă dintr- 
un izvor din apropiere şi o căra cu două găleți pe umeri, ducând tuturor. Noaptea 
şi-o petrecea priveghind în rugăciune şi gusta numai pâine şi apă, dar şi acestea cu 
măsură. Nu lăsa nici măcar un ceas fără să facă ceva. Aflându-se într-o continuă 
trudă şi rugăciune, el şi-a strunit tot mai mult trupul, ţinând să ajungă un vrednic 
locuitor al Ierusalimului celui de sus. 


N-a trecut mult şi însuşi starețul Mitrofan, cel ce-l călugărise, a venit să locuiască 
în mănăstirea sa. După moartea aceluia, petrecută trei ani mai târziu, toată frățimea 
l-a rugat pe Sfântul Serghie să le fie stareţ. 


Sfântul s-a împotrivit pe cât a putut. Împreună cu doi bătrâni ai mănăstirii, a mers 
la episcopul Atanasie al Volynei, rugându-l să le rânduiască stareţ, care să-i povă- 
țuiască pe calea mântuirii. 


Înțeleptul Atanasie, care auzise de Sfântul Serghie şi de faptele sale bine plăcute 
înaintea lui Dumnezeu, i-a grăit: 
- Tu vei fi părintele şi stareţul obştii tale! 


Cu toată smerenia, şi-a arătat nevrednicia pentru o asemenea cinste, însă vlădica 1-a 
răspuns: 
- Iubitule, pe toate ai izbutit să le agoniseşti, dar nu ai ascultare. 


- Să se facă atunci voia lui Dumnezeu! Fie numele Domnului lăudat de acum şi 
până în veac! a răspuns cuviosul Serghie făcând o metanie, şi toată lumea a răs- 
puns: Amin. 


Fără întârziere, prea sfinţitul episcop l-a trimis pe Sfântul Serghie în biserică, unde 
l-a hirotonit mai întâi ipodiacon, apoi diacon. Dimineaţa următoare a fost ridicat la 
vrednicia de preot şi 1 s-a cerut să săvârşească Sfânta Liturghie. 


După ce stătura de vorbă despre pravilele apostolice, despre învăţăturile Sfinților 
Părinţi şi despre ce este de trebuinţă pentru îndreptarea şi desăvârşirea sufletului, 
dându-i o sfântă sărutare, vlădica îl slobozi pe Sfântul Serghie, încredinţându-l 
obştii sale, ca stareţ, părinte şi doctor sufletesc. 


La întoarcerea în mănăstire, toată frățimea i s-a închinat, cu evlavie părintelui no- 
stru Serghie. 

EI i-a blagoslovit pe toţi şi le-a spus: 
- Fraților, rugați-vă pentru mine. In nepriceperea mea, am primit un talant de la 
Impăratul, de care va trebui să dau seamă, ca şi de turma în credinţată mie. 


Aşa le spuse Serghie, înviind în minte vieţile marilor luminători, părinți ai pustiei, 
care, cu trupul fiind pe pământ, au trăit îngereşte: Sfântul Antonie cel mare, Sfântul 
Eftimie cel mare, Sfântul Sava cel sfințit, îngerul în trup, Pahomie, Sfântul Teo- 
dosie şi mulți alții. Cu inima plină de sfânta petrecere a acelora, s-a rugat îndelung 
Sfintei Treimi să ajungă vrednic de a călca pe urmele lor. 


Slujea în fiecare zi dumnezeiasca Liturghie şi în fiecare zi îi mărturisea pe fraţi. 
Când luase stăreţia, obştea număra 12 frați, el fiind al 13-lea. Numărul acesta nu s- 
a schimbat încă vreo doi-trei ani, deşi unii muriseră sau plecaseră şi alţii le luaseră 
locul, până ce în mănăstire a venit însuşi Simion, arhimandritul de Smolensk, şi de 
atunci obştea avea să crească fără oprire. 


Chiar şi în vremurile acestea cele mai de pe urmă, Dumnezeu l-a întărit pe Sfântul 
Serghie tot atât de mult ca pe Sfinţi părinţi din trecut. Starețul muncea foarte mult; 
pe lângă aceasta îi mai supraveghea şi pe fraţii aflaţi sub ascultarea lui. Se îngrijea 
chiar el de coptul prescurilor pentru biserică, ascultare pe care n-o încredința 
nimănui. Fierbea şi pregătea grâul pentru colivă, iar când timpul îi prisosea, făcea 
şi lumânări. 


Cu toate că primise egumenia, cuviosul nu îşi schimbase pravilele călugăreşti, ci se 
smerea şi se socotea mai prejos decât toţi făcându-se pildă tuturor. După ultima 
slujbă la biserică, în nopţile lungi de iarnă, după ce-şi termina pravila în chilie, 
obişnuia să meargă pe la chiliile fraţilor. Dacă vedea că se roagă, că fac metanii, 
sunt ocupați cu rucodelia sau citirea Cărţilor Sfinte, plângând şi căindu-se de 
păcatele lor, atunci se bucura şi dădea slavă lui Dumnezeu. Dar dacă îi auzea 
vorbind şi râzând între ei, se supăra, bătea uşor cu degetul în geam sau uşă şi pleca 
fără să spună vreun cuvânt. Dimineaţa următoare îi mustra cu blândeţe pe cei 
vinovaţi, spunându-le vreo istorioară cu tâlc, dorind ca şi aceştia să se apropie cu 
mai multă râvnă de Dumnezeu. Cei care erau smeriţi şi supuşi îşi recunoşteau 
repede greşeala şi cereau iertare, dar câte unul căruia îi hpsea smerenia rămânea cu 
inima plină de întunecare diavolească, socotindu-se neprihănit, ca şi cum nu de el 
se vorbea, până când cuviosul trebuia să-i arate în amănunt unde greşise şi să-i dea 
canon de îndreptare. Şi astfel, toţi au învăţat să se roage necontenit lui Dumnezeu, 
să nu mai vorbească între ei după rugăciunile de seară, să muncească din greu şi să 
aibă de-a pururi pe buze psalmii lui David. 

Ca la orice început, au avut de întâmpinat multe greutăţi. Pe atunci nu se găsea nici 
pâine, nici făină, ulei şi sare sau vin pentru Sfânta Liturghie şi nici lumânări de 
ceară nu aveau. În zori, fraţii cântau Utrenia fără nici o lumină, afară de o torţă de 
pin. Astfel au trăit mai bine de 15 ani, până au apărut primii mireni în jurul mă- 
năstirii şi au început să lucreze la pădure. 


Odată s-a întâmplat să fie o mare lipsă de pâine şi sare şi cuviosul 1-a oprit cu 
desăvârşire pe frați să meargă şi să ceară de la săteni, poruncindu-le să stea liniștiți 
şi să aştepte mila lui Dumnezeu. El însuşi mânca o dată la două-trei zile. 


Într-o seară, după ce încheiase o uşă la unii dintre bătrânii manăstirii, stareţul mân- 
ca puţină pâine mucegăită, plata ostenelilor sale. Câţiva călugări şi unul mai mult 
decât toți, începură atunci să cârtească împotriva lui, spunând că vor pleca după 
hrană, fără a se mai întoarce. 


Sfântul, văzând aceasta, dar mai cu seamă tulburarea şi slăbiciunea fraților, îi adu- 
nă pe toţi laolaltă şi îi povăţui cu înţelepciunea Sfintei Scripturi: 

- Nu veţi căpăta darul lui Dumnezeu dacă nu treceţi prin încercări, căci după necaz 
vine bucurie. Scris este: „lar eu am zis întru îndestularea mea: Nu mă voi clătina în 
veac:. Acum voi n-aveţi pâine, dar mâine vă va prisosi şi vă veţi îndulci cu tot felul 
de bucate. 


Nici nu-şi termină bine vorbele, că se auzi un ciocănit în fereastră: portarul, văzând 
că în mănăstire tocmai intra o căruță cu de-ale mâncării, venise să-i dea de veste 
cuviosului Serghie, ca să-i iasa în întâmpinare. Înainte de a-i lăsa să mănânce, 
starețul porunci să se bată toaca, strânse fraţii în biserică şi mulţumi lui Dumnezeu. 
Au mers apoi la trapeză şi au gustat din pâinea caldă, cu un gust minunat şi o dul- 
ceaţă neobişnuită. 


După aceea, cuviosul le aduse aminte: 

- Unde este fratele care cârtea pentru pâinea mucegăită?! Cred că simțiţi cât este 
aceasta de proaspătă şi bună. Să ne amintim de cuvintele proorocului, care spunea: 
„cenuşă am mâncat în loc de pâine şi băutura mea cu plângere am amestecat-o” 
(Ps. 101, 10) 


A cercetat mai apoi cine trimisese pâinea. N-a izbutit să afle decât că era un creştin 
evlavios şi foarte bogat care locuia la mare depărtare de ei. A doua zi au primit 
încă mai multă mâncare şi băutură, şi tot la fel şi a treia zi. Văzând asta, sfântul a 
dat slavă lui Dumnezeu, spunând în faţa tuturor: 

- Vedeţi, iubiţi fraţi, Dumnezeu are grijă de toate şi nicidecum nu ne părăseşte. 


Şi, de atunci încolo, călugării se deprinseră să nu mai cârtească în întristare, în faţa 
ispitelor şi necazurilor de orice fel, îndurând toate cu mare credinţă în Dumnezeu şi 
având pururi înaintea lor pilda Sfântului lor părinte Serghie. 


Povesteau bătrânii despre cuviosul Serghie că niciodată nu purta haine noi, ci unele 
rupte, pătate şi cu totul simple. Atât de zdrenţuit era încât mulţi nu-l recunoșteau, 
asemuindu-l cu vreo slugă oarecare. 


Într-o zi sosi la mănăstire un om din împrejurimi, întrebând de Sfântul Serghie. 1 |- 
au arătat în grădină săpând, cu rasa pătată şi găurită şi cu sudoarea curgându-i 
şiroaie pe faţă. 

- Am venit să văd un proroc, iar tu arăţi ca un cerşetor nenorocit, îi zise ţăranul, 
crezând că vor să-l amăgească. 


lar către obşte grăi: 

- Vă bateţi joc de mine, credeţi c-am înnebunit. Eu am venit să-l văd pe sfântul 
bărbat Serghie, de care vorbeşte toată lumea, iar la acesta nu văd nici o urmă de 
cinste, slavă sau măreție. 


Fraţii nu au vrut să-l trimită de acolo, dar sfântul, văzându-le tulburarea, le-a zis: 
- Să nu faceţi aceasta, fraților! Căci el n-a venit să vă vadă pe voi, ci la mine a 
venit. 


Apoi se apropie de ţăran şi-l sărută neprefăcut şi fără lenevire, blagoslovindu-l şi 
lăudându-i dreapta judecată, în vreme ce acela se tot plângea că nu-l întâlnise pe 
marele Serghie. 


- Nu fu trist, îi răspunse stareţul, căci Dumnezeu a rânduit ca nimeni să nu plece 
din locul acesta nemângâiat. Domnul ţi-l va arăta pe acela pe care îl cauţi. 


Pe când vorbeau, îşi anunţă sosirea un oarecare cneaz din vecinătate cu mare alai şi 
slavă, înconjurat de o mulțime de oameni, boieri, slujitori şi tineri. Străjerii şi 
astaşii care mergeau înainte îndepărtară pe ţăran, făcând loc cneazului, care intră şi 
puse metanie stareţului. Sfântul îl blagoslovi şi amândoi se aşezară, pe când toți 
ceilalți aşteptau în picioare. Iar ţăranul nostru se învârtea în jurul locului aceluia şi 
se străduia acum să-l vadă pe stareţ. Făcându-şi loc cu coatele prin mulțime, 
întrebă pe unul din cei de faţă: 

- Cine-i călugărul care stă în dreapta cneazului? 

Aflând că acela era cuviosul Serghie, îl cuprinseră remuşcările şi, după plecarea 
cneazului, căzu la picioarele lui pentru iertare. Starețul îl blagoslovi, povăţuindu-l 
pentru mântuirea sufletului şi omul plecă întărit în credinţa către Sfânta Treime şi 
evlavia pentru Sfântul Serghie. Mai târziu, veni din satul său la mănăstire şi se tun- 
se călugăr. Şi trăind câţiva ani în pocăință, spovedindu-se şi îndreptându-se, se 
duse la Domnul. 


Domnul făcea nenumărate minuni prin alesul Său. Neavând apă în vecinătatea 
mănăstirii, fraţii se chinuiau, aducând-o de la mare depărtare. Unii chiar începuseră 
a cârti împotriva sfântului şi îl ocărau, întrebându-l de ce ridicase locaş în loc fără 
de apă. 


- Eu am vrut să mă rog şi să-L slăvesc pe Dumnezeu în singurătate, le răspunse el. 
Dar Domnul a vrut să ridice aici această sfântă mănăstire, în cinstea Sfintei Treimi. 
Nu mult după aceea, trecând cu un frate printr-o râpă, stareţul găsi un mic ochi cu 
apă de ploaie. Îngenunchind, se rugă, însemnând locul cu semnul crucii; numai- 
decât ţâşni un izvor ce poate fi văzut şi astăzi şi din care toţi cei din mănăstire au 
putut lua de atunci apă. Celor cu credinţă, izvorul acesta le-a dăruit vindecare, 
oamenii venind pentru apa lui de la mari depărtări. 


2 5 e 


Altă dată, un oarecare creştin iubitor de Dumnezeu, care trăia în împrejurimile 
mănăstirii, îşi aduse fiul bolnav, rugându-l cu lacrimi pe sfânt să mujlocească 
pentru vindecarea lui. Pe când nefericitul părinte încă vorbea, copilul se vlăgui cu 
totul şi îşi dădu sufletul. Cuprins de milă, sfântul îşi plecă genunchii şi se rugă dea- 
supra lui până ce copilul învie, sufletul îi reveni în trup şi începu să mişte. 

La oarecare depărtare de mănăstire locuia un boier, crunt chinuit de un diavol, şi 
ziua şi noaptea, asfel încât rupea şi obezile de fier. Rudele îl duseră la mănăstire, ca 
Sfântul Serghie să se roage pentru vindecarea lui. Pe când se apropiau, îndrăcitul 
începu să răcnească şi să se zbată, nevoind să mai meargă. Auzindu-l, fraţii ieşiră 
în grabă afară, în timp ce sfântul porunci ca toată lumea să se adune în biserică, să 
facă o moliftă pentru cel bolnav. Atunci, îndrăcitul începu încetul cu încetul să se 
liniştească. Când îl aduseră în mănăstire, cuviosul ieşi din biserică şi-l întâmpină 
cu crucea în mână. 


Iar când făcu semnnul crucii deasupra lui, nefericitul zbieră cu glas tare, se smulse 
dintre ei şi se aruncă într-o băltoacă cu apă de ploaie, strigând: 
- Vai, ce chin de la focul acela cumplit! 

Din acel ceas, prin mila lui Dumnezeu şi cu rugăciunile Sfântului Serghie, omul îşi 
veni întru sine, pe deplin sănătos. 


Când l-au întrebat ce fusese cu strigătele acelea, el le-a răspuns: 

- Când Sfântul a vrut să mă blagoslovească cu crucea, am văzut ieşind din el o 
flacără uriaşă care m-a cuprins de jur-împrejur. M-am aruncat în apă de frică să nu 
mă mistuiesc cu totul de la flacăra aceea. 


De atunci încolo, evlavia oamenilor pentru Sfântul Serghie a crescut, o mare 
mulțime a început să curgă din toate părțile şi mulţi călugări 1 s-au alăturat. 


Se aie 2 
Într-o noapte, stând după obiceiul său la priveghere, rugându-se pentru frăţime, sta- 
reţul a auzit un glas strigându-l pe nume. Uimit peste măsură, mai întâi s-a rugat, 
apoi a deschis fereastruica chiliei, văzând o minunată privelişte. Cerul nopţii 
strălucea de o lumină nemaivăzută, mai puternică decât soarele. 


Glasul l-a chemat din nou: 

- Serghie, tu acum te rogi pentru fui tăi. Dumnezeu ţi-a auzit rugăciunea. Priveşte 
cât de mulți călugări s-au adunat acum în obşte sub ascultarea ta, în numele Sfintei 
Treimi! 


Sfântul privi şi văzu un mare şi frumos stol de păsări zburând în jurul mănăstirii; şi 
iarăşi a auzit. 

- Câte păsări vezi aici, aşa se va înmulți turma ucenicilor tăi! După ce nu vei mai fi, 
numărul lor nu se va împuţina, dacă cei rămaşi vor dori să-ţi calce pe urme... 


Mult s-a minunat sfântul de cele văzute şi vrând să aibă şi un martor, l-a chemat 
dintr-o chilie apropiată pe un anume Simeon, dar acela nu se învrednici a vedea 
întreaga vedenie, ci zări numai o parte a luminii şi se minună foarte. Apoi sfântul 
povesti totul cu de amănuntul. 


Într-o bună zi sosiră nişte greci de la Țarigrad, aducând o scrisoare de la patriarhul 
Filotei. Luând scrisoarea, sfântul o duse mitropolitului Alexie, care porunci să fie 
deschisă şi citită. 


Patriarhul îi scria următoarele: „Am auzit de viaţa bine plăcută lui Dumnezeu pe 
care o duci şi am dat slavă lui Dumnezeu pentru asta! Îţi mai lipseşte un singur 
lucru: rânduiala vieţii de obşte... Îţi dau un sfat bun: pune temelie vieţii de obşte în 
mănăstirea ta. Şi mila lui Dmnezeu şi blagoslovenia noastră să fie cu tine!” 


Ar Dr dr dr dr dr Dr dr de De Dr dr d De De dr dr A Je dr dr A A 


Xp XP XP IP PI E 2 2 E IP 3 3 E E 0 IP 5 IE E e XXX 


Je De De e De dr Dr e De De de De Dr Dr De De De De e De de e Ar A d 


XP PP 0 E E IE IP IP 3 e E IE II E E XX 


Mitropolitul a primit sfatul şi atunci s-a pus început vieții de obşte în mănăstirea 
Sfântul Serghie, frații neavând nimic de sine. 


La câtva timp după aceea s-au ivit nişte tulburări în mănăstire. Diavolul, duşmanul 
din totdeauna al binelui, a semănat printre unii dorinţa de a se împotrivi egumeniei 
cuviosului Serghie. 


Într-o sâmbătă când se cânta Vecernia, însuşi fratele său după trup, Ştefan, prins de 
invidie, a strigat cu glas mare din strana stângă: 

- ŞI, la urma urmei, cine-i starețul? N-am fost eu primul venit aici? Şi mai rosti şi 
alte vorbe nepotrivite. 


Sfântul a auzit toate acestea din Sfântul Altar, dar n-a scos nici un cuvânt; când a 
plecat din biserică, nu s-a îndreptat nici spre chilie, nici altundeva, ci a părăsit 
mănăstirea, apucând-o spre Pereyslavl. Ajungând la mănăstirea din Makra, a cerut 
ajutorul stareţului, Sfântului Ştefan, şi a găsit un loc frumos şi pustiu, lângă râul 
Kirzah, acolo unde este astăzi Mănăstirea Bunei Vesturi a Maicii Domnului. 


Când prinseră de veste că sfântul plecase, fraţii îl căutară peste tot. Găsindu-l, s-au 
bucurat şi au început să-l cerceteze, la început câte doi, apoi câte trei-patru... 


Intre timp, cuviosul a cerut şi mai apoi a primit blagoslovenie de la mitropolitul 
Alexie de a construi o biserică şi, cu vremea, mulţime de fraţi s-au adunat sub 
povăţuirea sa în acel nou locaş de rugăciune. 


După aceea, o parte din călugării M-rii Sfintei Treimi, nemaiputând îndura despăr- 
țirea de duhovnicul şi povăţuitorul lor, au mers la mitropolit şi l-au rugat să-i 
poruncească starețului să se întoarcă. Cuviosul s-a supus, iar mitropolitul, bucuros 
de ascultarea lui, i-a trimis un preot să-i sfinţească noua biserică, pe care sfântul o 
închinase Bunei Vestiri. 


Ca stareţ al noii mănăstiri l-a lăsat pe Romano, unul dintre ucenicii săi, pe care l-a 
trimis şi la mitropolie să fie hirotonit. Cuviosul l-ar fi vrut pe Isichie tăcutul, dar 
acesta nu râvnea decât la blagoslovenia de a-şi petrece viaţa în tăcere deplină. Ceea 
ce cuviosul i-a şi îngăduit, însemnându-l cu Sfânta Cruce, după terminarea Sfintei 
Liturghii. Pe când îl blagoslovea, din mâini i-a ieşit o flacără puternică ce l-a 
învăluit cu totul pe Isichie, pecetluindu-l pe vecie în tăcerea nepătimitoare pe care 
şi-o dorise atât de mult. Astfel, Sfântul Serghie s-a întors în mănăstirea sa, spre 
marea bucurie a tuturor. 

Odată, Ştefan, episcopul de Perm, ce avea mare evlavie la stareţ, se afla pe drumul 
ce duce la Moscova, la vreo şapte mile de mănăstire. Fiind grăbit, minunatul 
episcop se gândea să-l cerceteze pe stareţ abia la întoarcerea de la Moscova. 
Ajungând la răscrucea de unde se vedea mănăstirea, se opri, făcu o plecăciune şi 
spuse: „Pace ţie, frate întru Domnul!” 


În timpul acela, fericitul şedea cu fraţii la trapeză şi, văzând cu ochii minţii închi- 
năciunea episcopului, se ridică cu grăbire în picioare, se rugă câteva clipe, 
închinându-se, apoi grăi: 

- Bucură-te şi tu, păstorule al turmei lui Hristos, şi pacea Domnului să fie pururi cu 
tine! 


După terminarea mesei, răspunse la întrebările nedumerite ale fraților, povestind cu 
de amănuntul ce se întâmplase, fapte adeverite mai târziu ucenicilor de însoțitorii 
episcopului Ştefan. 


Ucenicii Sfântului Serghie au ridicat la rândul lor multe mănăstiri [...]Tot pe 
vremea lor, în mănăstire mai vieţuia un bătrân cu viaţă îmbunătăţită, Andrei 
Rubliov, un iconar plin de dar, deosebit prin agerimea minţii şi prin chipul său 
împodobit cu plete argintii. Şi asemenea lui mai erau mulți alţii... 


Fratele Sfântului Serghie, Ştefan, se întoarse în mănăstirea cuviosului Serghie 
împreună cu fiul său, Teodor, în vârstă de doisprezece ani. Acest Teodor a fost 
călugărit de Sfântul Serghie şi a dus o viaţă foarte îmbunătăţită şi într-o deplină 
ascultare, neascunzându-şi niciodată vreun gând în faţa părintelui său duhovnicesc. 
Când a ajuns la vârsta bărbăţiei şi a primit darul preoţiei, a început să se gândească 
la un loc potrivit pentru o mănăstire cu viaţă de obşte. De multe ori i-a mărturisit 
sfântului gândurile sale şi acela, văzând în stăruința tânărului voinţa Domnului, l-a 
blagoslovit, lăsându-l să plece cu fraţii care doreau să-l urmeze. 


Locul potrivit l-au găsit la Simonovo, lângă râul Moscova, şi s-au apucat să ridice 
locaşul. Sfântul Teodor a ajuns atât de cunoscut şi de cinstit pentru viaţa sa îmbu- 
nătățită şi pentru bunul renume al mănăstirii sale, încât Sfântul Serghie adeseori se 
ruga pentru el, ca nu cumva să cadă în mândrie. 


Mai târziu, Sfântul Teodor a ridicat o a doua mănăstire, şi ea vestită. În sfârşit, el 
avea să ajungă arhiepiscop de Rostov şi să moară în sfinţenie în 1395. 


Din „ Tebaida Nordului”, Editura Cartea Ortodoxă, Editura Egumeniţa, 2008 

Chiril şi Maria aveau deja pe fiul Ştefan, când Dumnezeu le-a dăruit un alt fiu - pe 
viitorul întemeietor al Lavrei „Sfânta Treime” - podoaba Bisericii Ortodoxe şi 
apărătorul de neînvins al pământului strămoşesc. Cu mult mai înainte de naşterea 
acestui prunc sfânt, prin minunata lucrare a lui Dumnezeu, s-a dat de ua că 


0 TRE SD 


Într-una din zilele de duminică, cucernica lui mamă venise la biserică să asculte 
sfânta şi dumnezeiasca Liturghie stând smerită, după obiceiul de atunci, în prid- 
vorul bisericii împreună cu alte femei. Liturghia începuse; se cântase deja 
Trisaghionul liturgic şi era nu cu mult înainte de citirea sfintei Evanghelii când, în 
liniştea şi tăcerea care domnea, pruncul a strigat în pântecele ei aşa încât multora 
le-a atras atenţia acest strigăt. Când a început cântarea Imnului heruvic, pruncul a 
strigat pentru a doua oară, şi mult mai tare, aşa încât s-a făcut auzit în întreaga 
biserică. Evident, mama s-a speriat, iar femeile ce stăteau împreună cu ea au 
început să se întrebe ce ar fi putut să însemne acest țipăt de copil, însă Liturghia a 
continuat. La cuvintele preotului:”Să luăm aminte! Sfintele Sfinților!”, pruncul a 

strigat pentru a treia oară şi mama, sfioasă diin fire, a fost cât pe ce să cadă Jos de 
frică şi a început să plângă. 


Atunci, femeile care stăteau în preajma ei, au înconjurat-o, care liniştind-o, care 
vrând să o ajute şi au întrebat-o: 
- Unde-i copilul? De ce strigă atât de tare? 


Dar Maria, tulburându-se puţin, abia le-a şoptit printre lacrimi: 
- Eu nu am copil, întrebaţi pe altcineva. 


Femeile au început să cerceteze pridvorul cu privirea, dar nevăzând nici un copil 
nicăieri, i-au pus aceeaşi întrebare. Atunci, Maria a fost nevoită să fie sinceră cu 
ele şi să le spună că un alt copil nu are cu sine decât pe cel pe care îl poartă în 
pântece. 


- Cum poate să strige pruncul, când el este în pântecele tău ?, îi replicară femeile 
uimite. 


- Eu însămi mă mir de aceasta, le-a răspuns Maria, şi mă aflu chiar într-o stare de 
nedumerire şi frică... 


Femeile o lăsară în pace, încetând să se mai mire de această întâmplare ne- 
obişnuită. 


Cuviosul Epifanie, cel care a scris viaţa Sfântului Serghie, adaugă cu referire la 
această întâmplare vrednică de mirare următoarele: "Pruncul, fiind încă în 
pântecele mamei, n-a strigat undeva în afara bisericii sau într-un loc singuratic 
unde n-ar fi fost nimeni, ci, dimpotrivă, în mulțime, pentru ca astfel să-l audă ci să 
se facă martori ai acestei împrejurări. Relevant este şi felul în care a strigat, nu 
încet, ci în aşa fel, încât s-a auzit în întreaga biserică, aceasta însemnând că slava 
lui se va cunoaşte ulterior în tot pământul; şi timpul în care a strigat - nu atunci 
când mama lui se afla undeva la arat, la semănat, ci când era în biserică şi anume în 
timpul rugăciunii, prin aceasta arătând că el va fi rugător puternic înaintea lui 
Dumnezeu. N-a strigat într-un alt loc decât în biserică, adică în loc curat şi sfânt, 
acolo unde se află sfinţenia lui Dumnezeu şi unde se săvârşesc sfintele slujbe, 
aceasta însemnând că el însuşi va fi sfințenia întruchipată a sfințemei lui 
Dumnezeu, în frica lui Dumnezeu. Nu mai puţin vrednică de menţionat este şi 
împrejurarea care relatează de câte ori a strigat pruncul. El a strigat nu o dată, nu de 
două ori, ci de trei ori, prin aceasta arătând că el va fi adevăratul „ucenic al Sfintei 
Treimr”. 

Vine mai apoi Fericitul Epifanie cu temeiuri vechi şi nou-testamentare, cu exemple 
care arată cert însemnătatea acestei cifre, amintind înfricoşătoarea Taină a 
Dumnezeirii, a Dumnezeului Celui întreit în ipostasuri continuând: „Întâmplarea 
cu strigarea acestui prunc minunat s-a petrecut încă din pântecele mamei, înainte 
de a se naşte, vrând să ne arate prin aceasta că va fi cândva slujitor al Sfintei 
Treimi şi pe mulți îi va aduce la cunoaşterea lui Dumnezeu, învățând turma sa a 
crede în Sfânta Treime Una în Fiinţă şi în Unul Dumnezeu”. 


Într-adevăr, aceasta s-a şi împlinit, având drept confirmare faptele şi minunile sale. 
Faptul este credibil deoarece - spune el: „Avem atâtea exemple, cum ar fi: Sfinții 
prooroci leremia, Isaia, Sfântul loan Botezătorul, care au săltat în pântecele mamei 
de bucuria cunoaşterii de Dumnezeu (cf. Lc.1,44), apoi Sfântul Nicolae făcătorul 
de minuni, Sfântul Efrem Sirul, Sfântul Alipie şi Sfântul Simeon stâlpnicul, Sfântul 
Eftimie cel mare Sfântul Teodor al Edessei, Sfântul Petru mitropolitul Moscove”. 


Ca şi unii care se lăsau întotdeauna în voia lui Dumnezeu şi urmau cu atenţie căile 
providenţei, Chiril şi Maria au înţeles arătarea voii Lui şi conştienţi fiind de aceste 
semne, şi-au educat copilul ca atare. După cele întâmplate, mai ales mama a 
devenit deosebit de atentă la starea în care se afla. Având în mintea ei permanent 
gândul că pruncul ce se va naşte va fi vas ales al Sfântului Duh, Maria, pe tot 
parcursul sarcinii s-a pregătit să vadă în el un viitor ascet. Ea însăşi, asemenea 
mamei lui Samson (Jud. 13,4), s-a îngrijit cu osârdie de sufletul şi trupul ei, 
stăruind în înfrânarea de la toate. Întotdeauna evlavioasă şi stăruitoare în 
rugăciune, acum dreapta mamă simţea o deosebită nevoie de a se ruga şi de aceea, 
deseori, se îndepărta de forfotă şi de privirile din Jur într-un loc singuratic şi 
liniştit, vărsându-şi lacrimile fierbintei rugăciuni de mamă, care acum privea soarta 
viitorului copil. 


- Doamne, apără-mă şi mântuieşte-mă pe mine, roaba ta, păzeşte-l şi mântuieşte-l 
pe acest copil pe care-l port în pântecele meu. Doamne, Cel care păzeşti pruncii 
(Ps. 114, 6), fie voia Ta, Doamne, peste noi şi fie binecuvântat în veci numele 
Tău!, se ruga Maria. Astfel, în post aspru, în rugăciune curată şi sinceră, petrecea 
mama sfințitului prunc şi astfel şi pruncul, binecuvântatul rod al pântecelui ei, se 
sfinţea până a se naşte cu postul şi cu rugăciunea. 


La data de 3 mai 1313, în casa boierului Chiril a avut loc o mare bucurie: Mariei i- 
a dăruit Dumnezeu un fiu. În a patruzecea zi de la naştere, părinţii au adus pruncul 
la Biserică pentru a fi botezat, împlinindu-şi făgăduinţa de a-l aduce pe prunc şi de 
a-l închina Domnului. Întrucât în ziua aceea era prăznuit Sfântul apostol 
Vartolomeu, preotul Mihail, cu evlavie, a numit pruncul cu numele de Vartolomeu. 


Ar Dr dr dr dr de Dr dr de De Dr dr dr de De dr dr A Je dr dr A A 


Xp XP XP IPP 3 E 2 IP 3 3 E E 0 E IE 5 E E PI XXX 


Je De De De De dr De e De De de De Dr Dr De De De De e e de e Ar A d 


XP PP 2 0 E IE 3 IP IP 3 e E IE II E E XX 


Cu timpul, mama şi, uneori, chiar şi cei din jur au sesizat la el ceva neobişnuit. 
Dacă mama gusta din mâncărurile din carne, pruncul nu mai voia să alăpteze, 
acelaşi lucru întâmplându-se şi miercurea şi vinerea, indiferent ce mânca mama. În 
aceste zile pruncul rămânea flămând, aceasta repetându-se nu o dată, de două ori, 
ci permanent. Aşa, încât mama a început să se îngrijoreze zicând că fiul ei este 
bolnav. Pruncul însă nu avea nici un semn de boală, nici trupească şi nici sufle- 
tească. 


În sfârşit, şi-au îndreptat atenţia la zilele când nu vroia să se hrănească şi atunci toți 
s-au convins că acest post de prunc era semn de cinste ca urmare a locului ce aveau 
să-l ocupe mama sa şi urmaşii ei. Pruncul fiind crescut cu post încă din pântecele 
mamei, îi cerea acum post aspru mamei şi desigur că Mania a început să postească 
cu o mai mare stricteţe, excluzând mâncărurile din carne. 


Odată, Maria 1-a încredinţat unei femei să-i alăpteze pruncul, micuțul însă a 
refuzat. lar fericitul Epifanie ne spune cu referire la aceasta: „Mlădiţa bunului 
trunchi nu se hrănea decât cu laptele celei ce l-a născut. Din pântecele mamei, 
Dumnezeu l-a cunoscut şi din scutece l-a învăţat adevărul, din leagăn s-a obişnuit 
cu postul şi înfrânarea a învăţat-o odată cu laptele matern...” 

Sfântul loan Gură de Aur spune şi el: „Există mame care-şi dau copiii spre alăptare 
altor mame, Hristos nu a îngăduit aceasta. E ne hrăneşte pe noi cu Însuşi Trupul 
Său şi ne dă să bem Însuşi Scump Săngele Său”. 


S-a sfârşit timpul alăptării pruncului Vartolomeu, copilul a părăsit leagănul şi întă- 
rindu-se trupeşte, el creştea şi duhovniceşte, urmând fricii de Dumnezeu; sporind 
în blândeţe şi bunătate, îi mângâia şi îi minuna pe cei din jur. 


Chiril şi Maria, părinții Sfântului Serghie, devin sfinţi pentru viaţa de sfinţenie pe 
care au dus-o şi pentru pocăinţa de care au dat dovadă până în ultima clipă. În 
calendarul rusesc sunt trecuţi pentru pomenire la 28 septembrie. Au fost canonizați 
în anul 1992, an al prăznuirii a 600 de ani de la canonizarea Sfântului Serghie. 


Troparul cuviosului Serghie: Nevoitor virtuților te-ai arătat şi ca un adevărat ostaş 
al lui Hristos Dumnezeu ai luptat cu patimile din această viaţă trecătoare prin post 
şi priveghere, făcându-te lăcaş al Duhului Sfânt şi vas ales al Sfintei Treimi. Pentru 
aceasta, cercetează-ne şi pe noi, cuvioase Serghie, şi pomeneşte-ne după cum ai 
făgăduit. 


Extras din cartea: „Viaţa şi minunile Sfântului Serghie de Radonej” 

5 iulie: Descoperirea moaștelor Sfântului Serghie de la Radonej 


La data de 5 iulie 1422, Sfintele moaşte ale Sfântului Serghie au fost descoperite 
întregi și nestricate, iar la scurt timp, o icoană a Arătării Maicii Domnului a fost 
aşezată pe mormântul sfântului. 


2 5 e 


Sfântul Serghie de Radonej s-a născut în satul Varnița, lângă Rostov pe 3 mai 
1314, din părinți bine credincioşi, Chiril şi Maria (prăznuiţi pe 28 septembrie). 
Dumnezeu l-a ales încă din pântecele mamei sale pentru slujba Sa. 


În viaţa Sfântului Serghie este consemnată întâmplarea dinainte de naşterea sfân- 
tului, când mama sa, Sfânta Maria a mers la Sfânta Liturghie în timpul căreia ea și 
cei ce se rugau acolo au auzit cum pruncul aflat în pântecele mamei sale a plâns de 
trei ori: înainte de citirea Sfintei Evanghelii, în timp ce se cânta Heruvicul şi atunci 
când preotul a zis: „Sfintele Sfinţilor”. 

Apoi, bătrânul a luat un vas din care i-a dat lui Bartolomeu o bucată de prescură 
zicându-i: „Copile, ia şi mănâncă! Aceasta îți este dăruită ca un semn al harului lui 
Dumnezeu, şi pentru înţelegerea Sfintei Scripturi.” Călugărul a vrut să plece, dar 
Bartolomeu l-a rugat să viziteze şi casa părinților săi. Părinți l-au primit pe oaspete 
cu bucurie, oferindu-i ospitalitatea lor. 


Bătrânul a spus că este potrivit ca în primul rând să se împărtășească de hrană spi- 
rituală, și l-a îndemnat pe fiul lor să citească Psaltirea. Bartolomeu a început să 
citească, iar părinții săi au fost uimiţi de schimbările care au avut loc cu fiu lor. La 
despărțire, bătrânul a făcut o profeție despre Sfântul Serghie: „Fiul tău va fi mare 
înaintea lui Dumnezeu și al oamenilor. EI va deveni sălaș al Sfântului Duh.” 


După această întâmplare, copilul sfânt a citit fără dificultate, înțelegând înţelep- 
ciunea cărților fără osteneală. Sfântul se ruga cu ardoare, şi nu lipsea de la nici o 
slujbă săvârşită în biserică. Încă din copilărie, el îşi impusese un post strict, ne- 
mâncând nimic în zilele de miercuri și vineri, iar în celelalte zile consuma doar 
pâine şi apă. 


În anul 1328, părinţii Sfântului Serghie s-au mutat de la Rostov la Radonej. După 
ce fiul lor cel mare s-a căsătorit, Chiril și Mana au primit schima monahală la Mă- 
năstirea Khotkov (nu departe de Radonej), cu puţin înainte de moartea lor. 


Mai târziu, după ce Ştefan a rămas văduv, Sfântul Serghie a venit la aceeaşi mănă- 
stire şi a devenit călugăr. După ce şi-au înmormântat părinții, amândoi s-au retras 
în pădure (la aproximativ 12 vestre de Radonej) ca să trăiască în pustietate. La 
început şi-au făcut o mică chilie, iar mai apoi cu binecuvântarea mitropolitului 
Teognost au făcut o mică biserică, care a fost sfințită în numele Sfintei Treimi. 


Neputând suporta dificultățile vieţii în pustie, Ştefan a plecat de lângă fratele său, 
şi a mers la Mănăstirea „Botezul Domnului” din Moscova, devenind apropiat al 
Sfântului Alexie, mitropolitul Moscovei și a toată Rusia (12 februarie). 


Pe 7 octombrie 1337, Bartolomeu a fost tuns în monahism de către egumenul 
Mitrofan, luându-și numele Sfântului mucenic Serghie (7 octombrie). 


Suferind ispitele şi aparițiile demonilor, Sfântul Serghie a crescut duhovnicește. 
Treptat, a devenit cunoscut de călugări, care au început să vină ca să-i ceară sfat. 
Sfântul Serghie i-a acceptat pe toţi cu dragoste, ajungând să formeze o mică mă- 
năstire cu doisprezece călugări. 

Sfântul Serghie, s-a distins printr-o dragoste extraordinară de muncă. A construit 
cu propriile mâini mai multe chilu, a cărat apă, a spart lemne, a copt pâine, a cusut 
haine şi a preparat mâncare pentru frați şi cu umilință și-a luat și alte sarcini. 
Sfântul Serghie a îmbinat munca grea cu rugăciunea, privegherea şi postul. 


Fraţi au fost uimiți să constate că efortul sever la care se supunea sfântul nu-i de- 
teriora deloc sănătatea, ci mai degrabă îl întărea. Nu le-a fost uşor să-l convingă pe 
Sfântul Serghie să accepte funcția de egumen al mănăstirii. 


În anul 1354, episcopul Atanasie de Volân l-a hirotonit pe sfânt ieromonah și l-a 
ridicat la rangul de egumen. La fel ca înainte, ascultările monahale au fost stricte la 
mănăstire. 


Odată cu extinderea mănăstirii, nevoile au crescut de asemenea. De multe ori 
călugării rămâneau cu alimente insuficiente, dar prin rugăciunile Sfântului Serghie, 
persoane necunoscute aduceau cele necesare. 


Sfântul Serghie devenise cunoscut chiar și la Constantinopol, de unde patriarhul 
Filoti i-a trimis daruri: o cruce, un paraman (0 pânză în patru colţuri cu însemnele 
pătimirilor Mântuitorului, pe care o poartă monahii pe sub rasă), un veşmânt şi o 
gramată de binecuvântare pentru a organiza o mănăstire cu viață de obşte. 


Sfântul Serghie a mers cu acea scrisoare la Sfântul Alexie, care l-a sfătuit să orga- 
nizeze mănăstirea pe reguli stricte. După aceea, sfântul s-a retras în pustie. După o 
vreme, aflând fraţii locul în care se nevoia sfântul au mers la el şi-l rugau să se 
întoarcă în mănăstire pentru că erau în mare necaz şi tulburare, ca oile fără păstor. 
Dar el nu voia, căci iubea liniștea şi singurătatea. Din această cauză mulți dintre 
ucenicii lui au părăsit lavra, așezându-se cu dânsul în pustia aceea, formând 
Mănăstirea Bunei Vestiri. 


Văzând acestea, frații rămaşi în lavră au mers la Sfântul Alexie rugându-l să-i po- 
runcească cuviosului să revină în mănăstirea ce dintâi. Mitropolitul Alexie l-a ru- 
gat pe cuviosul Serghie să asculte și să mângâie pe frați prin întoarcerea sa la dân- 
şii. Sfântul Serghie l-a ascultat necondiționat pe mitropolit şi s-a întors în lavră, 
lăsând la Mănăstirea Kirzhachsk pe Sfântul Roman, ucenicul său. 


Încă din timpul vieţii sale, Sfântul Serghie s-a învrednicit de darul facerii de mi- 
nuni. Veşti despre minunile săvârşite de Sfântul Serghie au început să se răspân- 
dească rapid, iar bolnavii au început să vină la el din satele din jur, dar şi din locuri 
îndepărtate. Nimeni nu pleca de la cuvios fără să primească vindecare trupească şi 

sufletească. Toţi dădeau slavă pentru Sfântul Serghie, şi-l cinsteau ca pe Sfinţii 
părinţi. Ascet fiind nu a ţinut seama de slava omenească şi a rămas un exemplu de 
smerenie pentru monahi. 


Treptat, călugării au început a vedea minunile săvârşite de cuvios. Odată în timpul 
Sfintei Liturghii, un înger al Domnului a săvârşit slujba împreună cu sfântul, dar 
din smerenie, cuviosul le-a interzis celor de faţă să vorbească despre acest lucru 
până după moartea sa. 


Sfântul Serghie a avut legături strânse de prietenie spirituală şi frățească cu Sfântul 
Alexie, mitropolitul Moscovei. Acesta slăbit de bătrâneţe i-a propus Sfântului Ser- 
ghie să devină mitropolit, dar cuviosul din smerenie a refuzat. 


Maica Domnului, însăşi s-a arătat Sfântului Serghie 


Odată, târziu în noapte, Sfântul Serghie (1314-1392) citea un acatist al Maicii 
Domnului. După ce şi-a terminat pravila zilnică, el s-a aşezat să se odihnească pu- 
țin, dar dintr-o dată a zis ucenicului său, Sfântul Mihail (6 mai): „Fiule, trezeşte-te 

şi priveghează, pentru că trebuie să avem o vizită minunată.” Acestea rostindu-le, 
îndată s-a auzit un glas: „Preacurata se apropie!” 


Sfântul Serghie s-a grăbit spre intrarea în chilie şi dintr-o dată a fost luminat de o 
lumină strălucitoare, mai strălucitoare decât soarele. El a văzut în apropierea slavei 
nepieritoare a Maicii Domnului, pe apostolii Petru şi loan. 


Neputând suferi raza cea strălucitoare, Sfântul Serghie a căzut cu fața la pământ 
înaintea Maicii Domnului. 


Ea i-a zis lui: „Nu te spăimânta, alesul meu! lată am venit să te cercetez, căci s-a 
auzit rugăciunea ta pentru ucenicii tăi şi pentru locaşul tău să nu te mai mâhneşti, 
că de acum înainte vei fi îndestulat cu de toate, nu numai până ce vei fi în viaţa 
aceasta, ci şi după ducerea ta către Domnul, nedepărtată voi fi de locaşul tău, cele 
trebuitoare dându-i nelipsit, păzindu-l şi acoperindu-l”. După ce a spus acestea 
Maica Domnului s-a făcut nevăzută. 


Ajuns la bătrâneţe, şi prevăzând mutarea sa la Domnul cu şapte luni înainte, Sfân- 
tul Serghie a chemat pe frați şi l-a desemnat pe Sfântul Nicon (17 noiembrie), ca să 
fie egumen. Deşi era tânăr, acesta era mai experimentat în viața spirituală și în 
ascultare. 


Sfântul Serghie a adormit în Domnul la 25 septembrie 1392. În noaptea dinainte, 
marele sfânt al lui Dumnezeu a chemat pe fraţi, pentru a le da sfaturile finale: 


La data de 5 iulie 1422, Sfintele moaşte ale Sfântului Serghie au fost descoperite 
întregi și nestricate, iar la scurt timp, o icoană a arătării Maicii Domnului a fost 
aşezată pe mormântul sfântului. 


https://doxologia.ro/biblioteca/vietile-sfintilor 
Traducere şi adaptare: Mihai-Alex Olteanu 

Sfântul Serghie de Radonej - „îngerul păzitor al Rusiei“ 


Pământul Rusiei, încă de la creștinarea acestui popor, a rodit sfinți cu viaţă aleasă. 
Între ei străluceşte cuviosul Serghie de Radonej, numit „îngerul păzitor al Rusiei“, 
pentru ajutorul dat în păstrarea credinţei creştine într-o perioadă când Rusia era 
cotropită de neamuri străine. 


Cu mult înainte de naşterea sa, prin minunata lucrare a lui Dumnezeu, s-a dat de 
ştiinţă că pruncul Vartolomeu avea să fie un mare ales al lui Dumnezeu şi rugător 
pentru întreaga lume. Figura lui rămâne exemplară în primul rând pentru cei ce 
doresc să îmbrăţişeze viaţa monahală. 


La câţiva kilometri de Rostov, oraş slăvit în vechime, se află Mănăstirea „Sfânta 
Treime“ - Varniţki, leagăn al marelui ocrotitor al Rusiei, al cuviosului de Dumne- 
zeu purtător Serghie, egumenul Radonejului şi mare făcător de minuni. Aici a fost 
moşia părinţilor lui, cunoscuţi boieri ai Rostovului, Chiril şi Maria, oameni simpli, 
bineplăcuţi lui Dumnezeu. Aceştia mai aveau un fiu, Ştefan, când Domnul le-a 
dăruit podoaba Bisericii Ortodoxe Ruse şi apărătorul de neînvins al pământului 
strămoşesc. Cu mult înainte de naşterea acestui prunc sfânt, prin minunata lucrare a 
Domnului, s-a dat de ştire că acesta va fi un mare ales al lui Dumnezeu şi rugător 
pentru întreaga lume. 


„Ucenicul Sfintei Treimi“ 

Într-o zi de duminică, când evlavioasa lui mamă venise la biserică să participe la 
Sfânta Liturghie, cu puţin înainte de citirea Sfintei Evanghelii, în liniştea şi tăcerea 
care domnea, pruncul a strigat din pântecele ei, încât multora le-a atras atenția. 
Când a început Imnul heruvimic, pruncul a strigat a doua oară, mult mai tare, 
făcându-se auzit în toată biserica, iar sărmana lui mamă s-a înfricoşat, însă 
Liturghia a continuat. La cuvintele preotului: „Să luăm aminte! Sfintele Sfinților!“, 
pruncul a strigat a treia oară, tulburându-i pe cei din jur. Întrebând-o, şi aceasta 
mărturisind că poartă în pântece un copil, au cunoscut aceştia că pruncul a vrut să 
se facă auzit, aceasta însemnând că slava lui se va cunoaşte în tot pământul şi va fi 
rugător mare înaintea lui Dumnezeu. Pentru că a strigat de trei ori, a arătat că el va 
fi „ucenicul Sfintei Treimi“. 


La 3 mai, anul 1313, casa boierului Chiril s-a binecuvântat, umplându-se de bu- 
curia naşterii unui nou membru al familiei, pe care l-au botezat Vartolomeu, după 
sfântul prăznuit în ziua respectivă. 


Dorul monahismului încă din copilărie 


Asemenea Sfintei Ana, Maria împreună cu soţul ei au făgăduit că, dacă Domnul le 
va da fiu, îl vor închina slujirii Sale, astfel aceştia s-au îngrijit de educarea lui, 
îndreptându-l spre şcoală la vârsta de şapte ani, socotind că învăţătura de carte este 
calea care deschide uşile spre înţelegerea Sfintelor Scripturi. Vartolomeu însă nu 
excela la şcoală, cu toate că se străduia din răsputeri, dar a primit cele de folos de 
la Dumnezeu. 


Într-una din zile, fiind trimis de tatăl său să caute mânjii, sub un stejar a văzut un 
monah bătrân care se ruga vărsând lacrimi de umilință. Starețul, terminând 
rugăciunea, l-a chemat, l-a binecuvântat şi, aflând care-i sunt neputinţele, s-a rugat 
fierbinte pentru el. Apoi, i-a împărțit anafură şi, binecuvântându-l din nou, l-a 
încredinţat că Dumnezeu îi va da atâta înţelepciune şi pricepere, încât multora le va 
fi de folos. Vartolomeu l-a rugat cu lacrimi pe învățătorul său să poposească în 
casa lor şi, acesta acceptând, a fost bine primit. 


Întârziind să se aşeze la masă, a îndemnat familia să guste întâi din cele duhov- 
niceşti şi, dând binecuvântarea pentru Ceasul al III-lea, i-a spus lui Vartolomeu pe 
un ton aproape poruncitor să citească Psalmu fără să se îndoiască. După ce a luat 
binecuvântare, copilul a început să citească atât de frumos, încât toţi se minunau. 


Tânărul, urmând exemplele duhovniceşti din cărțile pe care le citea, a înţeles încă 
de la o vârstă fragedă că patimile te duc la pierzare şi, astfel, se abţinea de la 

jocurile copilăreşti şi ţinea post aspru spre îngrijorarea mamei lui, în sufletul său 
încolţind dorinţa de a se face călugăr. 


Ctitorul Mănăstirii „Sfânta Treime“ 


Din pricina împrejurărilor social-politice din acea perioadă, pe când hoardele tătare 
cotropeau pământul Rusiei, Chiril şi Maria, împreună cu familia, au fost nevoiţi să 
părăsească Rostovul, stabilindu-se în micul oraş Radonej. 


Pentru că ceilalți doi frați ai săi erau deja căsătoriţi, Vartolomeu a cerut tătălui său 
binecuvântarea de a pleca la mănăstire, dar a fost refuzat. Tatăl său, nemaiputând 
munci, i-a promis că, atunci când el îşi va găsi liniştea în mormânt, nimic nu-l va 
mai putea opri de la călugărie. 


Gândul intrării în monahism s-a strecurat şi în sufletele părinților lui, spre sfârşitul 
Vieţii, aceştia retrăgându-se în Mănăstirea Hotikov, unde au şi sfârşit, fiind înmor- 
mântaţi acolo. Tot în acel loc s-a retras şi Ștefan, fratele mai mare, în urma 
decesului soției sale. La insistenţele lui Vartolomeu însă au plecat în pustiurile de 
la Radonej, unde, mai întâi, au săpat un bordei în pământ, apoi au ridicat o chilie 
modestă din lemn şi, cu mare strădanie, au reuşit să construiască şi o biserică. 


Vartolomeu, întrebându-se cui să închine biserica, a fost luminat de Ştefan, care i-a 
amintit că din veac este ales ca să slujească Sfintei Treimi. Apoi, au plecat împre- 
ună la Moscova, de unde s-au întors cu binecuvântare şi cu preoţi pentru a târnosi 
biserica, luând cu ei toate cele trebuincioase pentru sfințire. 


N-a trecut mult timp şi fratele său, Ştefan, nedeprins cu asprimea pustiei, s-a 
stabilit la o mănăstire de obşte din Moscova. Vartolomeu a fost tuns de egumenul 
Mitrofan, în ziua de 7 octombrie 1342, la praznicul Sfinților mucenici Serghie şi 
Vah, şi i s-a dat numele Serghie. 


Puterea biruitoare asupra celui potrivnic 


Deşi trăia în lipsuri şi întâmpina greutăţi, iar nevăzuţii duşmani luau adesea chipul 
fiarelor sălbatice sau se arătau cu fulgerături şi şuierături, încercând să-l sperie, 
Sfântul Serghie nu s-a plâns de nimic, niciodată n-a cârtit, niciodată nu s-a întristat, 
nu s-a supărat. A îndurat toate pe temeiul Scripturii care zice: „Nu te vei teme de 
frica de noapte, de săgeata ce zboară ziua, de lucrul ce umblă întru întuneric, de 
molima ce bântuie întru amiază“ (Psalmul 90, 5-6). 

De fiecare dată când era ispitit, cuviosul se adâncea în rugăciuni fierbinţi, cu 
lacrimi, şi puterea lui Dumnezeu îl întărea şi depărta de la el demonii ce încercau 
să-l înfricoşeze. Treptat, inima cuviosului s-a umplut de dulceaţă duhovnicească şi 
a înţeles că a primit de la Dumnezeu putere biruitoare asupra celui potrivnic. 


De multe ori, sfântul hrănea şi fiarele pădurii. Prietenia cu un urs sălăşluit în pustia 
Radonejului, pe care cuviosul îl hrănea cu pâine din mâna lui, aduce aminte de 
marii pustnici din Egipt, unde leii slujeau monahilor cu supunere. 


Dar cum „nu poate o cetate aflată pe vârf de munte să se ascundă“ (Matei 5, 14), 
nici cuviosul nu a putut să se ascundă în desişul pădurii, căci s-a dus vestea despre 
el ca fiind om purtător de duh. A început să primească ucenici, cărora le-a expus 
toate dificultățile pustniciei. Mulţi dintre cei entuziasmați plecau după puţin timp, 
dar veneau alţii. În scurt timp, obştea s-a mărit considerabil şi frații, după multe 
încercări, cu ajutorul ierarhului, episcopul Atanasie al Volâniei, au reuşit să-l 
convingă pe Serghie să le fie egumen. 


Rugăciunea lui a făcut să izvorască apă 


Odată cu creşterea numărului fraţilor în obşte s-au înmulțit şi nevoile, astfel micuța 
aşezare s-a transformat, cu timpul, în lavră. Împrejurimile erau neprielnice, con- 
dițiile de viaţă erau aspre şi întâmplându-se odată să rămână fără apă, cuviosul a 
luat cu sine un călugăr şi, coborând într-o râpă numai de el ştiută, găsind puţină 
apă, a îngenuncheat şi a rostit o rugăciune. Dar n-a sfârşit bine de rostit, că din 
locul însemnat deja cu semnul Sfintei Cruci a ţâşnit apă. 


Altă dată, aducând la el pe un bolnav, care de trei săptămâni nu dormise şi nu 
mâncase, cuviosul I-a stropit cu Agheazmă şi a început a se ruga. În acel moment, 
bolnavul a simţit o uşurare şi a adormit. Trezindu-se, el a cerut de mâncare şi însuşi 
cuviosul l-a hrănit. Apoi, bolnavul s-a întors la casa lui, mergând pe picioarele sale. 


Pentru nevoinţele sale şi iubirea pe care o avea către Dumnezeu, Sfântul Serghie a 
primit darul izgonirii duhurilor necurate. El s-a luptat îndelung şi cu ispitele ce 
pătrunseseră în rândul obștii, încurajat fiind de patriarhul ecumenic Nil, care, pe la 
1382, 1-a trimis o scrisoare în care acuza neascultarea călugărilor care nu au voit să 
se supună regulilor obştii. 


Nu după mult timp, în anul 1391, sfântul a căzut grav bolnav şi aşa cum o corabie 
încărcată cu bogății şi comori se apropie încet de liman, tot aşa şi de Dumnezeu 
purtătorul Serghie se apropia mai mult de viaţa cea veşnică. Atunci când şi-a 

încredințat sufletul în mâinile Domnului, o mireasmă bine plăcută a inundat 
încăperea, pe chipul sfântului începând să strălucească o lumină cerească. 


Continuatorii misiunii Sfântului Serghie 


Ucenicii lui Serghie au întemeiat în jur de 40 de mănăstiri, iar urmaşii marelui 
2. 

ascet al Radonejului, „îngerul păzitor al Rusiei“, s-au risipit în tot ţinutul ţării, 

ținând aprinsă văpaia trăirii duhovniceşti, învăţându-i pe toți dreapta credinţă. 


Cuviosul Serghie este prezent în chip nevăzut în lavra pe care a întemeiat-o şi a 
condus-o şi este viu în inimile celor ce îl cinstesc, împărtăşindu-le harul cel de 
viață purtător al Sfintei Treimi. Este prăznuit de întreaga Ortodoxie la 25 
septembrie. 


Daniel Văduva, 25 septembrie 2008 

Sfântul a fost cuprins de frică şi de cutremur mare, dar venindu-şi în sine după un 
timp, a aflat pe ucenicul său zăcând de frică, ca mort, şi l-a ridicat. „Spune-mi, 
părinte, pentru Domnul, ce era aceasta minunată vedenie, de vreme ce duhul meu 
numai puţin de nu s-a despărțit de trupeasca-mi legătură, pentru vedenia cea 
strălucită?”, a întrebat el. 


Iar sfântul se bucura cu sufletul şi faţa lui strălucea de acea negrăită bucurie, nepu- 
tând să grăiască altceva nimic, fără numai atât: „Aşteaptă, fiule, fiindcă duhul meu 
tremură în mine de acea minunată vedenie”. 


După puţin timp, Sfântul Serghie i-a chemat pe doi dintre ucenicii săi, Sfinţii Isaac 
şi Simon, ŞI le-a spus cum a văzut-o pe Preacurata Născătoare de Dumnezeu cu 
apostolii şi despre promisiunea făcută lui. Apoi împreună au cântat Paraclisul 
Maicii lui Dumnezeu. Iar sfântul a petrecut toată noaptea aceea fără somn, socotind 
cu mintea la viziunea divină. 


Arătarea Maicii Domnului la chilia Sfântului Serghie, unde în prezent e camera 
Serapionov, a fost într-una din zilele de vineri din postul Naşterii Domnului, din 
anul 1385. 


Sărbătoarea vizitei Maicu Domnului și a promisiunii ei a fost păstrată cu evlavie la 
Mănăstirea „Sfânta Treime”, de către ucenicii Sfântului Serghie. 


La data de 5 iulie 1422, sfintele moaşte ale Sfântului Serghie au fost descoperite 
întregi și nestricate, iar la scurt timp o icoană a arătării Maicii Domnului a fost 
aşezată pe mormântul sfântului. Icoana a fost cinstită cu mare respect. 


În anul 1446, marele cneaz Vasile (1425-1462) a fost asediat la Mănăstirea „Sfânta 
Treime” de către armatele cnezilor Dimitrie Shemyaka şi loan din Mozhaisk. EI s-a 
baricadat în Catedrala „Sfânta Treime” şi când a auzit că este căutat, el a luat 
icoana Arătării Maicii Domnului şi s-a întâlnit cu cneazul loan la uşile bisericii din 
partea de sud, zicând: „Frate, am sărutat dătătoarea de viață Cruce şi această icoană 
a Dătătoarei de Viaţă Treimi, la acest mormânt al făcătorului de minuni Serghie, 
care nu intenționează, nici nu doreşte răul oricăruia dintre frații noştrii, și dintre 
noi. Acum, nu ştiu ce se va întâmpla cu mine aici”. 


Călugărul Ambrozie a reprodus icoana Arătării Maicii Domnului Sfântului 
Serghie, sculptată în lemn (pe la mijlocul secolului al XIV-lea). 

Țarul Ivan cel groaznic a luat icoana Arătării Maicii Domnului în campania sa de 
la Cazan (1552). Cea mai vestită icoană, pictată în anul 1558, a fost cea a 
iconomului Lavrei „Sfânta Treime” - Serghiev, Eustațiu Golovkin, având rama 
făcută din racla de lemn a Sfântului Serghie, care a fost dată la o parte în anul 
1585, când moaştele sfântului au fost mutate într-o raclă de argint (14 august). 


Prin această icoană, Maica Domnului a protejat în mod repetat armata rusă. Țarul 
Alecsei Mihailovici (1645-1676) a luat-o în campania poloneză în 1657. În anul 
1703, icoana a participat la toate campaniile militare împotriva regelui suedez 
Carol al XII-lea, iar în 1812 mitropolitul Platon a trimis-o la Moscova, ca donație 
pentru militari. Icoana a fost purtată în războiul ruso-japonez din 1905, iar în 
timpul primului război mondial, în 1914, icoana a stat în casa comandantului de 
căpetenie. 


O biserică a fost construită peste mormântul Sfântului Mihail, iar când a fost 
sfințită, pe 10 decembrie 1734, a fost numită în cinstea Arătării Maicii Domnului şi 
a Sfinților apostoli Sfântulului Serghie de Radonej. 


La data de 27 septembrie 1841 biserica a fost restaurată şi resfințită de mitropolitul 
Filaret al Moscovei, care a spus: „Prin harul Preasfântului şi Preasfințitului Duh, 
restaurarea acestui templu este acum realizată, închinată înainte de noi în cinstea 
aducerii aminte a arătării Doamnei noastre, Preasfânta Născătoare de Dumnezeu, 
care a fost la poarta Sfântului Serghie, la care Sfântul Mihail a fost de asemenea 
martor ocular”. 


Sărbătorirea acestui eveniment este marcată pe bună dreptate de sfințirea unei 
biserici. Toată această mănăstire este o aducere aminte a minunatei vizite. Prin 
urmare, intenția sa în decursul veacurilor este să continue împlinirea făgăduinţei 
vizitatorului ceresc: „Acest loc va dăinui!” 


În amintirea vizitei Maicii Domnului la Mănăstirea Sfânta Treime - Serghiev, 
Acatistul Preasfintei Născătoare de Dumnezeu este cântat în zilele de vineri, şi o 
slujbă specială în cinstea arătării Maicii Domnului este săvârşită la mănăstire pe 24 
august, în a doua zi a odovaniei praznicului Adormirii Preasfintei Născătoarei de 
Dumnezeu. 


Traducere şi adaptare: Mihai-Alex Olteanu 
Sursa: http://oca.org 

Raluca Tănăseanu - Sfântul Serghie de Radonej - Vas ales al Sfintei Treimi 


Astăzi, 25 septembrie, este prăznuit Sfântul Serghie de Radonej, mare apărător al 
pământului rusesc, cel care şi-a închinat întreaga sa viaţă Sfintei Treimi. S-a arătat 
vas ales al lui Dumnezeu încă din pântecele maicii sale, când a strigat în timpul 
Sfintei Liturghii de trei ori: atunci când a început a se citi Sfânta Evanghelie, la 
Heruvic şi când preotul a glăsuit: "Sfintele sfinţilor”. Încă de prunc a dovedit 
înfrânare refuzând să fie alăptat miercurea şi vinerea. 


După moartea părinţilor săi, Chiril şi Maria, şi-a împărţit averea săracilor şi s-a 
retras într-un loc pustiu unde a ridicat o biserică în cinstea Sfintei Treimi (astăzi, 
acolo, nu departe de Moscova, este o adevărată Lavră). 


In acatistul închinat lui, Sfântul Serghie este numit grabnic ajutător şi de multe 
minuni făcător, căci, într-adevăr, a săvârşit mari şi nenumărate minuni încă din 
timpul vieţii. 


Odată fiind înfometați fraţii din mănăstirea sa pentru că nu mâncaseră trei zile au 
început să cârtească împotriva sfântului. Acesta însă după ce le-a vorbit despre 
nevoinţele prin care au trecut sfinţii le-a proorocit că a doua zi vor mânca 
îndeajuns. Și, într-adevăr, s-a împlinit proorocirea sfântului căci un necunoscut a 
adus pâine, peşte şi alte feluri de bucate din belşug. 


Ar Dr dr dr dr de Dr dr de De Dr dr dr de de dr dr A de dr dr A A 


Xp PP PP 0 E IP IP 3 IE IE IE II IE E E XX 


Ar fe Ar dr De dr dr Dr De dr dr dr De dr dr De De dr dr e De de dr A d 


XP PP 2 0 E E 3 IP IP 3 5 E IE II IE E XX 


Dumnezeu i-a dăruit Sfântului Serghie atâta putere încât a reuşit să învieze şi un 
mort, pe un băiat, singurul fiu al unui om foarte credincios. 


Pentru nevoinţele şi virtuțile sale, Sfântul era cinstit nu numai de oamenii simpli, ci 
şi de ierarhii locului. 


Astfel, Sfântul Ştefan, episcopul Permului, trecând spre Moscova s-a apropiat de 
Mănăstirea Cuviosului. Nu a apucat însă să treacă să-l salute personal pe Sfântul, ci 
a făcut acest lucru de la distanţă. Sculându-se din căruţa sa s-a închinat cu faţa la 
mănăstirea cuviosului Serghie zicând: ” Pace ţie, duhovnicescule frate!”. În acel 
moment, Sfântul sculându-se de la masă a răspuns salutului dat de episcop: ” 
Bucură-te şi tu păstorule al turmei lui Hristos şi pacea lui Dumnezeu să petreacă cu 
te! 


Prin intermediul agenţiei Miriam Turism am ajuns şi eu la Lavra Sfintei Treimi, 
întemeiată de Sfântul Serghie de Radonej. Până în ziua de astăzi, în fiecare zi la 
trapeză, la masa de prânz, stareţul care stă în capul mesei întrerupe prânzul sunând 
din clopoțel şi toți vieţuitorii lavrei aflaţi la masă se ridică în picioare şi rostesc: ” 
Pentru rugăciunile Sfântului Ştefan, episcopul Permului şi ale Sfântului Serghie de 
Radonej, Doamne lisuse Hristoase, Fiul lui Dumnezeu, miluieşte-ne pe noi. 
Amin.” Apoi se aşează şi continuă masă. Este o tradiţie care a străbătut veacurile, 
pornind de la momentul întâlnirii în duh al celor doi oameni ai lui Dumnezeu. 

Impresionant în viaţa Sfântului este faptul că şi părinţii săi, Chiril şi Maria sunt 
trecuţi în calendarul Bisericii Ortodoxe Ruse, iar o parte din ucenicii săi au ajuns, 
de asemenea sfinți. Cel mai cunoscut este Sfântul Andrei Rubliov, cel care la 
şaptesprezece ani de la trecerea la cele veşnice ale Cuviosului Seghie, a zugrăvit în 
amintirea sa icoana Sfintei Treimi. 


Moaştele Sfântului Serghie se află la Lavra Sfintei Treimi - situată la 70 km nord 
de Moscova, la Serghiev Posad. Lavra Sfintei Treimi a Sfântului Serghie 
adăposteşte, de asemenea, o relicvă de mare preţ pentru toţi creştinii, mâna Sfân- 
tului mucenic şi arhidiacon Ştefan. 

Să-l rugăm pe Sfântul Serghie să înalțe rugăciuni Bunului Dumnezeu şi pentru 
neamul nostru românesc. „„Nevoitor virtuţilor te-ai arătat şi ca un adevărat ostaş al 
lui Hristos Dumnezeu ai luptat cu patimile din această viaţă trecătoare prin post şi 
priveghere, făcându-te locaş al Duhului Sfânt şi vas ales al Sfintei Treimi. Pentru 
aceasta, cercetează-ne şi pe noi, cuvioase Serghie, şi pomeneşte-ne după cum ai 
făgăduit” (Troparul cuviosului Serghie). 

Lumea Credinței - Cuviosul Serghie de Radonej 


Cuviosul Serghie s-a născut în marea cetate a Rostovului, în Rusia, din părinţi bine 
credincioşi, pe nume Chiril şi Maria. Într-o zi, pe când era încă însărcinată, mama 
sa a mers la Sfânta Liturghie, după cum obişnuia, şi mare minune s-a săvârşit, căci 
pruncul a glăsuit de trei ori din pântecele maicii sale: prima dată când s-a început a 
se citi Sfânta Evanghelie, apoi la Heruvic şi a treia oară la „Sfintele Sfinţilor“. Şi 
toți au luat acesta ca un semn despre sfinţenia vieţii celui ce urma să se nască. 


Venind pruncul pe lume, i-au pus din botez numele Vartolomeu. Şi de când s-a 
născut, spre marea mirare a maicii sale şi a tuturor, el nu a primit să sugă niciodată 
miercurea şi vinerea, postind astfel desăvârşit încă de la începutul vieţii sale. 


Când a mai crescut însă, Vartolomeu avea mari probleme cu învăţătura, fiind, aşa 
cum se spune în viaţa lui, „zăbavnic la minte“, căci oricât se străduia învățătorul 
său, el nu pricepea nimic şi nu sporea deloc. 


Într-o zi, însă, pe când se plimba printr-o dumbravă, copilul a întâlnit un pustnic şi, 
spunându-i neputinţa sa de a înţelege învăţătura cărții, i-a cerut să se roage pentru 
el. Pustincul i-a făcut rugăciune, l-a binecuvântat şi din clipa aceea s-a deschis 
mintea lui spre toată înţelepciunea. 


Și toată copilăria sa a rămas mai departe iubitor de post şi înfrânare, departe de 
jocurile copilăreşti ale celor de vârsta lui şi deprinzând cu uşurinţă toate cele ce îl 
învăţa dascălul său. 


După o vreme părinţii săi s-au mutat din Rostov la Radonej şi la scurtă vreme au 
trecut la Domnul, lăsându-i tânărului Vartolomeu toată averea lor. lar el, văzând 
moartea părinţilor săi şi înțelegând deşertăciunea acestei vieţi, a împărțit toată ave- 

rea, neoprind pentru sine nimic, şi a continuat să trăiască în post şi rugăciune, într- 
o chiliuță pe care şi-a făcut-o singur. 


Mai târziu a fost vizitat de un monah pe nume Mitrofan, care l-a şi tuns în mona- 
hism, cu numele Serghie, şi care la plecare, a profeţit că în acel loc avea să se ridi- 
ce mânăstire mare şi vestită. 


Iar sfântul a rămas mai departe să se nevoiască acolo, biruind toate ispitele şi nălu- 
cirile diavoleşti. Şi i s-a dus vestea de părinte îmbunătăţit şi mulţi au venit să se 
nevoiască împreună cu el. 


Între ei un arhimandrit, Simeon din Smolensk, a venit cu bani mulţi, cu care s-a 
zidit o biserică mare şi s-a lărgit mânăstirea. Şi rânduiala mânăstirii era ca, oricât 
de mare nevoie ar fi fost, nimeni să nu iasă din mânăstire şi să ceară, ci, petrecând 
în rugăciune, să aştepte ajutorul lui Dumnezeu. Şi întotdeauna Dumnezeu se îngri- 
jea ca nimic să nu lipsească obşti. 


Când Sfântul Serghie îşi alesese locul de pustnicie, el înadins a căutat un loc fără 
apă, ca să îşi sporească osteneala, aducând apa de departe, dar acum părinții deja 
cârteau, gândind că mânăstirea fusese construită fără dreaptă socoteală. Atunci 
Sfântul Serghie s-a rugat cu nădejde, iar Dumnezeu i-a ascultat rugăciunea şi a 
izvorât izvor de apă lângă mânăstire, cum se vede şi astăzi. 


Altă dată sfântul a înviat cu rugăciunea fiul unui om credincios şi mulți cuprinşi de 
duhuri necurate se izbăveau pe cale mai înainte de a ajunge chiar la el. 


Tot între minunile vrednice de pomenire este şi aceea că, odată, trecând pe lângă 
mânăstire, fericitul Ştefan, episcopul Permului, l-a binecuvântat de la distanţă pe 
sfântul, iar acesta, fiind la masă, spre mirarea ucenicilor, îndată s-a ridicat, răspun- 
zând la binecuvântarea prea sfinţitului. 


Mai citim în viaţa cuviosului Serghie că s-a învrednicit de o vedenie minunată în 
care Dumnezeu i-a descoperit viitorul prea frumos al Lavrei şi numărul mare de 
ucenici care se vor ridica aici la măsuri mari ale sfinţeniei. 


La o vreme, primind scrisoare de îndemn de la însuşi patriarhul Filoteu al Con- 
stantinopolului, Sfântul Serghie a rânduit în mânăstirea sa viaţă de obşte şi s-a 
retras apoi la linişte în singurătate. Nu a stat însă mult, căci obştea şi mitropolitul 
Alexie al Moscovei l-au rugat să revină. 

Apoi mitropolitul Alexie l-a chemat în taină, rugându-l să primească harul arhieriei 
şi să păstorească după el mai departe, însă Sfântul Serghie, cu multă smerenie, l-a 
refuzat categoric. 


Și minunile din viaţa cuviosului nu au contenit până la sfârşitul vieţii sale pămân- 
teşti, căci se învrednicise de darul înainte-vederii. 


Odată ucenicul său l-a văzut învăluit în foc de la cap până la picioare, pe când slu- 
jea Sfânta Liturghie. 


Dar mai mare decât toate acestea a fost cercetarea Maicii Domnului de care s-a în- 
vrednicit sfântul. Astfel, într-o seară, pe când îşi făcea pravila, aşa cum obişnuia, în 
faţa icoanei Maicii Domnului, după ce a rostit Acatistul Bunei Vestiri, sfântul a 
avut descoperire despre vizita ce avea să le facă Prea Sfânta în noaptea aceea şi a 
vestit despre aceasta şi pe ucenicul său, părintele Mihail. Într-adevăr, la scurt timp, 
s-a auzit glas din cer vestind venirea Maicii Domnului şi sfântul, ieşind în tinda 
chiliei, a văzut lumină mare şi în lumină pe Maica Domnului însoțită de Sfinţii 
apostoli Petru şi loan. Atunci Sfântul Serghie a căzut la pământ, iar Maica 
Domnului, atingându-l cu mâinile sale, l-a încredinţat de ocrotirea ei, atât pe el în 
această viaţă, cât şi întreaga mănăstire pururi, după care s-a făcut nevăzută. 


Sfântul Serghie a mai trăit până la vârsta de 78 de ani şi cunoscându-şi mai înainte 
cu 7 luni trecerea din lumea aceasta, a rânduit stareţ pe ucenicul său Nicon şi s-a 
retras să se liniştească. lar înainte de moarte s-a împărtăşit singur cu Sfintele Taine 
ŞI aşa şi-a dat sufletul său. Stă scris în viaţa sa că şi după moarte chipul i-a rămas 
luminos, ca al unuia care dormea. 


Când s-a deschis mormântul Sfântului Serghie, după 3 ani, au aflat sfintele lui 
moaşte întregi şi bine mirositoare, şi întocmai şi hainele. Şi au aşezat sfintele moa- 
şte cu cinste spre închinare, binecuvântare şi tămăduire credincioşilor. Şi astăzi ele 
se află în Catedrala Sfintei Treimi, într-o frumoasă raclă de argint. 


Revista: Lumea Credinței, anul V, nr. 9 (50) Septembrie 2007 

Pr. Eugeniu Rogoti - Pustnicul rugător şi izbăvitor al Rusiei 


Astăzi săvârşim pomenirea Sfântului cuvios Serghie din Radonej, ieromonah din 
secolul al XIV-lea, unul dintre cei mai iubiţi şi cinstiţi sfinţi din Rusia. 


Cuviosul Serghie a pus începutul vieţii monahale de obşte la Lavra Sfintei Treimi 
din pădurile Radonejului şi a îndemnat poporul rus la unitate şi credință în vederea 
salvării de sub jugul asupritorilor străini. 


Numit la botez Bartolomeu, viitorul stareţ Serghie avea din copilărie probleme de 
vorbire şi învăţare, până când s-a întâlnit cu un pustnic în pădure, care l-a 
binecuvântat şi l-a încurajat spre luminarea minţii şi a inimii pentru viața mona- 
hală. 


Părinţii lui au fost Chiril şi Maria, care la sfârşitul vieţii au devenit, la rândul lor, 
monahi. Şi ei sunt cinstiţi ca Sfinţi cuvioşi în Biserica Ortodoxă Rusă. Locuinţa lor 
era în regiunea Rostov, de unde au fost nevoiţi să plece în 1328 şi să se stabilească 
în zona Radonejului. 


La vârsta adolescenţei, Bartolomeu a plecat împreună cu fratele lui Ştefan în 
pădure, ca să vieţuiască singuri, asemenea pustnicilor care erau în acele ţinuturi. 

Călugărul Mitrofan l-a tuns monah în 1337 pe Bartolomeu cu numele Serghie, în 
cinstea mucenicilor Serghie şi Vah. Cu timpul, în pădurea aceea au venit mai mulți 
doritori de însingurare şi şi-au făcut chilii, lucrând şi întreţinându-se după modelul 
lui Serghie. 


De la monahismul eremit la cel de chinovie 


Aşezământul monahal întemeiat astfel avea atunci călugări care trăiau cu „viaţă de 
sine”. În urma unei scrisori primite de la patriarhul Constantinopolului Teofil, în a 
cărui jurisdicție erau în vremea aceea pământurile ruseşti, Serghie pune începutul 
vieţii monahale de obşte în Rusia, după tradiţia foarte veche a Bisericii din Răsărit. 
Pentru această lucrare, patriarhul i-a trimis în dar o cruce, un paraman şi o schimă. 
Astfel, încep să apară mai multe mănăstiri în acea zonă, iar chinovia devine model 
şi regulă pentru mănăstirile ruseşti, dintre care cele mai vechi sunt Mănăstirea 
Sfintei Treimi şi Mănăstirea „Buna Vestire” din apropierea Radonejului. 


După moartea mitropolitului Alexei al Moscovei, Serghie refuză să devină mitro- 
polit şi propune pe altcineva. Ținuturile ruseşti erau sub stăpânirea tătaro- 
mongolilor, iar principii ruşi căutau o modalitate de a dobândi independenţa. 


Principele Dimitrie al Moscovei, supranumit ulterior Donskoi, a fost recomandat 
de stareţul Serghie, cinstit acum ca egumen în toate principatele, să fie 
conducătorul luptei pentru independenţa cnezatelor ruseşti de sub stăpânirea 
mongolă. Astfel, în 1380, principele Dimitrie adună oştile sale şi ale celorlalți 
principi şi, cu binecuvântarea starețului Serghie, care trimite pe Peresvet şi 
Osleaba, doi monahi, foşti ostaşi, ca să-l ajute, învinge în bătălia cu Mamai şi 
începe procesul de dobândire a independenţei. 


„Intâi de toate să aveţi frică de Dumnezeu, curăţie sufletească şi dragoste 
nefăţarnică” 


Pentru vieţuirea sa îngerească, Sfântul cuvios Serghie a fost învrednicit de Dumne- 
zeu să aibă vedenii cereşti. 


Odată, spune viaţa sfântului, stareţul Serghie a avut o vedenie în timp ce citea 
pravila în faţa icoanei Maicii Domnului. După încheierea paraclisului, Serghie s-a 
aşezat să se odihnească, dar 1-a spus la scurt timp ucenicului, cuviosul Mihei (data 
de pomenire: 6 mai), că vor primi o vizită deosebită. Imediat le apăru Maica 
Domnului, însoţită de Sfinţii apostoli Petru şi loan Teologul. Din cauza luminii 

orbitoare, cuviosul Serghie căzu cu faţa la pământ, iar Maica Domnului îl atinse, 
binecuvântându-l şi promiţându-i că-i va ocroti aşezământul pentru totdeauna. 


Ajuns la adânci bătrâneţi, Sfântul Serghie a presimţit moartea sa cu jumătate de an 
înainte şi l-a binecuvântat să fie stareţ pe ucenicul său Nicon (data pomenirii: 17 
noiembrie). Cuviosul s-a mutat la cele cereşti în data de 25 septembrie 1392. În 
acea zi i-a chemat pe frații mănăstirii şi le-a spus: „Luaţi aminte, fraților, ca întâi 
de toate să aveți frică de Dumnezeu, curăție sufletească şi dragoste nefăţarnică!” 


Cuviosul Serghie a fost un mare rugător şi postitor. Şi-a cunoscut sfârşitul vieţii 
dinainte şi le-a spus ucenicilor să-l îngroape în cimitirul monahal. 


După moartea lui însă, monahii s-au sfătuit cu mitropolitul Moscovei şi au decis 
să-l înmormânteze pe stareţul Serghie în Biserica Sfintei Treimi, pe care acela o 
zidise. 


„Canstitul trup al Sfântului era păstrat întreg şi luminat” 


La 30 de ani după moartea Cuviosului, în data de 5 iulie 1422, moaştele sale au 
fost descoperite neputrezite, fapt înregistrat de cronicarul Pahomie Logofătul: 
„Atunci când sfânta adunare a deschis sicriul cel de minuni făcător, toţi au văzut o 
arătare minunată şi vrednică de zdrobirea inimii: nu numai că cinstitul trup al 
Sfântului era păstrat întreg şi luminat, ci şi hainele în care fusese înmormântat erau 
întregi, neafectate în vreun fel de putreziciune. Văzând aceasta, toți L-au prea mărit 
pe Dumnezeu, pentru că trupul Cuviosului stătuse atâți ani în mormânt şi se 
păstrase neatins”. 


Ziua descoperirii moaştelor, adică 5 iulie, este o altă zi în de sărbătorire a Sfântul 
cuvios Serghie din Radonej, făcătorul de minuni. 


Istoria mutării moaştelor Sfântului Serghie 


Ieromonahul loan Samoilov spune într-o carte despre Sfântul Serghie de Radonej 
că „în toată istoria mănăstirii moaştele Cuviosului au fost mutate de la locul lor 
numai în caz de pericol foarte mare. De două ori, în 1709 şi 1746, ele au fost 
mutate din cauza incendiilor. Prima dată, sfintele moaşte au fost aşezate în piaţa 
Krasnogorski, lângă mănăstire, iar a doua oară, la marginea oraşului, unde nu erau 
construcții şi incendiul nu putea ajunge. De asemenea, moaştele au mai fost mutate 
în 1812, atunci când armata rusă a părăsit Moscova, iar trupul Cuviosului a fost 
dus la Mănăstirea Sfântului Chiril din Belozersk”. 

De asemenea, moaştele cuviosului Serghie au fost duse din lavra sa, care în 
perioada interbelică a fost muzeu. 


În timpul celui de-al doilea război mondial au fost purtate în spatele frontului. Din 
1919 şi până în 1942 moaştele fuseseră ţinute în Muzeul ateismului, înfiinţat pe 
teritoriul lavrei de către bolşevici. 


Astăzi, moaştele Sfântului Serghie se află într-o prea frumoasă raclă din argint, în 
Biserica „Sfânta Treime” din lavra cu acelaşi nume, oraşul Serghiev-Posad, la 80 
km depărtare de Moscova. 

Cuviosul milostiv și făcător de minuni din Radonej 


Atunci când un pelerin vizitează Rusia este de neconceput să nu se închine la 
moaştele Sfântului cuvios Serghie de Radonej, care se află în Lavra Sfintei Treimi 
din oraşul Serghiev Posad, în apropiere de Moscova. Lavra aceasta, cea mai mare 
din Rusia, în care astăzi viețuiesc mai bine de 300 de monahi şi unde se săvârşesc 
zilnic slujbe în şapte biserici, a fost întemeiată de Sfântul Serghie în urmă cu 
aproape şapte veacuri şi continuă, ca odinioară, să cheme credincioşii spre 
Împărăţia Preasfintei Treimi, despre care teologhisea întemeietorul aşezământului. 


În secolul al XIV-lea cnezatele ruseşti erau divizate, se războiau uneori între ele şi 
se aflau sub suzeranitatea Hoardei de Aur. În acest context, în al doilea deceniu al 
acelui veac, în ţinuturile Rostovului se naşte Bartolomeu, al doilea copil al unor 
oameni credincioşi, un pic înstăriți, Chiril şi Maria. În total, familia a avut trei 
copii, băieţi. Ştefan şi Petru erau foarte isteţi şi prindeau uşor învăţăturile care li se 
predau la şcoala din Rostov, una din puţinele instituţii de acest fel din voievodatele 
aflate mai tot timpul sub teroarea ocupaţiei iminente a străinilor. La această şcoală 
aproape sigur se preda şi limba greacă, pentru că în ţinuturile Rostovului chiar şi 
slujbele se ţineau pe jumătate în această limbă străveche, iar preoţii de acolo erau 
atunci în ascultarea Patriarhului de la Constantinopol. 

Doar Bartolomeu, după cum spune Sfântul aghiograf Epifanie cel înţelept, nu 
reuşea deloc să ţină pasul cu ceilalţi copii la învăţătură. Acest fapt îl necăjea foarte 
mult şi, fiind odată la păscut caii, băiatul a întâlnit în pădure un pustnic, căruia i-a 


Ar Dr Dr dr dr dr Dr dr de De Dr dr d De De dr dr A de dr dr A A 


Xp PP PP 0 E IE IP IP 3 E IE IE II IE E XX 


Je De De de De dr De e De De fe De Dr Dr De De De De De de de e Ar A d 


XP PP 2 E E IE IP IP 3 3 E IE II E E XX 


spus că nu poate învăţa şi i-a cerut cu lacrimi să se roage pentru el, ca să nu mai 
rămână în urma celorlalți copii la şcoală. Pustnicul i-a dat o prescură şi 1-a spus că 
de atunci încolo nu va mai avea astfel de probleme şi că mintea lui va fi luminată 
de Dumnezeu. 


Din cauza războaielor aproape neîncetate şi a problemelor financiare legate de 
acestea, părinţii Sfântului Serghie decid să se mute cu traiul la Radonej, o localitate 
mai apropiată de Moscova, dar mai mică, unde puteau duce un trai mai liniştit. 


Crescând în evlavie şi frică de Dumnezeu, tânărul Bartolomeu, după moartea 
părinților săi, care se călugăriseră la mănăstirea unde vieţuia fratele mai mare, 
Ştefan, se duce la mănăstire. Înainte de aceasta, i-a lăsat partea sa de moştenire 
fratelui celui mai mic. Mănăstirea Hotkovo, unde răposau părinţii celor doi frați, nu 
a mulțumit pe deplin setea de însingurare şi rugăciune a tânărului Bartolomeu, care 
îl convinge pe Ştefan să meargă în pustia pădurilor de lângă Radonej. 


Intemeierea mănăstirii închinate Sfintei Treimi 


După un timp de sălăşluit, cei doi frați şi-au construit o chilie din lemn, iar mai 
apoi o bisericuţă, pe care au închinat-o Preasfintei Treimi. Acest hram, primul din 
teritoriile ruseşti închinat Sfintei Treimi, a devenit apoi unul foarte des întâlnit la 
zidirea sfintelor locaşuri din Rusia. Biserica a fost sfințită de trimişii mitropolitului, 
care au adus cu ei Sfântul şi marele Mir, antimis şi moaşte ale mucenicilor. 


La scurt timp după aceasta, fratele mai mare al lui Bartolomeu decide să 
părăsească locaşul din pădure, din cauza greutăţii vieţii pustniceşti. EI se stabileşte 
la Moscova, la Mănăstirea Teofaniei, pe care ajunge cu timpul să o conducă în 
calitate de stareţ. 


Rămas singur, Bartolomeu ajunge la egumenul Mitrofan, pe care îl roagă să-l tundă 
în monahism. Acest lucru s-a întâmplat în data de 7 octombrie, când se face 
pomenirea Sfinților mucenici Serghie şi Vah, într-un an din apropierea lui 1340. 
Acest fapt a şi dus la alegerea numelui noului monah, care a devenit Serghie. 


Acolo, în pustie, monahul Serghie ducea o viaţă aspră, în rugăciune şi cu puţină 
mâncare, pe care o primea de la fratele mai mic, Petru, căruia îi lăsase partea sa de 
moştenire. larna umbla cu hainele de vară, lupii veneau adesea la uşa chiliei, iar 
ursul nu pleca de acolo, până când nu primea toată pâinea pe care o avea monahul. 

Vestea despre pustnicul din pădure s-a răspândit şi în curând la el au venit să 
vieţuiască mai mulți ucenici, formându-se astfel prima obşte. Sfântul Serghie şi 
primii săi ucenici au arătat, prin viaţa lor, că spiritualitatea omului este înrădăcinată 
în părtăşia omului la viața Preasfintei Treimi. Sfântul Serghie preţuia dragostea 
pentru frați atât de mult, după modelul iubirii dintre Persoanele Sfintei Treimi, 
încât a fost pentru ei şi bucătar, şi brutar, şi tăietor de lemne, şi tâmplar, slujind 
pentru ca nimeni să nu simtă vreo nevoie. Toate acestea, dar şi rânduiala rugăciunii 
neîncetate a lui lisus, adusă în veacul acela al disputelor palamiste, de la Sfântul 
Munte Athos de către unul din monahii obştii sale, au făcut din noul aşezământ un 
izvor de duhovnicie, la care veneau oamenii credincioşi să se adape, iar mulți au 
ales chiar să-şi construiască locuinţe în apropierea mănăstirii. Aşa a apărut, de fapt, 
actualul oraş Serghiev-Posad. 


Serghie a fost hirotonit preot de către episcopul Atanasie de Vladimir şi Volânsk. 
I-a învăţat tot timpul pe monahii din aşezământ să nu ceară milostenie de la alții, ci 
să muncească pentru a-şi întreține viaţa, iar el era primul care le arăta, prin 
exemplul propriu, cum se face aceasta. 


Deoarece până prin 1370 monahii aşezământului trăiau fiecare în chilia lui, înce- 
pând cu această perioadă şi la îndemnul Patriarhului ecumenic Filotei, care i-a 
trimis 0 cruce, un paraman şi schima în dar, frații au început să trăiască în 
chinovie. Totuşi, pentru că unii dintre frați nu au înţeles sistemul chinovial şi au 
început să creadă că Serghie are doar gândul să fie mai mare peste ei, cuviosul 
părăseşte mănăstirea şi înființează alt aşezământ pe malul unui râu. 


Ulterior, Sfântul Serghie a înființat mai multe aşezăminte monahale şi s-a bucurat 
de respectul oamenilor, al boierilor şi chiar al voievozilor. 


Cuviosul a primit de la Dumnezeu darul facerii de minuni încă din timpul vieţii, 
vindecând mulţi oameni de diferite boli, iar după mutarea la Domnul ajutând pe 
mulţi credincioşi care i se adresează în rugăciune. 


Pomenirea Sfântului Serghie se săvârşeşte la data mutării sale la Domnul, în anul 
1392 - 25 septembrie. Atunci stareţul Serghie a fost înmormântat lângă Altarul 
bisericii construite de el în primul aşezământ: Mănăstirea Sfintei Treimi. 

În Rusia se mai săvârşesc slujbe în cinstea Sfântului Serghie şi la data aflării 
cinstitelor sale moaşte, pe 5 iulie 1442, când cinstitele sale moaşte au fost aşezate 
în biserică. 

Sfatul dat cneazului rus 


3 
d 

ps 

2 În ajunul bătăliilor oştilor cneazului Dimitrie Donskoi cu tătarii hanului Mamai, 

Jr egumenul ținuturilor ruseşti, cum era supranumit Sfântul Serghie, l-a încurajat pe Jr 
cneaz să lupte pentru neatârnarea ţării, dar şi să se alieze cu alţi voievozi de acelaşi ti 
dr neam, pentru a spori în forţă. x 
DA 

Dad 

pas 


După renumita bătălie de la Kulikovo din 1380, când tătarii au fost înfrânți, Jr 
cnezatul Moscovei a început să fie considerat inima pământurilor ruseşti. Sfântul A 

Serghie i-a încurajat pe voievozi să se unească, după modelul unirii persoanelor ps 
Ar Sfintei Treimi, în dragoste şi jertfelnicie, pentru ca nici o forță din afară să nu poată Dad 


Pr despărți frăţietatea celor care aparţin aceluiaşi popor. 2 
“Pe A 
Did Did 
XA Jr 
Pr I[) 
Pr Pr 

Cum să deosebim ceea ce vine de la Dumnezeu de ceea ce vine de la vrăjmaș 


Traducere şi adaptare: Tamara Hotnog 
Sursa: Orthodoxologie 


- Spuneţi-ne, vă rugăm, cum să deosebim darul de la Dumnezeu de acela venit de 
la cel rău? 


- Mai întâi de toate, Dumnezeu Îşi oferă darurile Sale omului pentru multa oste- 
neală duhovnicească, pentru nevoinţe, pentru lepădarea de sine şi de toate cele 
lumești, pentru înalta lucrare a smereniei. 


Temeiul acestor daruri este smerenia. Pentru că Dumnezeu celor mândri le stă 
împotrivă, însă harul Lui îl dă celor smeriţi - când există virtutea smereniei şi când 
omul nu se mândreşte cu realizările lui. Când gândeşte că ele nu îi aparţin lui, ci lui 
Dumnezeu, Domnul îl înzestrează cu darurile Lui: darul vindecării, darul intuiţiei, 
darul povăţuirii şi nenumărate alte daruri. 


Bineînţeles, persoana care le primeşte lucrează cu ea însăşi şi îşi cultivă sufletul, îşi 
smulge toate buruienile din inimă şi nu se gândeşte cum să obțină aceste daruri. Ea 
se gândeşte la mântuire, iar Domnul Însuşi i le dă. Şi de multe ori se întâmplă ca ea 
să nu vrea aceasta, însă oamenii o remarcă. De aceea, spune: „Aceasta nu vine de 
la mine, ci de la Domnul”. 


- Această persoană fuge de slavă. 

- Da, ea fuge de slava aceasta. Domnul este milostiv, vrea să-Și dăruiască ale Lui 
bunătăţi celui ce are nevoie. Indivizii extrasenzoriali cred că au daruri dumne- 
zeieşti. În felul acesta, ei nu cred decât că sunt hărăziţi - şi nu este cazul. Îşi agită 
mâinile, prevăd, văd, aud, remarcă câte ceva şi cred că aceea vine de la Dumnezeu. 
Au şi vreo lumânare şi vreo icoană alături şi zic: „lată, am ajutor de la Dumnezeu”. 
Nu există astfel de daruri. După a mea cunoştinţă, Sfinţii Părinți nu ajungeau la 
aceste daruri decât cu osteneală duhovnicească. 


- Cu nemaiîntâlnite osteneli duhovniceşti! 


- Luaţi-l ca exemplu pe Sfântul Serghie de Radonej sau pe Sfântul Serafim de 
Sarov. 


De pildă, un bărbat a venit la Sfântul Serghie ca să-i aducă un prunc bolnav, iar 
pruncul a murit. lar bărbatul, de disperare şi de durere, l-a pus pe acela la 
picioarele sfântului, să facă ce va vrea cu el. Serghie a plecat şi s-a rugat, iar 
Domnul i-a ascultat rugăciunea. ŞI i-a zis Sfântul bărbatului: „Mergi acasă, însă să 
nu spui nimănui nimic, atâta vreme cât voi fi în viaţă”. Acela a plecat bucuros, 
întrucât fiul lui a fost ridicat din boală şi vindecat. Bineînţeles, aceasta este o mare 
bucurie. 


Însă, urmând îndemnul Mântuitorului Hristos, i-a spus lui: „Nu zi nimănui ce am 
făcut”. lată un exemplu de felul în care Domnul ne arată cum să primim darurile şi 
să le păzim cu inimă înfrântă şi smerită. Însă, când cineva dobândește darurile în 
mod atât de simplu... (...) Care este nevoinţa celui mândru, nevoinţa pentru care a 
dobândit aceste daruri? Le-a dobândit, oare, pentru mândria lui? Da, le-a dobândit 
pentru mândrie - şi nu de la Dumnezeu, ci de la diavoli. Nu există o a treia putere: 
există numai puterea dumnezeiască şi puterea demonică. 


- Ori una, ori cealaltă... 


- Puterea dumnezeiască nu poate fi obținută decât prin smerenie, prin multa 
nevoinţă duhovnicească, iar cea demonică - în deplina siguranţă şi cu uşurinţă. 

lerodiacon Savatie Baștovoi - Dragostea înseamnă să fii aspru cu tine, dar 
îngăduitor cu ceilalți 


Orice om tânjeşte să fie înţeles, dar se simte înțeles numai de cel care îi remarcă şi 
îi vorbeşte de calitățile sale ascunse, pe care alţii nu i le observă. A vedea calitățile 
ascunse, însă, este o însușire a celor care au un exercițiu spiritual permanent, la 
care nu se poate ajunge fără darul lui Dumnezeu. 


A striga în dreapta şi în stânga și a făgădui degrabă iadul este propriu râvnei 
trupeşti. Oamenii sfinți, însă, care au ajuns la dragoste, nu mai pot avea această 
atitudine. 


Căci dragostea, spune Sfântul Serghie de la Radonej, înseamnă a fi aspru cu 
fine, dar îngăduitor cu ceilalți. Cred că măsura desăvârşirii noastre duhovniceşti o 
putem deduce din felul în care ne raportăm la oamenii care încă mai săvârşesc cele 
mai cumplite păcate. 


(Ierodiacon Savatie Baştovoi, În căutarea aproapelui pierdut, Editura 
Marineasa, Timişoara, 2002, pp. 54-55) 

Jurnal de pelerine Rusia: Sărbătoarea de vară a Sfântului Serghie de Radonej 


În fiecare an, dată de 18 iulie împarte în două anul monahilor de la Lavra Sfintei 
Treimi a Sfântului Serghie de Radonej - cea mai mare mănăstire a Rusiei, aflată la 
doar 70 km de Moscova. 


Data de referinţă în viaţa Lavrei, părinţii îşi planifică activităţile pentru perioada 
dinainte şi perioada de după sărbătoarea de vară a Sfântului Serghie. 


Cu o săptămână înainte de marea sărbătoare prilejuită de aflarea moaştelor 
Sfântului Serghie, în hotelul Lavrei se blochează toate locurile, pentru că încep să 
sosească arhiereii din întreaga Rusie. 


Marele apărător al pământului rusesc, Sfântul Serghie de Radonej este cel care a 
aşezat Rusia sub semnul Sfintei Treimi, prin întărirea în credinţă a principelui 
Dimirie Donskoi înaintea bătăliei cu tătarii de la 1380. 


Momentul istoric crucial în viaţa poporului rus, alungarea tatarilor-mongoli ( 
păgâni) de pe pământul încreştinat al Rusiei, a descoperit importanța Sfântului 

Serghie de Radonej în calitate de stareţ şi ocrotitor al pământului rusesc în întreaga 
sa măreție duhovnicească. 


Din acest punct de vedere şi păstrând proporțiile în comparaţie, Sfântul Serghie de 
Radonej a fost pentru ţarul Dimitrie Donskoi ceea ce Sfântul Daniil Sihastru a fost 
pentru Ştefan cel mare şi sfânt. Dar în acelaşi timp, Sfântul Serghie a fost 
principalul artizan al vieţii contemplative în Rusia, la doar 300 de ani de la 
momentul încreştinării acesteia. 


Lavra Sfintei Treime, fondată de el în anul 1337, a dat naştere la 50 de mănăstiri, 
care, la rândul lor, au dat naştere altor 40 de aşezăminte monahale, astfel încât 
ieromonahul Nikon - cel care a scris viaţa Sfântului Serghie în secolul al XV-lea - 
da numele a 100 de sfinți monahi care proveneau din mănăstirea Sfântului Serghie. 


Sfântul Serghie, grabnic ajutător în luminarea minţii elevilor şi studenţilor 


În prezent, aici, în kremlinul Lavrei, se află cea mai puternică şcoală teologică a 
Bisericii Ortodoxe Ruse, care cuprinde: Academia Teologică Moscovită ( cu o 
durată de 3 ani), Seminarul Teologic Moscovit ( 5 ani), Şcoala de Pictură ( primul 
nivel de 3 ani, al doilea nivel de 2 ani) şi Şcoala de Conducători de Cor Bisericesc 
(3 ani). 


Aici s-au format majoritatea arhiereilor Bisericii Ortodoxe Ruse, în Lavră au primit 
cinul monahal cei mai mulţi dintre ei. În prezent, în fiecare an sunt admişi doar 90 
de elevi la seminar şi doar 60 studenți la Academia Teologică, care are 4 facultăți 
(pentru fiecare facultate sunt aprobate doar 15 locuri). În ultima perioadă, în fiecare 
an a existat cel puţin un elev sau un student român din Republica Moldova, admis 
la studii teologice. 


Interesant este că Sfântul Serghie de Radonej este cunoscut ca grabnic ajutător în 
luminarea minţii elevilor şi studenţilor, ca urmare a unui episod uimitor petrecut pe 
vremea când avea şapte ani şi purta numele de Vartolomeu. Necăjit fund de faptul 
că nu înţelegea nimic din ceea ce explica învățătorul, „fiind zăbavnic la minte”, 
într-una din zilele în care umbla singur prin dumbrăvi, căutând locuri liniştite, 
micuțul Vartolomeu întâlni un călugăr căruia îi spuse supărarea sa, legată de 
neputinţa minţii sale şi îi ceru să se roage Domnului pentru luminare. lar călugărul 
( îngerul?) făcând rugăciunea şi binecuvântându-l, i-a spus: „lată, de acum, fiule, 
îți dăruieşte Dumnezeu să înţelegi cele ce-ţi trebuie, încât să poţi şi pe alții să-i 
ajuţi!” Aceasta s-a făcut din rânduiala Domnului, că nu de la oameni, ci de la 
Duhul Sfânt să se dea copilului înţelegerea cărţii. 

Festivităţile organizate anual în 18 iulie 


În ziua de 17 iulie, în ajunul marii sărbători, se adună în Lavra Serghiev Posad cel 
puţin 70-100 de arhierei, din toată Rusia, majoritatea fiind absolvenţi ai Academiei 
Teologice din Lavra. De asemenea, sosesc oaspeţi din Grecia, Serbia, Bulgaria şi 
grupuri de pelerini. 


În ajunul sărbătorii, la ora 15, se oficiază Vecernia mică cu acatistul Sfântul 
Serghie de Radonej, iar de la ora 18, privegherea de seară (Vecernia mare şi 
Utrenia). De obicei aceste slujbe sunt oficiate de către Patriarhul Moscovei şi a 
toată Rusia. 


În ziua de sărbătoare - 18 iulie - la ora 9 toţi arhiereii merg la Palatul Patriarhal, 
să-l întâmpine pe Patriarh şi Sfântul Sinod, corurile unite ale studenţilor şi 
seminariştilor cântă imnuri, clopotele sunt trase şi, după primirea binecuvântării, 
fiecare dintre arhierei se îndreaptă către biserica unde va sluji Sfânta Liturghie. Se 
oficiază 4 Sfinte Liturghii, toate odată, în catedralele şi bisericile Lavrei. De 
asemenea, se oficiază Sfânta Liturghie şi în biserica Acoperământul Maicii 
Domnului a Academiei Teologice şi în Biserica Sfântului loan Scărarul a Semi- 
narului Teologic, în total 6 sfinte Liturghii simultan, începând cu ora 9. Patriarhul 
oficiază de obicei în catedrala Adormirii Maicii Domnului (catedrala cu cupole 
albastre). În fiecare an se respectă acelaşi tipic. 


Sfântul Serghie are două sărbători în an: 18 iulie - aflarea sfintelor sale moaşte în 
anul 1422, la exact 30 de ani după moartea sa (1392) şi 8 octombrie - trecerea la 
Domnul a Sfântului Serghie, în 1392. 


În zilele noastre, la ambele sărbători ale Sfântului Serghie, clopotul Tar (400 tone) 
este tras câte 3 zile, pe toată durata festivităților, în restul anului auzindu-se doar la 
cele 12 praznice împărăteşti şi zilnic din Săptămâna Luminată şi până la 
Cincizecime. 


Cunoscând importanţa Sfântului Serghie pentru poporul rus, dar şi grabnicul, 
puternicul răspuns pe care sfântul îl dă atunci când te îndrepți în rugăciune directă 
către el în necaz sau nevoi, ne-a mirat numărul relativ redus de participanţi la 
această mare sărbătoare a Bisericii Ortodoxe Ruse, comparativ cu ceea ce se 
întâmplă, de exemplu, la Iaşi la hramul Sfintei Cuvioase Parascheva. 


Impresiile unui pelerin român la unul dintre pelerinajele în Rusia: „Aveam 
impresia - nu ştiu de ce - că Sfântul Serghie de Radonej e un Sfânt sever. Am 

descoperit un sfânt cu atâta iubire (emană lucrul acesta) şi cu moaşte ce 
miroseau... dulce. Au fost singurele moaşte “dulci” din tot pelerinajul nostru, în 
care ne-am închinat, timp de 15 zile, la sute de Sfinte moaşte în Rusia şi Ucraina.” 
(Ciobanu George Sorin, Lipăneşti Prahova, 2007). 


Maria Chirculescu, 
Miriam Turism 

Cărţi despre Sfântul Serghie de Radonej 

Viaţa şi minunile Sfântului Serghie de Radonej 


05 LUI e E 


 APANIULU 


Iubite cititorule, citind Viaţa cuviosului Serghie de Radonej, s-ar putea să te 
frământe unele întrebări cum ar fi: "De ce pelerinii şi credincioşii nu încetează să 
vină la Serghiev Posad (Lavra Sfintei Treimi)? De ce, de-a lungul a şase secole, ei 
nu încetează să ceară ajutor cuviosului?" 


Dar nu uita, dragă cititorule, că urcuşul spre înviere nu sfârşeşte odată cu 
încheierea vieţii pământeşti. Cred că acum realizezi că spre Makovet, adică spre 
Lavra Sfântului Serghie, nu duce numai un drum "geographic", ci calea şi urcuşul 
duhovnicesc spre care tinde orice creştin. 


Este vorba de o legătură duhovnicească de la inimă la inimă, care se face simțită cu 
îngăduinţa şi prin marea milă a lui Dumnezeu. Este vorba de o prezenţa harnică, ce 
te face să uiţi de ale tale pentru ale Lui, prin mijlocirea sfinților Lui. 

Cuviosul şi de Dumnezeu purtătorul părintele nostru Serghie este prezent în lavra 
pe care a întemeiat-o şi nu va înceta niciodată să ne aştepte şi să ne îmbie la Cina 
tainică a Sfintei Treimi... 

"Orişicând te vei ruga lui, vei fi auzit, iar ajutorul îţi va prisosi imediat", spune N. 
V. Davadova. Roagă-te lui şi va mijloci pentru tine! 


Sfântul Serghie de Radonej, un făcător de minuni 


Editura cartea: ISBN: 978-5-91173-405-3 
Anul de producere: 2014 


Număr de pagini: 48 

tpgombopeu, 
Wa. Amaapa 


Traducere: Denis Chiriac 

Orice minune trimisă de la Domnul prin sfinţii Săi mărturiseşte despre iubirea 
dumnezeiască faţă de oameni, despre faptul că Domnul şi sfinții Săi ne sunt alături 
ŞI că vor să ne ajute. 


Atunci când cineva dobândeşte harul lui Dumnezeu, o simt oamenii din preajmă, 
iar ei, ca şi apostolul Petru pe Tabor, strigă: „Doamne, bine este să fim aici”. lată 
că această comoară i-a fost dăruită din belşug de Dumnezeu Sfântului Serghie de la 
Radonej, harul lui Dumnezeu era simțit de toți vizitatorii săi, cu acesta ei se 
întăreau. lar Sfântul Serghie, ca un slujitor adevărat al Sfintei Treimi, îi ajută pe cei 
care-l invocă până în momentul de față. Toţi cei care, cu râvnă, cu nădejde fier- 
binte şi cu credință 1 se roagă Sfântului Serghie vor primi neîndoielnic ajutorul 
haric de la Dumnezeu. 


Sfântul Serghie de Radonej - Îngerul păzitor al celor necăjiţi 


Sfântul 
SERGHIE 


Îngerul păzitor 
al celor necăjiţi 


Prezentarea cărții 


Viaţa, nevoinţele, rugăciunile şi minunile Sfântului Serghie de Radonej au fost 
doar începutul unei mari lucrări duhovnicești în lume. Ucenicii săi au întemeiat 
peste patruzeci de mănăstiri, iar nenumărați creştini din întreaga lume au ajuns să-l 
cinstească şi să-i urmeze credinţa şi faptele. 


De la cinstita lui raclă curg, ca dintr-un izvor, tămăduiri tuturor celor ce aleargă cu 
credinţă, căci, precum în viaţa sa, şi după mutarea sa la Domnul, Sfântul Serghie 
face nenumărate minuni mari. 

Viaţa acestui mare sfânt rămâne un exemplu pentru toţi creştinii. Fără a lăsa ceva 
scrieri, Sfântul Serghie ne îndeamnă şi ne învaţă adevărul, simplitatea, munca, 
evlavia şi credinţa. 


Sfinte Serghie de Radonej, roagă-te lui Dumnezeu pentru noi! 


The Lafe of our Venerable Father Amongst the Saints St. Sergius of Radonezh: 
http://Ayww.st-sergius.org/life 1.html 


The Holy Trinity St. Sergius Lavra: 

https://www.tiwy.com/pais/rusia/sergiev-posad/lavra/eng.phtml 


Saint Sergius ode orei of Radonezh: 


attp:// ww .holy-transfiguration brary_en/saints_serg.html 

PR - ibn 
St. Sergius miraculously calls forth water.The Holy 'Theotokos appears to St. 
Sergius. 


St. Sergius blesses Prince Dimitri for his battle with the Tatars. 

Viaţa Sfântului Serghie de Radonej — video 


Filmul nostru e: este)c despre marele 
pustnic Serghie c de Radonej, 


https://www.youtube.com/watch ?y=1Bbuxh-sE_s 


Realitatea Spirituala - Pelerinaj la Sfântul Serghie de Radonej: 


https://www.youtube.com/watch?v=22PFvIGHXII 

Teodor Danalache - Lavra Sfântului Serghie de Radonej - Sfânta Treime 


Lavra Sfânta Treime, cunoscută şi sub denumirea de Lavra Sfântului Serghie de 
Radonej, este cea mai importantă mănăstire din Rusia, fiind totodată şi centrul 
ortodoxiei ruseşti. Înfiinţată în anul 1345 de către Sfântul Serghie de Radonej, ale 
cărui moaşte le şi păstrează cu evlavie, Lavra Sfintei Treimi este situată în oraşul 
Sergiyev Posad (cunoscut în lumea sovietică sub denumirea de Zagorsk) aflat la 
aproximativ 80 de kilometri nord-est de Moscova. 


Conform unei reviste ruseşti, "dacă ai ocazia unei ieşiri din Moscova, Lavra Sfintei 
Treimi este cea mai bună alegere dintre toate”. Pe lângă renumele ei naţional, 
Lavra Sfânta Treime din Sergiyev a ajuns să fie recunoscută şi pe plan mondial. 
Astfel, UNESCO o declară parte a patrimoniului mondial în anul 1993, numind-o 
"un foarte bun exemplu de mănăstire ortodoxă aflată în funcțiune, cu caracteristici 
arhitecturale militare aparţinând secolelor XV şi XVIII." 


Lavra Sfântului Serghie de Radonej - Lavra Sfânta Treime 


Mănăstirea Sfânta Treime a fost înfiinţată în anul 1345 de către Sfântul Serghie de 
Radonej (1322-1392), un călugăr deosebit de cinstit de popor şi sfânt protector al 
Rusiei. Iniţial, mănăstirea a început ca o simplă bisericuţă de lemn într-o zonă mai 
izolată de lume, însă, în scurt timp, aceasta a început să se dezvolte simţitor. 


Sfântul Serghie de Radonej şi-a început viaţa monahală ca pustic, însă, în urma in- 
sistenţelor celor care s-au strâns în jurul lui, a acceptat să le devină părinte 
duhovnicesc - stareţ. In anul 1355, Sfântul Serghie a introdus o rânduială de 

organizare în mănăstire, lucru ce a dus la dezvoltarea rapidă a acesteia. In această 
perioadă apar şi multe dintre clădirile mănăstirii, precum trapeza şi brutăria. 


Rânduiala Sfântului Serghie a fost preluată de mai bine de 400 de mănăstiri din 
întreaga Rusie, mănăstiri înființate de către ucenicii acestuia. Dintre aceste 
mănăstiri menţionăm doar mănăstirile Solovetsky, Kirilov, şi Simonov. 


Sfântul Serghie a îndeplinit un important rol şi în istoria seculară a Rusiei. Acesta 
l-a binecuvântat pe Dmitri Donskoi înainte de importanta luptă de la Kulikovo 
(1380) împotriva tătarilor, trimițând chiar doi dintre monahii săi pentru a-l ajuta cu 
rugăciunea. Lupta s-a încununat cu succes, însă mănăstirea nu a scăpat de incen- 
diere în anul 1408, când o unitate tătară a trecut prin zonă. 


Sfântul Serghie a fost declarat sfântul ocrotitor al Rusiei în anul 1422. În acelaşi 
an, sfintele sale moaşte au fost depusă în prima biserică de piatră a mănăstirii - 
Biserica Sfânta Treime - construită de către un grup de monahi sârbi care au găsit 
adăpost în mănăstire, după Bătălia din Kosovo. 


Cei mai mari pictori-iconari ai Rusiei medievale, Andrei Rubliov şi Daniil 
Chyorny, au fost însărcinaţi cu pictarea în frescă a întregii biserici. În scurt timp, 
regalitatea moscovită s-a deprins să săvârşească botezurile în această biserică, 
alături de alte slujbe de mulţumire. 


În anul 1476, Ivan al III-lea a chemat un grup de meşteri pskovieni pentru a ridica 
Biserica Sfântului Duh. Această biserică este unul dintre foarte puţinele exemple 

de acest fel - biserica rusească încununată cu un turn-clopotniţă. Interiorul acesteia 
păstrează cele mai vechi exemple de țiglă smălțuită. La începutul secolului al XVI- 
lea, Vasily al III-lea a adăugat mănăstirii anexa Nikon şi cortul Serapion, unde s-au 
aşezat mai mulţi dintre ucenicii Sfântului Serghie. 

Pentru ridicarea Catedralei cu şase coloane a Adormirii Maicii Domnului au fost 
necesari 26 de ani. Iniţiativa ridicării acesteia a aparţinut lui Ivan cel groaznic, care 
a hotărât-o în anul 1559. Această catedrală este mult mai mare decât modelul 
acesteia din Kremlin, Moscova. 


Minunatul iconostas, aparținând secolelor XVI-XVIII, păstrează încă o capodoperă 
a pictorului Simon Ushakov - Cina cea de Taină. În anul 1684, pereţii interiori au 
fost pictaţi în culorile violet şi albastru de către o echipe de meşteri din Y aroslavl. 
Mormintele aflate în această biserică păstrează rămăşiţele lui Boris Godunov, cât şi 
ale familiei acestuia. Lângă ei se află şi corpurile unor patriarhi din secolul al XX- 
lea. 


Ajungând una dintre cele mai mari deţinătoare de pământ din Rusia, mănăstirea a 
înflorit enorm, în cele din urmă, lângă aceasta apărând chiar un sătuc (posad). 
Acest sătuc a ajuns şi el la un nivel de trai ridicat, astăzi, pe acest loc, aflându-se 
modernul oraş Sergiyev Posad - Aşezământul lui Serghie. 

Vis-s-vis de pereţii mănăstirii, s-a înfiinţat Mănăstirea de maici Sfânta Parascheva. 
Dintre clădirile acesteia le menţionăm doar pe următoarele: Biserica Sfântă 
Parascheva (1547), Biserica Intrării în Biserică a Maicii Domnului (1547) şi 
Capela ridicată deasupra Izvorului Sfantei Paracheva (secolul al XVII-lea). 

În anii 1550, gardul gros de lemn ce înconjura Lavra a fost înlocuit cu unul de 
piatră, lung de 1.5 kilometri şi dotat cu 12 turnuri de apărare şi supraveghere. 
Mulțumită acestui zid şi turnuri, Lavra Sfânta Treime a Sfântului Serghie a rezistat 
unui asediu polonez ce a ţinut 16 luni, între anii 1608-1610. Poarta catedralei 
păstrează încă unele semne ale acestei mari încercări prin care a trecut mănăstirea. 
O altă încercare a avut loc în anul 1618, când Wladyslaw al IV-lea a atacat şi el 
mănăstirea. 


De-a lungul secolului al XVII-lea, Lavrei Sfânta Treime i s-au adăugat numeroase 
clădiri. Dintre acestea menţionăm Reşedinţa Patriarhală în stil baroc, cu un interior 
foarte luxos, şi Palatul Regal, cu fațadele stilizate într-un model asemănător cu 
tabla de şah. 


Trapeza Sfântului Serghie, acoperind o suprafaţă de 510 metri pătraţi şi pictată tot 
în pătratele alb-negre, era cea mai largă şi încăpătoare hală de acest gen din 
întreaga Rusie. 

Biserica cu cinci domuri a Naşterii Sfântului loan Botezătorul (1693-1699) a fost 
ridicată, la iniţiativa celor din familia Stroganov, deasupra uneia dintre porţile 
Lavrei. Altă clădiri aparţinând secolului al XVII-lea sunt chiliile, spitalul încununat 
cu o mică bisericuţă şi capela ce adăposteşte o fântână descoperită în anul 1644. 


În anul 1744, împărăteasa Elisabeta a ridicat Mănăstirea Sfânta Treime la rangul de 
Lavră, mitropolitul Moscovei fiind făcut arhimandrit al Laveri. Elisabeta a cinstit 
foarte mult Mănăstirea Sfânta Treime, în fiecare an aceasta parcurgând pe jos 
distanţa dintre Moscova şi Lavra. Soţul ei - Alexey Razumovsky - o însoțea şi el în 
aceste pelerinaje spre mănăstire, el fiind cel care a ridicat ultima mare clădire din 
Lavra, şi anume Biserica Fecioarei Maria din Smolensk. 


Un alt dar al împărătesei Elisabeta făcut mănăstirii este turnul-clopotniţă, construit 
într-un stil baroc şi viu colorat în alb şi albastu. Cu o înălțime de 88 de metri, acest 
turn era cea mai înaltă clădire din întreaga Rusie la acea dată. Arhitecţii acestuia au 
fost Ivan Michurin şi Dmitry Ukhtomsky. 

Chiar şi de-a lungul secolului al XIX-lea, Lavra Sfânta Treime şi-a păstrat statutul 
de cea mai înstărită mănăstire din Rusia. Seminarul Teologic existent în incinta 
mănăstirii, înfiinţat în anul 1742, a fost înlocuit, în anul 1814, cu o Academie 
Ecclesiastică. 


Mănăstirea găzduieşte o mulţime de manuscrise şi cărți vechi. Colecţia de artă şi 
obiecte medievale atrage încă o mulțime de pelerini. Mănăstirea-Lavra Sfânta 
Treime poartă de grijă de mai multe schituri înfiinţate în Sergiyev Posad. Dintre 
aceste schituri, unul este locul de odihnă al filosofilor conservatori Konstantin 
Leontiev şi Vasily Rozanov. 

După Revoluţia Rusă (1917) Guvernul Sovietic a închis Lavra Sfânta Treime a 
Sfântului Serghie de Radonej, dând clădirile acesteia în folosinţă mai multor 
instituţii sociale. O parte a mănăstirii a fost transformată în muzeu. 


În anul 1930, clopotele mănăstirii, inclusiv clopotul Tarului de 65 de tone, au fost 
distruse. In tot acest timp, nenumărate obiecte de artă şi de cult deosebit de 
importante au fost distruse sau furate, vândute sau pierdute. 


În anul 1945, după controversată convertire a lui Iosif Stalin din timpul celui de al 
doilea război mondial, Lavra Sfânta Treime a fost returnată Bisericii Ortodoxe 
Ruse. La data de 16 aprilie 1946 s-au reluat slujbele în Catedrala Adormirii Maicii 

Domnului. Până în anul 1983, Lavră a îndeplinit rolul de Reşedinţă Patriarhală 
pentru Patriarhia de Moscova. După acest an, patriarhii s-au retras la Mănăstirea 
Danilov din Moscova. 


Incă de atunci, mănăstirea a rămas unul dintre cele mai mari centre educaţionale în 
învăţământul religios. 


Lucrări importante de restaurare au avut loc în incinta Lavrei Sfânta Treime între 
anii 1960 şi 1970. In anul 1993, Mănăstirea Sfântului Serghie de Radonej a fost 
trecută în rândul obiectivelor de talie mondială. 


Inima Lavrei Sfânta Treime este măreaţa Catedrala închinată Sfintei Treimi, con- 
struită în anii 1420. Aceasta se distinge de celelalte prin exteriorul acesteia alb şi 
prin turlele aurii. Aceasta este biserica Lavrei care păstrează cu evlavie moaştele 
Sfântului Serghie de Radonej - în colţul sud-estic al acesteia. 

Zilnic, în această catedrală, se ţin slujbe în cinstea Sfântului Serghie. Biserica este 
luminată de candele, iar picturile ce o îmbracă aparțin în mare parte renumitului 
pictor medieval Andrei Rubliov. 


În spatele Catedralei Sfânta Treime se află Muzeul Lavrei, care păstrează cu grijă 
avutul artistic şi duhovnicesc al acesteia. Sunt expuse, spre bucuria pelerinilor, 
donaţii şi daruri primite de-a lungul a 600 de ani de la credincioşii bogaţi şi 
evlavioşi: veştminte încrustate cu pietre preţioase, tapiserii, obiecte de cult din aur 
curat. 


Această clădire este deschisă publicului între orele 10:00 - 17:30. 

Lavra Sfântului Serghie de Radonej - Catedrala Adormirea Maicii Domnului PN 


O altă biserică importantă a Lavrei este Catedrala Adormirii Maicii Domnului, 
construită, la scară mai mare, după biserica cu acelaşi nume din Moscova. Aceasta 
a fost terminată în anul 1585, cu bani donați de către Ivan cel groaznic ca urmare a X 
pocăinţei că şi-a ucis fiul. În această biserică se ţin slujbele pe perioada verii, în Şir 
restul anului fiind mai mult închisă. | 


ad Lângă uşa vestică a acesteia se află mormântul ţarului Boris Godunov, singurul ţar ad 
. rus neînmormântat în Kremlin, Moscova sau în Catedrala Sfinţii apostoli Petru şi LL 

Pavel din Sankt Petersburg. 

Lavra Sfântului Serghie de Radonej - Sfânta Treime - localizare şi căi de acces 


În orăşelul Sergiev Posad, în care se află Lavra Sfântului Serghie de Radonej - 
Sfânta Treime - se poate ajunge cu trenul. Trenurile spre Lavra pleacă la fiecare 
jumătate de oră din Moscova - gara Yaroslvl. La Lavra ajung toate trenurile ce 
merg spre Sergiev Posad sau spre Alexandrov. Drumul durează doar o oră, preţul 
fiind în jur de 30 de ruble. 

De ziua pristăvirii cuviosului Serghie de Radonej Preafericitul Patriarh Chiril 
a condus sărbătorirea hramului la lavra „Sfânta Treime” a Sfântului Serghie 


La 8 octombrie, de ziua pristăvirii cuviosului Serghie, egumen de Radonej, făcător 
de minuni a toată Rusia, prea fericitul patriarh al Moscovei şi al întregii Rusii 
Chiril a vizitat lavra „Sfânta Treime” a Sfântului Serghie. 

La sosirea în aşezământul monahal prea fericitul patriarh Chiril s-a închinat în fața Șr 
cinstitelor moaşte ale cuviosului care se odihnesc în catedrala „Sfânta Treime”, iar A 
apoi a oficiat Dumnezeiasca Liturghie în catedrala „Adormirea Maicii Domnului” 
a Lavrel. A 

La 8 octombrie, de ziua răposării cuviosului Serghie, egumenul de Radonej, al 
întregii Rusii făcător de minuni (1392), prea fericitul patriarh al Moscovei și al 
întregii Rusii Chiril a oficiat Dumnezeiasca Liturghie la catedrala „Adormirea 
Maicii Domnului” a Lavrei „Sfânta Treime” a Sfântului Serghie 

Mantia şi schima monahală ale Sfântului Serghie de Radonej 

Lavra Sfânta Treime a Sfântului Serghie de Radonej 

Mihai- Alex Olteanu - Icoana hagiografică a Sfântului cuvios Serghie de la 
Radonej 

un cadru de scene mici, marginale, care prezintă evenimente sau minuni din viaţa 
sfântului. Acest tip de reprezentare se mai numește „icoana vieţii” şi a apărut în 
secolul al XIII-lea. 

Icoana hagiografică a Sfântului cuvios Serghie de la Radonej a fost zugrăvită în 
anul 1591 de Evstafy Golovkin pe lemn şi are dimensiunea de 65 x 52,5 cm. 
Icoana se află în proprietatea statului rus și este expusă în Muzeul Lavrei Sfintei 
Treimi de la Serghiev Posad. 


Această icoană a fost comandată de Țarul Feodor (Teodor) loannovici şi de Țarina 
Irina, în semn de mulțumire pentru rugăciunile ascultate în timpul nașterii copi- 
lului. 


Sfântul cuvios Serghie de la Radonej este zugrăvit în icoana centrală (mare), bine- 
cuvântând cu mâna dreaptă. 


În registrul de sus, central, este zugrăvită icoana Sfintei Treimi, deoarece prima 
biserică a Lavrei a fost închinată Sfintei Treimi. Celelalte icoane reprezentate în 
registrul de sus prezintă: nașterea Sfântului cuvios Serghie de la Radonej, 
întâlnirea Sfântului Serghie cu îngerul cu înfățișare de călugăr, întâlnirea dintre 
părinții Sfântului Serghie şi îngerul cu înfăţişare de călugăr, tunderea în monahism 
a Sfântului Serghie, năpustirea diavolilor asupra Sfântului Serghie, hirotonia ca 
ieromonah a Sfântului Serghie. 


În registrul din partea stângă se prezintă: învierea copilului mort, povăţuirea 
domnilor, a boierilor şi a oamenilor de către Sfântul Serghie, arătarea Maicii 
Domnului Sfântului Serghie de Radonej, împărtăşirea Sfântului Serghie cu focul 
dumnezeiesc. 


În registrul din partea dreaptă se află: minunea izvorârii apei prin rugăciunea 
Sfântului Serghie, înapoierea copilului înviat tatălui său, primirea darurilor (0 
cruce, un paraman, o schimă şi o gramată de binecuvântare) din partea patriarhului 
Filotei al Constantinopolului, primirea celor doi arhimandriți care-l roagă pe sfânt 
să se întoarcă la obştea sa. 


În registrul de jos sunt zugrăvite: descoperirea sfintelor moaşte ale Sfântului cuvios 
Serghie de Radonej, adormirea în Domnul a Sfântului Serghie, binecuvântarea 
presbiterului care n-a vrut să accepte unirea cu Roma, desemnarea Sfântului Nicon 
ca egumen al Lavrei, înmormântarea mitropolitului Alexie al Moscovei. 

